INTRO V - ദക്ഷിണേഷ്യൻ ഉപഭൂഖണ്ഡ ചരിത്രത്തെകുറിച്ചുള്ള ഒരു അനുഭാവ്യചിത്രീകരണം by VED from VICTORIA INSTITUTIONS\nAn impressionistic history of the South Asian subcontinent ദക്ഷിണേഷ്യൻ ഉപഭൂഖണ്ഡ ചരിത്രത്തെകുറിച്ചുള്ള ഒരു അനുഭാവ്യചിത്രീകരണം - 22\nകഴിഞ്ഞ രണ്ട് പോസ്റ്റുകളും ഇന്നത്തെ മലബാറിലെ വാണിജ്യവാഹന തൊഴിലാളികളുടെ പെരുമാറ്റത്തെ ഭാഷാ കോഡുകളിൽ വന്ന മാറ്റം എങ്ങിനെ ബാധിച്ചു എന്ന് ഒരു സൂചന നൽകാനാണ്.\nസ്വകാര്യ ബസ്സുകളിൽ നേരത്തെ തിരുവിതാംകൂറിൽ ഉണ്ടായിരുന്നു എന്ന് പറഞ്ഞ ബഹളമയമായ പെരുമാറ്റ രീതി മലബാറിൽ ഇന്ന് സർവ്വസാധാരണമാണ്. ഒച്ചവച്ചും, ഞെട്ടിച്ചും, ബസ്സിൽ നിന്നും ഇറങ്ങുന്നവരെ വാക്കുകൾ കൊണ്ട് പ്രഹരിച്ചും, ബസ്സിന്റെ ബോഡിയിൽ ഇട്ട് അടിച്ചും, അനാവശ്യമായി ഹോൺ അടിച്ചും മറ്റും ആണ് വ്യക്തിത്വം തിരിച്ച് പിടിക്കാൻ ബസ്സ് തൊഴിലാളികൾ ശ്രമിക്കുന്നത്.\nഎന്നാൽ ഇതിന് പിന്നിൽ കൂറേകൂടി വ്യാപകമായ അടിത്തറയുണ്ട്.\nഇത് വ്യക്തമാക്കാൻ, സ്വകാര്യ ബസ്സ് ജീവനക്കാരെ കെഎസ്ആർടിസി ബസ് ജീവനക്കാരുമായി താരതമ്യം ചെയ്തു നോക്കുക. പൊതുവെ പറയുകയാണെങ്കിൽ, ഇക്കൂട്ടരിൽ ജോലിസ്ഥിരത ലഭിച്ചവർ പ്രത്യേകിച്ചും, മുകളിൽ സൂചിപ്പിച്ച പീക്കിരിപ്പെരുമാറ്റം കാഴ്ച വെക്കാറില്ല.\nഭാഷാപരമായ വ്യക്തിത്വം ഇവർക്ക് വ്യത്യസ്തമാണ്. ഇവരെ 'ഇഞ്ഞി', 'നീ', 'അവൻ' തുടങ്ങിയവാക്കുകളാൽ തരംതാഴ്ത്തുന്ന മുതലാളിമാർ ഇവർക്ക് ഇല്ല. (തൊഴിൽമേധാവികൾ ഉണ്ട് എന്നത് ശരിയാണ്). സർക്കാർ ഉദ്യോഗസ്ഥർ എന്ന നിർവ്വചനം ഉണ്ട്. ഇത് പലവിധത്തിൽ ഭാഷാകോഡുകളെ സ്വാധീനിക്കുന്നുണ്ട്.\nഇവരെ സാധാരണ പൌരൻ അവരിൽനിന്ന് ലഭിച്ച പ്രകോപനപരമായ പെരുമാറ്റത്താൽപോലും തിരിച്ച് നീ (ഇഞ്ഞി) എന്ന് സംബോധന ചെയ്യുന്നത് ഉദ്യോഗസ്ഥനെ 'നീ' എന്നു വിളിക്കുന്നതിന് തുല്യമായാണ് പരിഗണിക്കപ്പെടുക. അത് സർക്കാർ അനുവദിക്കുന്ന കാര്യമല്ല. ഇതുമായി ബന്ധപ്പെട്ട് ചരിത്രത്തിൽ ഒരു പ്രത്യേക സംഭവവികാസം തന്നെയുണ്ടായിട്ടുണ്ട്.\nഅത് പിന്നീട് പറയാം.\nകെഎസ്ആർടിസി ഡ്രൈവറെ പോലീസുകാർ 'എടാ', 'നീ' ('ഇഞ്ഞ്'), 'അവൻ' ('ഓൻ') തുടങ്ങിയ വാക്കുകളാൽ തരംതാഴ്ത്തുന്നത് അപൂർവ്വമായിരിക്കും.\nസ്വകാര്യ ബസ് ജീവനക്കാരനെ പോലീസുകാർ 'എടാ', 'നീ' ('ഇഞ്ഞ്'), 'അവൻ' ('ഓൻ') തുടങ്ങിയവാക്കുകളിലല്ലാതെ നിർവ്വചിക്കുന്നത് അപൂർവ്വമായിരിക്കും.\nസ്വകാര്യ ബസ് ജീവനക്കാരും കെഎസ്ആർടിസി ബസ് ജീവനക്കാരും തമ്മിൽ എന്തെങ്കിലും തർക്കം തെരുവിൽ വച്ച് സംഭവിച്ചാൽ, ഈ രണ്ട് കൂട്ടരോടും പോലീസ് വ്യത്യസ്തമായാണ് പലപ്പോഴും പെരുമാറുക. കാരണം രണ്ട് കൂട്ടരോടും വ്യത്യസ്തമായ ഭാഷാ കോഡുകളാണ് ഉപയോഗിക്കുക.\nപൊതുജനവും പലപ്പോഴും ബസ് ജീവനക്കാരോട് തർക്കിച്ചാൽ, ഇതേ പോലെതന്നെ വിവേചനം ചെയ്താണ് സംസാരിക്കുക. കെഎസ് ആർടിസി ജീവനക്കാരോട് താരതമ്യേനെ ബഹുമാനത്തോടും, മറ്റവരോട് യാതോരുവിധ മര്യാദയുമില്ലാതെയും.\nസ്വകാര്യ ബസ് ജീവനക്കാർക്ക് പലപ്പോഴും ആത്മാഭിമാനവും വ്യക്തിത്വവും തിരിച്ച് പിടിക്കാനുള്ള ഹ്രസ്വമാർഗ്ഗം മുകളിൽ സൂചിപ്പിച്ച ഒച്ചാപ്പാടുകൾ മാത്രമാണ് ഉള്ളത്. മിക്കവർക്കും മറ്റ് യാതോരു പിൻബലവും അവരുടെ കൈയിൽ ഇല്ലതന്നെ.


'നാലാം ആഴ്ച തൊട്ട് ഭാര്യയ്ക്ക് ഛർദ്ദി തുടങ്ങിയിരുന്നു, അവളെ ആഹാരം കഴിപ്പിക്കാൻ വടിയുമെടുത്ത് നടക്കുകയാണ് ഞാൻ; സ്ക്രീനിൽ കാണുന്ന പോലെ അത്ര സിമ്പിൾ ഒന്നുമല്ല ഗർഭകാലം'! ഭാര്യയുടെ ഗർഭകാല വിശേഷങ്ങളുമായി പൂക്കാലംവരവായി താരം! - Cine Kerala\nHome Social Media ‘നാലാം ആഴ്ച തൊട്ട് ഭാര്യയ്ക്ക് ഛർദ്ദി തുടങ്ങിയിരുന്നു, അവളെ ആഹാരം കഴിപ്പിക്കാൻ വടിയുമെടുത്ത് നടക്കുകയാണ് ഞാൻ;...\n‘നാലാം ആഴ്ച തൊട്ട് ഭാര്യയ്ക്ക് ഛർദ്ദി തുടങ്ങിയിരുന്നു, അവളെ ആഹാരം കഴിപ്പിക്കാൻ വടിയുമെടുത്ത് നടക്കുകയാണ് ഞാൻ; സ്ക്രീനിൽ കാണുന്ന പോലെ അത്ര സിമ്പിൾ ഒന്നുമല്ല ഗർഭകാലം’! ഭാര്യയുടെ ഗർഭകാല വിശേഷങ്ങളുമായി പൂക്കാലംവരവായി താരം!\nനിരവധി ടെലിവിഷൻ പരമ്പരകളിലൂടെ മലയാളി മനസ്സിൽ ഇടം നേടിയ താരമാണ് നിരഞ്ജൻ നായർ. ഇനിയിപ്പോൾ സി കേരളം ചാനലിൽ സംപ്രേഷണം ചെയ്യുന്ന പൂക്കാലം വരവായി എന്ന സൂപ്പർഹിറ്റ് പരമ്പരയിലെ സുപ്രധാന കഥാപാത്രത്തെയാണ് നിരഞ്ജൻ അവതരിപ്പിക്കുന്നത്. അതുകൊണ്ടുതന്നെ നിരവധി ആരാധകരെ സമ്പാദിക്കുവാനും താരത്തിന് സാധിച്ചു. കവിത ലോക് ഡൗൺ കാലം ആയതിനാൽ തന്നെ ഷൂട്ടിംഗ് കൾ നിർത്തിവെച്ചിരിക്കുന്നു സാഹചര്യത്തിൽ ഗർഭിണിയായ ഭാര്യയോടൊപ്പം സമയം ചിലവഴിക്കുകയാണ് നിരഞ്ജൻ ഇപ്പോൾ.\nഅതുകൊണ്ടുതന്നെ ഗർഭകാലം സിനിമയിലും സീരിയലിലും മറ്റും കാണുന്നതുപോലെ അത്ര നിസാരമല്ല എന്നും ഒരുപാട് ബുദ്ധിമുട്ടുകൾ ആണ് ഈ ഒരു സാഹചര്യത്തിൽ നേരിടുന്നതെന്നും നിരഞ്ജൻ പറയുകയാണ്. നിരഞ്ജന ഈ വാക്കുകൾ തന്നെയാണ് ഇന്നിപ്പോൾ സോഷ്യൽ മീഡിയ ഒന്നാകെ ഏറ്റെടുത്തിരിക്കുന്നത്. “സ്‌ക്രീനിൽ കാണുന്നത് പോലെ അത്ര സിമ്പിൾ ഒന്നുമല്ല ഗർഭകാലം. സിനിമയിൽ അത് ഒരു പാട്ടിൽ തീരുമായിരിക്കും പക്ഷെ യഥാർത്ഥ ജീവിതത്തിൽ അത് വളരെ കഠിനമാണ്.\nനാലാം ആഴ്ചതൊട്ടു ഭാര്യക്ക് ഛർദി തുടങ്ങിയിരുന്നു. അവളെ ആഹാരം കഴിപ്പിക്കാൻ വടിയുമായി പുറകെ നടക്കുകയാണ് ഞാൻ. കുഞ്ഞുമായി ഇപ്പോൾ വർത്തമാനം പറയാറുണ്ട് ഞാൻ. അച്ഛൻ ആകുന്നതിന്റെ ഓരോ പടിയും ഞാൻ ആസ്വദിക്കുകയാണ്.ഈ സാഹചര്യം വലിയ പ്രതിസന്ധിയാണ് സൃഷ്ടിക്കുന്നത്. ഈ സമയത്തു അവൾക്ക് ഒരുപാട് ആഗ്രഹങ്ങൾ ഉണ്ടാകും പക്ഷെ സാഹചര്യം അറിഞ്ഞുകൊണ്ട് തന്നെ ഒന്നിനും വാശിപിടിക്കുന്നില്ല അവൾ.\nഅതുപോലെ ഒന്ന് നടക്കാൻ കൊണ്ടുപോകാമെന്ന് വിചാരിച്ചാൽ തന്നെ രണ്ട് മാസ്ക് ഒക്കെ വെച്ച് പുറത്തിറങ്ങുക എന്നത് എളുപ്പമല്ല. എത്ര ബുദ്ധിമുട്ടുകൾ ഉണ്ടെങ്കിലും ആശുപത്രിൽ പോകുവാനും അവൾ തയ്യാറാകില്ല. ഈ കോവിഡ് പ്രതിസന്ധിയും ഷൂട്ടിംഗ് ഇല്ലായ്മയും ഒക്കെ വളരെ ബുദ്ധിമുട്ടാണ്, എന്നാലും ഈ സമയത്തു ഭാര്യക്കൊപ്പം ചിലവഴിക്കാൻ കഴിയുന്നു എന്നതിൽ സന്തോഷമുണ്ട്.” എന്നാണ് നിരഞ്ജൻ ഒരു അഭിമുഖത്തിൽ വ്യക്തമാക്കിയിരിക്കുന്നത്. താൻ ഒരു അച്ഛൻ ആകുന്ന സന്തോഷം വെളിപ്പെടുത്തിയ നിരഞ്ജൻ കടന്നുപോകുന്ന പ്രതിസന്ധി ഘട്ടങ്ങളെ കുറച്ചുകൂടി ഓർമിപ്പിക്കുകയാണ്.


ആ വാക്ക് വെറും വാക്കായിരുന്നില്ല ; സുജാതയമ്മയ്ക്ക് ഇനി അന്തിയുറങ്ങാം ഈ സ്‌നേഹവീട്ടില് - vaachaalam.com\nNews Desk May 31, 2019 158 0\nഒരായുസ്സുകൊണ്ട് സ്വരുക്കൂട്ടിയതൊക്കെയും ഒറ്റയടിക്കില്ലാതാക്കിയ മഹാപ്രളയത്തിന്റെ ഓര്‍മ്മകള് തകഴി സ്വദേശിനി സുജാതയുടെ മനസ്സില് നിന്ന് ഇനിയും മാഞ്ഞിട്ടില്ല. ഭീതിയുടെ, നിസ്സാഹായതയുടെ ദിനങ്ങളായിരുന്നു അത് . ഒടുവില് പ്രളയജലം ഇറങ്ങിയപ്പോള് സുജാതയുടെ മുന്നില് അവശേഷിച്ചത് ഇടിഞ്ഞു വീഴാറായ ഒരു കൂര മാത്രമായിരുന്നു. പറക്കമുറ്റാത്ത നാലുമക്കളെയും കൊണ്ട് എന്തുചെയ്യണമെന്നറിയാതെ നിന്ന ആ സാധു സ്ത്രീയ്ക്ക്് തണലേകാന് കുറച്ചു നന്മമരങ്ങളെത്തി. ആ അമ്മയുടെ കണ്ണീരൊപ്പാന് അവര് കൂടെ നിന്നു. ഒരു പുതിയ ജീവിതമെന്ന സ്വപ്‌നം സാക്ഷാല്‍ക്കരിക്കാന് ഒപ്പമുണ്ടാകുമെന്ന് അവര് ഉറപ്പു നല്‍കി. ഐക്കരക്കോണത്തെ ഭിഷഗ്വരന്മാര് എന്ന ചിത്രത്തിന്റെ അണിയറ പ്രവര്‍ത്തകരായിരുന്നു അവര്. ഒടുവില് സുജാതയുടെ സ്വപ്‌നങ്ങളെല്ലാം പൂര്‍ത്തിയാക്കി അവര് മടങ്ങുകയാണ്.\nലോകകപ്പ് : പാകിസ്താനെ തകർത്ത് അനായാസ ജയവുമായി വെസ്റ്റ് ഇൻഡീസ്\nNews Desk Feb 25, 20190127\nNews Desk Mar 18, 2019082\nNews Desk Jun 17, 20190171\nപ്രണയദിനത്തില് സണ്ണിയെ കാണാന് ചാടിപ്പുറപ്പെട്ടവര്‍ക്ക്...\nNews Desk Feb 13, 20190135\nപ്രണയ ദിനത്തോടനുബന്ധിച്ച് എറണാകുളത്ത് നടക്കാനിരുന്ന വാലന്‍റെയ്ന്‍സ് ഡേ നൈറ്റില്...\nNews Desk Dec 27, 20180203\nNews Desk Jun 21, 2019073\nബിനോയ് രാജ്യം വിട്ടിട്ടില്ലെന്ന നിഗമനത്തിലാണ് പോലീസ്\nNews Desk Jan 28, 20190169\nപീഡനക്കേസില് ബിനോയ് കോടിയേരിക്ക് തിരിച്ചടി; രക്ത സാമ്പിള്...\nNews Desk Jul 29, 2019064\nഡിഎന്‍എ പരിശോധന നാളെ നടത്തണമെന്നും പരിശോധന ഫലം കോടതിയില് സമര്‍പ്പിക്കണമെന്നും നിര്‍ദേശമുണ്ട്....\nമമതയ്ക്ക് മുമ്പില് ജയ് ശ്രീറാം വിളിച്ചു; പത്ത് പേര് അറസ്റ്റില്\nNews Desk May 31, 2019096\nതനിക്കെതിരെ ജയ് ശ്രീറാം വിളിക്കുന്നവര്‍ക്ക് നേരെ മമതാ ബാനര്‍ജി രണ്ടു തവണ കാറില്...\nwarning about frodnants


കേരളത്തില് ഇതുവരെ സ്ഥിരീകരിച്ചത് 73 ബ്ലാക്ക് ഫംഗസ് കേസുകള് അതീവ ജാഗ്രത വേണമെന്ന് മുഖ്യമന്ത്രി - ഇ വാർത്ത | evartha black fungus\nകേരളത്തില് ഇതുവരെ സ്ഥിരീകരിച്ചത് 73 ബ്ലാക്ക് ഫംഗസ് കേസുകള് അതീവ ജാഗ്രത വേണമെന്ന് മുഖ്യമന്ത്രി\nകേരളത്തില് ഇതുവരെ റിപ്പോര്‍ട്ട് ചെയ്തത് 73 ബ്ലാക്ക് ഫംഗസ് കേസുകള്. ഇതില് അന്‍പത് പേരാണ് നിലവില് ചികിത്സയില് കഴിയുന്നത്. എട്ട് പേര് രോഗമുക്തരായി. ബ്ലാക്ക് ഫംഗസ് ബാധിച്ച് പതിനഞ്ച് പേര് മരണപ്പെട്ടു. മുഖ്യമന്ത്രി പിണറായി വിജയന് വാര്‍ത്താസമ്മേളനത്തില് അറിയിച്ചതാണ് ഇക്കാര്യം. കൊവിഡ് മൂന്നാം തരംഗത്തില് കൂടുതല് വ്യാപനശേഷിയുള്ള വൈറസ് സാധ്യത തള്ളിക്കളയാനാകില്ലെന്നും മുഖ്യമന്ത്രി പിണറായി വിജയന് പറഞ്ഞു. കൂടുതല് വ്യാപനശേഷിയുള്ള ഡെല്‍റ്റ വൈറസിനെയാണ് അഭിമുഖീകരിക്കുന്നത്. വാക്സിനേഷന് എടുത്തവരിലും വൈറസ് കടക്കാമെന്നും അടുത്തിടപഴകുന്നത് ഒഴിവാക്കണമെന്നും മുഖ്യമന്ത്രി പറഞ്ഞു.


വിലനിയന്ത്രണം ഉറപ്പാക്കാന് മുഖ്യമന്ത്രിയുടെ കര്‍ശന നിര്‍ദ്ദേശം\nSeptember 3, 2013 പ്രധാന വാര്‍ത്തകള്\nതിരുവനന്തപുരം: ഓണക്കാലത്ത് സര്‍ക്കാര് വിപണന കേന്ദ്രങ്ങളില് സാധന ലഭ്യതയും വിലക്കുറവും നിരീക്ഷിച്ച് പൊതു കമ്പോളത്തില് വില നിയന്ത്രണം ഉറപ്പാക്കാന് മുഖ്യമന്ത്രി ഉദ്യോഗസ്ഥര്‍ക്ക് കര്‍ശന നിര്‍ദ്ദേശം നല്‍കി. വില നിയന്ത്രണം അവലോകനം ചെയ്യാന് സെക്രട്ടറിയറ്റില് മുഖ്യമന്ത്രിയുടെ അധ്യക്ഷതയില് ചേര്‍ന്ന യോഗത്തില് മന്ത്രി അനൂപ് ജേക്കബും പങ്കെടുത്തു.\nസര്‍ക്കാര് വിപണന കേന്ദ്രങ്ങളില് വില നിലവാരം ഒരു കാരണവശാലും കമ്പോള വിലയിലും കൂടരുത്. സാധനങ്ങള് എത്തിക്കാന് സിവില് സപ്ലൈസിന് കൂടുതല് വാഹനങ്ങള് ആവശ്യമെങ്കില് ഏറ്റെടുക്കണം. സ്റ്റോക്ക് തീരുന്നത് മുന്‍കൂട്ടി നിരീക്ഷിച്ച് ബന്ധപ്പെട്ടവര് അറിയിപ്പ് നല്‍കണം. ഒരു സാഹചര്യത്തിലും സാധനലഭ്യതയില് കുറവ് വരുന്നതിന് ഇടയാവരുതെന്നും മുഖ്യമന്ത്രി നിര്‍ദ്ദേശം നല്‍കി. സാധനങ്ങള് തീരുന്ന മുറയ്ക്ക് അധികമായി വാങ്ങാന് സംവിധാനം ഏര്‍പ്പെടുത്തണം. ഹോര്‍ട്ടികോര്‍പ്പ് ഇടപെടലിനെതുടര്‍ന്ന് സവാളയുടെ വില നിയന്ത്രിച്ചു നിര്‍ത്താനായതായി യോഗം വിലയിരുത്തി. 27 ഇനം പച്ചക്കറികളുടെ വില കമ്പോള വിലയിലും താഴ്ന്ന നിരക്കില് ഹോര്‍ട്ടികോര്‍പ്പ് നല്‍കിവരുന്നുണ്ട്.\nഹോര്‍ട്ടികോര്‍പ്പ്, വെജിറ്റബില് ആന്‍ഡ് ഫ്രൂട്ട് പ്രൊമോഷന് കൗണ്‍സില് എന്നിവ പച്ചക്കറികള് വേണ്ടയളവില് കരുതണമെന്നും കമ്പോളവിലയേക്കാള് മുപ്പത് ശതമാനത്തില് താഴ്ന്ന വിലനിരവാരം ഉറപ്പ് വരുത്തണമെന്നും മുഖ്യമന്ത്രി നിര്‍ദ്ദേശിച്ചു. ഏതെങ്കിലും പ്രത്യേക ഇനത്തിന് കമ്പോളത്തില് വില ഉയരുന്ന സാഹചര്യത്തില് സര്‍ക്കാര് വിപണന കേന്ദ്രത്തിലൂടെ അവ വിലക്കുറച്ച് ലഭ്യമാക്കണം. കണ്‍സ്യൂമര്‍ഫെഡ് ഉള്‍പ്പെടെ സര്‍ക്കാര് ഏജന്‍സികള്‍ക്ക് ലഭ്യമാക്കുന്ന ഫണ്ടുകള് കമ്പോളത്തില് ഇടപെട്ട് വിലനിയന്ത്രണം ഉറപ്പാക്കുന്നതിന് മാത്രമെ ഉപയോഗിക്കാവൂ എന്നും അദ്ദേഹം നിര്‍ദ്ദേശം നല്‍കി.\nഓണത്തിന് ഭക്ഷ്യസുരക്ഷാ വിഭാഗം കൂടുതല് ജാഗ്രത പുലര്‍ത്തണമെന്ന് മന്ത്രി അനൂപ് ജേക്കബ്ബ് നിര്‍ദ്ദേശിച്ചു. ഉച്ചഭക്ഷണത്തിന് അര്‍ഹതയുളള വിദ്യാര്‍ത്ഥികള്‍ക്ക് ഓണത്തിന് അഞ്ച് കിലോ അരി നല്‍കാന് നടപടികള് പൂര്‍ത്തിയായി വരുന്നതായി സ്‌പെഷ്യല് സെക്രട്ടറി എ.ഷാജഹാന് അറിയിച്ചു. ചീഫ് സെക്രട്ടറി ഇ.കെ.ഭരത് ഭൂഷണ്, മുഖ്യമന്ത്രിയുടെ പ്രിന്‍സിപ്പള് സെക്രട്ടറി ദിനേശ് ശര്‍മ്മ, സപ്ലൈകോ ജനറല് മാനേജര് ജേക്കബ് ജോസഫ്, അഡീഷണല് ചീഫ് സെക്രട്ടറി വി.സോമസുന്ദരം തുടങ്ങിയവര് പങ്കെടുത്തു.


kozhikkode local news about waste disposal and bribe. | കോഴിമാലിന്യ വണ്ടി വിടാന് കൈക്കൂലി: സിപിഎം ബ്രാഞ്ച് സെക്രട്ടറിക്ക് സസ്‌പെന്‍ഷന്, താമരശേരിയില്!!! - Malayalam Oneindia\n12 min ago എറണാകുളത്ത് നാല് പേർക്ക് കൊവിഡ്: കൊല്ലം ആലപ്പുഴ ജില്ലകളിൽ നിന്നുള്ള രണ്ട് പേർ എറണാകുളത്ത്!!\n22 min ago ആപ്പ് മൂലം സംഭവിച്ച പൊല്ലാപ്പുകളേ.... ബെവ്ക്യൂ ആപ്പ് വഴികാട്ടി, ഒടുവില് എത്തിയത് ഇവിടെ!!\nകോഴിമാലിന്യ വണ്ടി വിടാന് കൈക്കൂലി: സിപിഎം ബ്രാഞ്ച് സെക്രട്ടറിക്ക് സസ്‌പെന്‍ഷന്, താമരശേരിയില്!!!\nUpdated: Wed, Sep 19, 2018, 13:01 [IST]\nതാമരശേരി: താമരശേരിയില്‍നിന്നും രാത്രി കോഴിക്കടയിലെ മാലിന്യവുമായി പോവുകയായിരുന്ന പിക്കപ്പ് വാന് തടഞ്ഞുനിര്‍ത്തി ഗൂണ്ടാപിരിവ് നടത്തിയ സംഭവത്തില് സിപിഎം താമരശേരി ബ്രാഞ്ച് സെക്രട്ടറി നവാസിന് സസ്‌പെന്‍ഷന്. നവാസിനെ പാര്‍ട്ടി ചുമതലയില്‍നിന്നു മാറ്റിനിര്‍ത്താന് ലോക്കല് കമ്മിറ്റി യോഗം തീരുമാനിച്ചു. ഡിവൈഎഫ്‌ഐ താമരശേരി നോര്‍ത്ത് മേഖലാ പ്രസിഡന്റ് കൂടിയായ നവാസിനെതിരെ താമരശേരി ടൗണിലെ മഞ്ജു ചിക്കന് സ്റ്റാള് ഉടമ റഫീഖ് നല്‍കിയ പരാതിയിലാണ് നടപടി.\nശനിയാഴ്ച പുലര്‍ച്ചെ ഒന്നരയോടെ കോഴിമാലിന്യം കൊണ്ടുപോവുകയായിരുന്ന പിക്കപ്പ് വാന് താമരശേരി വെഴുപ്പൂര് റോഡിലെ കണ്ണാശുപത്രിക്കു സമീപം തടഞ്ഞുവച്ച് 20,000 രൂപ ആവശ്യപ്പെട്ടെന്നാണ് പരാതി. 10,000 രൂപ വാങ്ങിയാണ് വാഹനം വിട്ടുനല്‍കിയതെന്നും പരാതിയില് പറഞ്ഞിരുന്നു.\nനവാസ് ഉള്‍പ്പെടെ മൂന്നു പേരാണ് സംഘത്തിലുണ്ടായിരുന്നതെന്നും പണം നല്‍കുന്നത് സമീപത്തെ ജൂവലറിയിലെ സിസിടിവി ക്യാമറയില് പതിഞ്ഞിട്ടുണ്ടെന്നും കടയുടമ ചൂണ്ടിക്കാട്ടി. ഇക്കാര്യങ്ങള് ചൂണ്ടിക്കാട്ടിയാണ് ലോക്കല് സെക്രട്ടറിക്ക് പരാതി നല്‍കിയിരുന്നു. പരാതി പരിശോധിച്ചശേഷമാണ് പാര്‍ട്ടി നടപടി.\nകോഴിക്കോട് ജില്ലയില് ഇന്ന് കോവിഡ് സ്ഥിരീകരിച്ചത് മത്സ്യക്കച്ചവടക്കാരന് ഉള്‍പ്പടെ6പേര്‍ക്ക്\nമകളെ ഒറ്റയ്ക്ക് പരീക്ഷ എഴുതാൻ അനുവദിക്കണമെന്ന് അച്ഛൻ; പറ്റില്ലെന്ന് അധികൃതർ..നാടകീയത.. ഒടുവിൽ\nമണിക്കൂറുകള് കാത്തിരുന്നു.... പക്ഷേ ബസ് വന്നില്ല, പകരം സഹായത്തിന് അവര് വന്നു, രക്ഷകരായി!!\nkozhikode കോഴിക്കോട് chicken waste ചിക്കന് മാലിന്യം സിപിഎം കൈക്കൂലി cpm bribe\nkozhikkode local news about waste disposal and bribe.\nലോക്ക്ഡൗണ് അഞ്ചാം ഘട്ടത്തിലേക്കോ; നരേന്ദ്ര മോദി- അമിത്ഷാ ചര്‍ച്ച; നിര്‍ണ്ണായകം


ബിഎസ് VI കരുത്തിൽ ടിവിഎസ് സ്‌കൂട്ടി പെപ് പ്ലസ്; വില 50,757 രൂപ - Malayalam DriveSpark\nPublished: Thursday, April 2, 2020, 16:30 [IST]\nടിവിഎസ് നിരയിലെ ഐക്കണിക് സ്‌കൂട്ടാണ്, സ്‌കൂട്ടി പെപ് പ്ലസ്. വിപണിയില് എത്തിയിട്ട് ഏകദേശം 25 വര്‍ഷം പിന്നിട്ടു. സ്‌കൂട്ടി പെപ് പ്ലസിന്റെ ബിഎസ് VI പതിപ്പിനെ ഇപ്പോള് കമ്പനി വിപണിയില് എത്തിച്ചിരിക്കുകയാണ്.\n50,757 രൂപയാണ് പുതിയ പതിപ്പിന്റെ വിപണിയിലെ വില. പഴയ ബിഎസ് IV പതിപ്പുമായി താരതമ്യപ്പെടുത്തുമ്പോള് 6,700 രൂപയുടെ വര്‍ധനവാണ് പുതിയ പതിപ്പില് ഉണ്ടായിരിക്കുന്നത്. തങ്ങളുടെ മോഡലുകളുടെ നവീകരിച്ച് പതിപ്പുകളെ ഏറെക്കുറെ വിപണിയില് എത്തിക്കാനായെന്നും കമ്പനി അറിയിച്ചു.\n2020 ഏപ്രില് ഒന്നു മുതല് രാജ്യത്ത് വില്‍പ്പനയ്ക്ക് എത്തുന്ന വാഹനങ്ങള്‍ക്ക് ബിഎസ് VI നിലവാരത്തിലുള്ള എഞ്ചിന് നിര്‍ബന്ധമാണ്. അന്തരീക്ഷ മലിനീകരണം കുറയ്ക്കുക എന്ന ലക്ഷ്യത്തേടെയാണ് പുതിയ നടപടി. എഞ്ചിന് നവീകരണത്തിനൊപ്പം സ്‌കൂട്ടറില് കുറച്ച് മാറ്റങ്ങള് കൂടി കമ്പനി ഉള്‍പ്പെടുത്തിയിട്ടുണ്ട്.\nപുത്തന് കളറുകളിലാകും പുതിയ പതിപ്പ് വിപണിയില് എത്തുന്നത്. ഇതോടെ സ്‌കൂട്ടര് ഇപ്പോള് ഏഴ് നിറങ്ങളില് ലഭ്യമാണ്. 90 സിസി സിംഗിള് സിലിണ്ടര് എയര് കൂള്‍ഡ് എഞ്ചിനാണ് സ്‌കൂട്ടറിന്റെ കരുത്ത്.\nഈ എഞ്ചിന് 6,500 rpm -ല്5bhp കരുത്തും 4,000 rpm -ല് 5.8 Nm torque ഉം ഉത്പാദിപ്പിക്കും. 95 കിലോഗ്രാം മാത്രമാണ് സ്‌കൂട്ടി പെപ് പ്ലസിന്റെ. ഇരുവശങ്ങളിലും ഡ്രം ബ്രേക്കാണ് നല്‍കിയിരിക്കുന്നത്. സുരക്ഷയ്ക്കായി സിംക്രോണൈസ്ഡ് ബ്രേക്കിങ് സംവിധാനം പുതിയ സ്‌കൂട്ടിയിലുണ്ട്.\n1,230 mm ആണ് വീല്‍ബേസ്.5ലിറ്റര് ആണ് ഫ്യുവല് ടാങ്ക് കപ്പാസിറ്റി. മൊബൈല് ചാര്‍ജര് സോക്കറ്റ്, സൈഡ് സ്റ്റാന്‍ഡ് അലാറം, സീറ്റിനടിയിലെ സ്റ്റോറേജ് ഹുക്ക്‌സ്, ഓപ്പണ് ഗ്ലൗ ബോക്‌സ്, ഈസി സ്റ്റാന്റ് ടെക്‌നോളജി തുടങ്ങിയ സ്മാര്‍ട്ട് ഫീച്ചേഴ്‌സും സ്‌കൂട്ടറില് കമ്പനി ഉള്‍പ്പെടുത്തിയിട്ടുണ്ട്.\nപുതിയ കളര് ഓപഷനുകള് നല്‍കി എന്നതൊഴിച്ചാല് ഡിസൈനിലോ, മെക്കാനിക്കല് ഫീച്ചേഴ്സിലോ കമ്പനി മാറ്റങ്ങള് ഒന്നും തന്നെ വരുത്തിയിട്ടില്ല. കഴിഞ്ഞ കാല്‍നൂറ്റാണ്ടിനിടയില് 45 ലക്ഷത്തിലേറെ സ്‌കൂട്ടി മോഡലുകള് ടിവിഎസ് വിറ്റഴിച്ചിട്ടുണ്ട്.\nപ്രധാനമായും വനിതകളെ ലക്ഷ്യമിട്ടായിരുന്നു സ്‌കൂട്ടിയുടെ വിപണനം. സ്‌കൂട്ടി പെപ്പ് പ്ലസ്, സ്‌കൂട്ടി സെസ്റ്റ് 110 എന്നീ രണ്ട് മോഡലുകളാണ് നിലവില് ടിവിഎസിനുള്ളത്. അടുത്തിടെ മാറ്റ് എഡിഷന് എന്നൊരു പതിപ്പിനെ കൂടി കമ്പനി നിരത്തുകളില് എത്തിച്ചിരുന്നു.\nകഴിഞ്ഞ ദിവസം XL 100 -ന്റെ ബിഎസ് VI പതിപ്പിനെയും കമ്പനി വിപണിയില് അവതരിപ്പിച്ചു. 43,889 രൂപയാണ് സ്‌കൂട്ടറിന്റെ എക്സ്ഷോറും വില. മൂന്ന് വകഭേദങ്ങളിലാണ് സ്‌കൂട്ടര് വിപണിയില് എത്തുന്നത്.\nTVS Scooty Pep Plus BS6 launched at Rs 50,757. Read in Malayalam.\nStory first published: Thursday, April 2, 2020, 16:30 [IST]


മറാഠി ബന്ദ്: മുംബൈയില് ആക്രമണം ശക്തമായി - themediasyndicate\nമറാഠി ബന്ദ്: മുംബൈയില് ആക്രമണം ശക്തമായി\nമുംബൈ: തൊഴില്, വിദ്യാഭ്യാസ സംവരണമാവശ്യപ്പെട്ട് മറാത്തക്കാര് പ്രഖ്യാപിച്ച ബന്ദില് മുംബൈയില് പലയിടത്തും ആക്രമണം ശക്തമായി. നവി മുംബൈ, പന്‍വേല്, നാസിക്, ഔറംഗബാദ് എന്നിവിടങ്ങളിലായാണ് പരക്കെ അക്രമണമുണ്ടായത്. സംഘമായെത്തുന്ന പ്രക്ഷോഭക്കാര് പലയിടത്തും അക്രമാസക്തരായി. സമരക്കാര് ബസുകള്‍ക്ക് നേരെ കല്ലെറിയുകയും ടയറുകള് റോഡില് കത്തിക്കുകയും ചെയ്തു. പലയിടത്തും കടകള് ബലമായി അടപ്പിച്ചു. മുഖ്യമന്ത്രി ദേവേന്ദ്ര ഫഡ്‌നാവിസിനെതിരെ മുദ്രാവാക്യങ്ങള് മുഴക്കിയാണ് പ്രതിഷേധക്കാര് നീങ്ങുന്നത്.\nസംവരണ പ്രക്ഷോഭത്തിനിടെ യുവാവ് പുഴയില്‍ച്ചാടി മരിച്ചതിനു പിന്നാലെയാണു മറാഠകള് ബന്ദ് പ്രഖ്യാപിച്ചത്. ഏറെക്കാലത്തെ ആവശ്യമായ തൊഴില് വിദ്യാഭ്യാസ സംവരണം അനുവദിക്കാന് സര്‍ക്കാര് തയാറാകാത്തതില് പ്രതിഷേധിച്ച് മറാഠകള് ഔറംഗാബാദില് നടത്തിയ സമ്മേളനത്തിനിടെ കാക്കാസാഹെബ് ദത്താത്രേയ ഷിന്‍ഡെ (28) എന്ന മറാഠ യുവാവാണു തിങ്കളാഴ്ച നദിയില് ചാടി ജീവനൊടുക്കിയത്. ഷിന്‍ഡെയുടെ പാത പിന്തുടര്‍ന്ന ഔറംഗാബാദില് രണ്ടു യുവാക്കള് നദീതടത്തിലേക്കു ചാടി ജീവനൊടുക്കാന് ശ്രമിച്ചു. ഒരാളെ ആശുപത്രിയില് പ്രവേശിപ്പിച്ചു. മറ്റൊരാളെ പൊലീസ് പിടികൂടി പിന്തിരിപ്പിച്ചു.\nകഞ്ചൂര്‍മാര്‍ഗ്, ഭന്‍ഡപ് മേഖലകളില് രണ്ടു ബസുകള് പ്രക്ഷോഭക്കാര് തകര്‍ത്തു. ബ്രിഹന്‍മുംബൈയിലെ വെദ്യുതിബന്ധവും ഗതാഗതവും ഭാഗികമായി നിര്‍ത്തി. ലാത്തൂരിലെ ഉദ്ഗിറില് രണ്ടു സംഘങ്ങള് തമ്മില് ഏറ്റുമുട്ടി. ബലമായി കടകള് അടപ്പിക്കാന് ശ്രമിച്ചതും പച്ചക്കറി വാഹനം തകര്‍ക്കാന് ശ്രമിച്ചതുമാണ് പ്രശ്‌നത്തിനു കാരണം.\nഒല, ഊബര് ടാക്‌സികളും സര്‍വീസ് നടത്തുന്നില്ല. മൊബൈല് ആപ്പു വഴി ബുക്ക് ചെയ്യാന് ശ്രമിച്ചിട്ടും കിട്ടാത്ത സ്ഥിതിയാണ്. സംഘര്‍ഷത്തെ തുടര്‍ന്ന് പാക്ക്‌സൈറ്റ് പൊലീസ് സ്റ്റേഷനില് അഞ്ചുപേരെ കസ്റ്റിഡിയിലെടുത്തു. താനെയില് ജനങ്ങള് ട്രെയിന് ഗതാഗതം തടഞ്ഞു. പൊലീസെത്തി പ്രതിഷേധക്കാരെ മാറ്റിയശേഷം ഗതാഗതം പുനഃസ്ഥാപിച്ചു. ദാദറിലും ചെമ്പൂറിലും പ്രതിഷേധം സമാധാനപരം.\nTags: മറാഠി ബന്ദ്:മറാഠി ബന്ദ്: മുംബയില് ആക്രമണം ശക്തമായിമുഖ്യമന്ത്രി ദേവേന്ദ്ര ഫഡ്‌നാവിസി


മഴ ശക്തമായി: തൊടുപുഴയില് ഉരുള്‍പൊട്ടി അമ്മയെയും കുഞ്ഞിനേയും കാണാതായി•ഇ വാർത്ത | evartha\nമഴ ശക്തമായി: തൊടുപുഴയില് ഉരുള്‍പൊട്ടി അമ്മയെയും കുഞ്ഞിനേയും കാണാതായി\nevartha Desk August 4, 2013, 11:23 pm August 4, 2013\nസംസ്ഥാനത്ത് മഴ ശക്തമായി. തൊടുപുഴ മലയിഞ്ചിയില് ഉരുള്‍പൊട്ടി അമ്മയേയും കുഞ്ഞിനേയും കാണാതായി. പൂമറ്റത്തില് ബീന നാലു വയസുള്ള മകന് എന്നിവരെയാണ് കാണാതായത്. നാട്ടുകാരുടെ നേതൃത്വത്തില് തെരച്ചില് തുടരുന്നു. രാത്രി ഉരുള്‍പൊട്ടല് ഉണ്ടായ മേഖലിയിലാണ് വീണ്ടും ഉരുള്‍പൊട്ടല് ഉണ്ടായിരിക്കുന്നത്. സംസ്ഥാനത്ത് പലയിടത്തും മണ്ണിടിച്ചില് മൂലവും വെള്ളം പൊങ്ങിയും ഗതാഗതം തടസപ്പെട്ടു. വണ്ടിപ്പെരിയാറില് വെള്ളം പൊങ്ങിയതിനെ തുടര്‍ന്ന് കൊല്ലം-തേനി ദേശീയപാതയില് ഗതാഗതം ഭാഗീകമായി തടസപ്പെട്ടു. മൂന്നാറിന് സമീപം രണ്ടാം മൈലിലും മണ്ണിടിഞ്ഞുവീണ് ദേശീയപാതയിലെ ഗതാഗതം തടസപ്പെട്ടു. മാട്ടുപ്പെട്ടിയിലും മണ്ണിടിച്ചില് ഉണ്ടായിട്ടുണ്ട്. തൃശൂര്-ആനമല-അതിരപ്പള്ളി റോഡില് മരം വീണ് ഗതാഗതതടസമുണ്ടായതായും റിപ്പോര്‍ട്ടുണ്ട്. അതേസമയം ഞായറാഴ്ച ഉച്ചക്ക് ആരംഭിച്ച കനത്തമഴക്ക് തിങ്കളാഴ്ച രാവിലെയോടെ അല്‍പം ശമനം ഉണ്ടായിടുണ്ട്. എന്നിരുന്നാലും ഉരുള്‍പൊട്ടല്, മണ്ണിടിച്ചില് ഭീഷണികള് ഒഴിഞ്ഞിട്ടില്ല. അതേസമയം സംസ്ഥാനത്ത് മഴക്കെടുതിയില് മരിച്ചവരുടെ കുടുംബങ്ങള്‍ക്ക് രണ്ടു ലക്ഷം രൂപയുടെ ധനസഹായം നല്‍കുമെന്ന് റവന്യുമന്ത്രി അടൂര് പ്രകാശ് അറിയിച്ചു. ശവസംസ്‌കാരത്തിനു പതിനായിരം രൂപ നല്‍കും. ഇടുക്കി ജില്ലയിലെ രക്ഷാപ്രവര്‍ത്തനങ്ങള് ത്വരിതപ്പെടുത്താന് ജില്ലാ കളക്ടറെ ചുമതലപ്പെടുത്തിയതായി മന്ത്രി അറിയിച്ചു. ഇടുക്കിയിലെ ദുരിതബാധിത പ്രദേശങ്ങള് ഇന്നുതന്നെ സന്ദര്‍ശിക്കുമെന്നും അടൂര് പ്രകാശ് കൂട്ടിച്ചേര്‍ത്തു. ധനസഹായം ഒരുതടസവും കൂടാടെ ദുരിതബാധിതര്‍ക്ക് ലഭിക്കുന്നതിനുള്ള എല്ലാനടപടികളും സ്വീകരിക്കുമെന്നും അദ്ദേഹം വ്യക്തമാക്കി.


അച്ഛനും മകനും ഒരു രാത്രി മുഴുവൻ ക്രൂരമായ മർദ്ദനത്തിനിരയായി മരണപ്പെട്ട സംഭവം, സർക്കാർ പൊലീസുകാരെ സഹായിക്കുന്നുവോ?\nHome/News/അച്ഛനും മകനും ഒരു രാത്രി മുഴുവൻ ക്രൂരമായ മർദ്ദനത്തിനിരയായി മരണപ്പെട്ട സംഭവം, സർക്കാർ പൊലീസുകാരെ സഹായിക്കുന്നുവോ?\nNews DeskJul 1, 2020, 05:27 am IST\nതൂത്തുക്കുടിയിൽ പൊലീസ് കസ്റ്റഡിയിൽ മരിച്ച അച്ഛനും മകനും ഒരു രാത്രി മുഴുവൻ ക്രൂരമായ മർദ്ദനത്തിനിരയായതായ സംഭവത്തിൽ തമിഴ്നാട് സർക്കാർ പൊലീസുകാരെ സഹായിക്കുകയാണോ.? കേസുമായി ബന്ധപ്പെട്ട് ജുഡീഷ്യൽ അന്വേഷണത്തിനെത്തിയ മജിസ്ട്രേറ്റിന്റെ വെല്ലുവിളിക്കുന്ന സംഭവം പോലും ഉണ്ടായിരിക്കുന്നത്, ഇതിലേക്കാണ് വിരൽ ചൂണ്ടുന്നത്. എന്തുകൊണ്ടാണ് ക്രൂരത കാട്ടിയ പൊലീസുകാരെ അറസ്റ്റുചെയ്യാൻ സർക്കാർ തയ്യാറാകാത്തത്. ഹൈക്കോടതി വരെ കുറ്റക്കാരെന്നു നിരീക്ഷിക്കപെട്ട കേസിൽ പൊലീസുകാരെ എന്തിനാണ് ഇനിയും നെഞ്ചോട് ചേർത്ത് സംരക്ഷിക്കുന്നത്. സർക്കാർ അവർക്ക് സംരക്ഷക കവചം ഒരുക്കുകയാണോ.? തൂത്തുക്കുടിയിൽ പൊലീസ് കസ്റ്റഡിയിൽ മരിച്ച അച്ഛനും മകനും ഒരു രാത്രി മുഴുവൻ ക്രൂരമായ മർദ്ദനത്തിനിരയായതായതായിട്ടാണ് ജുഡീഷ്യൽ റിപ്പോർട്ട്. ഇരുവര്‍ക്കും നേരിടേണ്ടി വന്ന പീഡനങ്ങള്‍ക്ക് വ്യക്തമായ തെളിവുകളുണ്ടെന്നാണ് ജുഡീഷ്യൽ മജിസ്ട്രേറ്റ് സമർപ്പിച്ച് നാല് പേജ് റിപ്പോർട്ടിൽ പറയുന്നു.\nദൃക്സാക്ഷികളെയടക്കം ഉദ്ധരിച്ച് തയ്യാറാക്കിയ റിപ്പോര്‍ട്ട് പ്രകാരം പൊലീസ് കസ്റ്റഡിയിലെടുത്ത ജൂൺ 19ന് രാത്രി മുഴുവന് അച്ഛനും മകനും ക്രൂരമായ മർദ്ദനമാണ് ഏൽക്കേണ്ടി വന്നതെന്ന്, ഇവരെ അടിക്കാനുപയോഗിച്ച ലാത്തിയിലെയും മർദ്ദിക്കാനായി കിടത്തിയിരുന്ന ടേബിളിലെയും ചോരപ്പാടുകൾ വ്യക്തമായ തെളിവുകളാണെന്നും ചൂണ്ടിക്കാട്ടിയിട്ടുണ്ട്.\nതെളിവുകൾ നശിപ്പിക്കപ്പെടാൻ സാധ്യതയുണ്ടെന്നും അതുകൊണ്ട് തന്നെ അവ സംരക്ഷിക്കപ്പെടേണ്ടതുണ്ടെന്നും മജിസ്ട്രേറ്റ് റിപ്പോർട്ടിൽ വ്യക്തമാക്കുന്നു. ‘ലാത്തികൾ കൈമാറാൻ ആവശ്യപ്പെട്ടപ്പോൾ സാത്തങ്കുളം പൊലീസ് സ്റ്റേഷനിലെ ഉദ്യോഗസ്ഥർ ആദ്യം തയ്യാറായില്ല. പിന്നീട് കടുത്ത ഭാഷയിൽ പറഞ്ഞപ്പോഴാണ് മനസില്ലാമനസോടെ ലാത്തികൾ കൈമാറിയത്.. ഇതിനിടെ പിന്നില് നിന്ന് ഒരു പൊലീസ് കോണ്‍സ്റ്റബിൾ അസഭ്യം പറയുകയും എന്നെക്കൊണ്ട് ഒന്നും ചെയ്യാൻ സാധിക്കില്ലെന്ന് വെല്ലുവിളിക്കുകയും ചെയ്തു… ‘ ഇക്കാര്യം മജിസ്ട്രേറ്റ് റിപ്പോർട്ടിൽ പറഞ്ഞിട്ടുണ്ട്. പൊലീസ് സ്റ്റേഷനിൽ നടന്ന ക്രൂരത മുഴുവൻ പൊലീസ് ഉദ്യോഗസ്ഥര് റെക്കോഡ് ചെയ്തിട്ടുണ്ടെന്നും റിപ്പോർട്ടിൽ വ്യക്തമാക്കുന്നുണ്ട്. കോടതി രേഖകള് മുഴുവൻ കേസ് അന്വേഷിക്കുന്ന സിബി സിഐഡി ഉദ്യോഗസ്ഥർക്ക് ബുധനാഴ്ച കൈമാറുന്നുണ്ട്.\nജയരാജിന്‍റെയും ബെനിക്സിന്‍റെയും ശരീരത്തിൽ ക്രൂരമായ മർദ്ദനമേറ്റതിന് വ്യക്തമായ തെളിവുകളുണ്ടെന്ന് മദ്രാസ് ഹൈക്കോടതി നേരത്തെ തന്നെ പറഞ്ഞിരുന്നു. പൊലീസുകാർ ക്കെതിരെ കൊലപാതകക്കേസ് ചുമത്തണമെന്നാണ് പ്രാഥമിക തെളിവുകൾ സൂചിപ്പിക്കുന്നതെന്നും ചൂണ്ടിക്കാട്ടിയിരുന്നത്.\nഇക്കഴിഞ്ഞ ജൂൺ 19നാണ് തൂത്തുക്കുടി സാത്താങ്കുളം സ്വദേശികളായ ജയരാജ്(59) മകൻ ബെനിക്സ്(31) എന്നിവരെ പൊലീസ് കസ്റ്റഡിയിലെടുത്തത്. ലോക്ക്ഡൗണ് ഇളവ് സമയം കഴിഞ്ഞിട്ടും കടകൾ തുറന്നു എന്ന കാരണത്താൽ ഇവരെ കസ്റ്റഡിയിൽ എടുത്ത് മർദിക്കുകയായിരുന്നു. ആദ്യം ജയരാജിനെയാണ് പൊലീസ് കസ്റ്റഡിയിലെടുത്തത്, ഇത് അന്വേഷിച്ച് ചെന്നതോടെയാണ് ബെനിക്സും കസ്റ്റഡയിലാകുന്നത്. തുടർന്ന് ഇരുവരെയും കോവിൽപട്ടി സബ്ജയിലിലേക്ക് മാറ്റിയിരുന്നു. പിന്നീട് ആശുപത്രിയിൽ പ്രവേശിപ്പിച്ച ഇരുവരും മണിക്കൂറുകളുടെ വ്യത്യാസത്തിൽ ജൂൺ 23ന് മരണത്തിന് കീഴടങ്ങുകയായിരുന്നു.\nഅതേസമയം, തമിഴ്‌നാട്ടിലെ തൂത്തുക്കുടിയില് പൊലീസ് മര്‍ദ്ദനത്തിനിരയായി അച്ഛനും മകനും കൊല്ലപ്പെട്ട സംഭവത്തില് പ്രതികളായ പൊലീസുകാരുടെ അറസ്റ്റ് ആവശ്യപ്പെട്ട് ഡി.എം.കെ രംഗത്ത് വന്നു. ലോക്ക് ഡൗണ് ലംഘിച്ചെന്നാരോപിച്ചാണ് ജയരാജനെയും മകന് ഫെനിക്‌സിനെയും പൊലീസ് അറസ്റ്റ് ചെയ്യുന്നത്. എന്നാല് പുറത്തുവന്ന സി.സി.ടി.വി ദൃശ്യങ്ങള് പ്രകാരം ഫെനിക്‌സിനും പിതാവിനുമെതിരെ തയ്യാറാക്കിയ എഫ്.ഐ.ആറിലെ ഒരോ വരിയും കെട്ടിച്ചമച്ചതാണെന്നും ഡി.എം.കെ തിരുച്ചുളി എം.എല്.എ തങ്കം തെന്നരസു പറഞ്ഞു.\n‘വീഡിയോയില് സംഭവം നടക്കുന്നതും എഫ്.ഐ.ആറില് എഴുതിയതും തമ്മില് വലിയ വ്യത്യാസമുണ്ട്. കേസില് പ്രതിയായ എല്ലാവരെയും ഉടന് തന്നെ അറസ്റ്റു ചെയ്യണം,’ അദ്ദേഹം പറഞ്ഞു.


27 December, 2018 11:38:59 PM\nശബരിമല: മകരവിളക്ക് ഉത്സവകാലത്ത് സര്‍ക്കാര് വകുപ്പുകള് മുന്‍കരുതല് നടപടികളും പ്രവര്‍ത്തന ഏകോപനവും ശക്തമാക്കണമെന്ന് സഹകരണ-ടൂറിസം-ദേവസ്വം മന്ത്രി കടകംപള്ളി സുരേന്ദ്രന്. മണ്ഡലപൂജ അവലോകനം നടത്താനും മകരവിളക്ക് ഉത്സവത്തിന് വേണ്ട ക്രമീകരണങ്ങള് ചര്‍ച്ച ചെയ്യാനും സന്നിധാനം ദേവസ്വം ഗസ്റ്റ് ഹൗസില് കൂടിയ ഉദ്യോഗസ്ഥതല യോഗത്തിലാണ് മന്ത്രിയുടെ നിര്‍ദേശം.\nഅവിചാരിതമായ സംഭവങ്ങള് ഉണ്ടായാല് നേരിടാന് ജാഗ്രതയോടെ ഉദ്യോഗസ്ഥര് സന്നദ്ധതരായിരിക്കണം. നിലയ്ക്കലില് പാര്‍ക്കിങ് സൗകര്യങ്ങള് വിപുലമാക്കാന് നടപടി ത്വരിതപ്പെടുത്തും. മകരവിളക്ക് ദര്‍ശനത്തിനെത്തുന്ന ഭക്തര് വനത്തിനുള്ളില് തമ്പിടിക്കുന്നത് ഒഴിവാക്കാന് ഉദ്യോഗസ്ഥരുടെ ഭാഗത്തു നിന്നും മാന്യമായ ഇടപ്പെടല് ഉണ്ടാവണം. പമ്പയിലും സന്നിധാനത്തും കടകളില് അഗ്നിസുരക്ഷാ ക്രമീകരണങ്ങള് ഉറപ്പാക്കാന് ബോധവത്ക്കരണം നടത്താനും മന്ത്രി നിര്‍ദേശിച്ചു.\nഹൃദ്‌രോഗികളില് തിടുക്കത്തില് മലകയറുന്നത് ശ്രദ്ധയില്‍പ്പെട്ടിട്ടുണ്ട്. ആരോഗ്യപ്രശ്‌നമുള്ള ഭക്തര് വിശ്രമിച്ച് മലകയറണമെന്ന സന്ദേശം നല്‍കാന് സംവിധാനമൊരുക്കും. മലകയറി വരുന്ന വഴിയില് കുടിവെള്ള ടാപ്പുകളുടെ ദൂരം കുറയ്ക്കും. വെള്ളം കെട്ടികിടക്കുന്ന സാഹചര്യം ഒഴിവാക്കാന് ടാപ്പുകള് വഴിയരികിലേക്ക് മാറ്റി സ്ഥാപിക്കും. നിലയ്ക്കലില് പാര്‍ക്കിങ് ഫീസ് പിരിക്കുന്ന സംവിധാനം വേഗത്തിലാക്കാനും മന്ത്രി നിര്‍ദേശം നല്‍കി.\nപമ്പയില് വെള്ളം കെട്ടിനിന്ന് മലിനമാകുന്ന സാഹചര്യം ഒഴിവാക്കാനും ജലലഭ്യത ഉറപ്പാക്കാനും നടപടിവേണമെന്ന് മന്ത്രി നിര്‍ദേശിച്ചു. ന്യൂനതകള് കൂട്ടായ്മയിലൂടെ പരിഹരിക്കണമെന്നു നിര്‍ദേശിച്ച മന്ത്രി പമ്പയിലെ ചില പോരായ്മകള് ഒഴിച്ചാല് ഹൈക്കോടതി നിയമിച്ച നിരീക്ഷണ സമിതി സര്‍ക്കാര് ഏര്‍പ്പെടുത്തിയ സംവിധാനങ്ങളില് തൃപ്തി രേഖപ്പെടുത്തിയതായും എടുത്തുപറഞ്ഞു.


പിണറായി വിജയന്റെ അഹങ്കാരത്തിന് മറുപടി കൊടുക്കുകയാണ് ഇനിയുള്ള ലക്ഷ്യം: കെഎം ഷാജഹാന് | Reporter Live\nപിണറായി വിജയന്റെ അഹങ്കാരത്തിന് മറുപടി കൊടുക്കുകയാണ് ഇനിയുള്ള ലക്ഷ്യം: കെഎം ഷാജഹാന്\nBy Web Desk\tApril 11, 2017 5:56 pm A+ A-\nതിരുവനന്തപുരം: മുഖ്യമന്ത്രി പിണറായി വിജയന്റെ അഹങ്കാരത്തിന് മറുപടി കൊടുക്കുകയാണ് ഇനി തന്റെ ലക്ഷ്യമെന്ന് ജയില് മോചിതനായ കെഎം ഷാജഹാന്. ഏഴുദിവസം തന്നെ ജയിലിലടച്ചതിന് പിന്നില് വ്യക്തിവിരോധമല്ലാതെ മറ്റ് കാരണങ്ങള് ഒന്നും ഇല്ലെന്ന് അദ്ദേഹം പറഞ്ഞു. ലാവലിന് കേസ് തന്നെയാണ് ഇതിന് പിന്നിലുള്ളത്. ഷാജഹാന് അഭിപ്രായപ്പെട്ടു.\nസര്‍ക്കാരിനെതിരെ തന്റെ അമ്മ നടത്തിയത് ഐതിഹാസിക പോരാട്ടമാണെന്ന് ഷാജഹാന് പറഞ്ഞു. “എണ്‍പതാം വയസിലും പോരാട്ടവീര്യം പ്രകടിപ്പിച്ച അമ്മയുടെ മകനാണ് ഞാന്. പോരാട്ടവീര്യമുള്ള കമ്മ്യൂണിസ്റ്റ് കുടുംബത്തിലാണ് ഞാനും ജനിച്ചത്”. ഷാജഹാന് പറഞ്ഞു. തന്നെ തടവിലാക്കിയതിലൂടെ സര്‍ക്കാര് ഭരണഘടനാ ലംഘനമാണ് നടത്തിയതെന്നും തടവില് താന് ഏറെ മാനസിക പീഡനങ്ങള് അനുഭവിച്ചെന്നും ഷാജഹാന് വ്യക്തമാക്കി.\nജാമ്യം കിട്ടിയതില് സന്തോഷമുണ്ടെന്ന് ഷാജഹാന് പ്രതികരിച്ചു. തന്നെ കൊല്ലാത്തത് എന്തെന്നാണ് മുഖ്യമന്ത്രിയോട് ചോദിക്കാനുള്ളത്. ടിപി ചന്ദ്രശേഖരനെ കൊന്നപ്പോള് രണ്ട് തെരഞ്ഞെടുപ്പുകള് സിപിഐഎം തോറ്റെങ്കില് തന്നെ കൊന്നാല് അഞ്ച് തെരഞ്ഞെടുപ്പില് തോല്‍ക്കുമെന്ന് കെ എം ഷാജഹാന് അഭിപ്രായപ്പെട്ടു. തനിക്കെതിരെ നടന്നത് സര്‍ക്കാരിന്റെ ഗൂഢാലോചനയാണെന്നും ലാവലിന് കേസില് ഇടപെട്ടതിന് മുഖ്യമന്ത്രി പിണറായി വിജയന് പ്രതികാരം തീര്‍ക്കുകയാണെന്നും ഷാജഹാന് നേരത്തെ ആരോപിച്ചിരുന്നു.\nകര്‍ശന ഉപാധികളോടെയാണ് കെഎം ഷാജഹാന് ഉള്‍പ്പെടെ ജയിലിലടയ്ക്കപ്പെട്ട അഞ്ച് പേര്‍ക്ക് തിരുവനന്തപുരം ജുഡീഷ്യല് ഫസ്റ്റ്ക്ലാസ് മജിസ്ട്രേറ്റ് കോടതിയാണ് ജാമ്യം അനുവദിച്ചിരിക്കുന്നത്. ഷാജഹാന് പുറെ എസ്‌യുസിഐ പ്രവര്‍ത്തകരായ കെ ഷാജിര്‍ഖാന്, ഭാര്യ മിനി, ശ്രീകുമാര്, എന്നിവര്‍ക്കും തോക്കുസ്വാമി ഹിമവല് ഭദ്രാനന്ദയ്ക്കുമാണ് ജാമ്യം ലഭിച്ചിരിക്കുന്നത്.\n15,000 രൂപയുടെ രണ്ട് ആള്‍ജാമ്യത്തിലാണ് പ്രതികളെ വിട്ടിരിക്കുന്നത്. സാക്ഷികളെ സ്വാധീനിക്കാന് പാടില്ലെന്നും ജിഷ്ണുവിന്റെ കുടുംബവുമായി ബന്ധപ്പെടാന് പാടില്ലെന്നും കോടതി നിര്‍ദ്ദേശിച്ചിട്ടുണ്ട്. ജില്ല വിട്ട് പുറത്തുപോകരുത്, അന്വേഷണ ഉദ്യോഗസ്ഥന് ആവശ്യപ്പെട്ടാല് ഹാജരാകണം എന്നീ വ്യവസ്ഥകളും കോടതി മുന്നോട്ട് വെച്ചിട്ടുണ്ട്.\nApr 11, 2017 5:56 pm\nമുഖ്യമന്ത്രി വ്യക്തിവൈരാഗ്യം തീര്‍ത്തെന്ന് കെഎം ഷാജഹാന്; തന്നെ കൊന്നാല് അഞ്ച് തെരഞ്ഞെടുപ്പില് തോല്‍ക്കും\nഡിജിപി ആസ്ഥാനത്തിന് മുന്നിലെ സംഘര്‍ഷം: കെഎം ഷാജഹാന് ഉള്‍പ്പെടെ അഞ്ച് പേര്‍ക്കും ജാമ്യം\nകെഎം ഷാജഹാനെ സി ഡിറ്റില് നിന്ന് സസ്‌പെന്‍ഡ് ചെയ്തു


മുൻ റഷ്യൻ ചാരനും പുത്രിക്കും നേരെയുണ്ടായ വധശ്രമത്തിൽ റഷ്യയ്ക്കു പങ്കുണ്ടെന്ന് തെരസ മേ | 4PM News\nലണ്ടൻ : റഷ്യയിലെ മുൻ സൈനിക ഇന്‍റലിജൻസ് കേണലായ സ്ക്രിപാലിനെയും (66) മകളായ യൂലിയയെയും (33) വിഷബാധയേൽ‍പ്പിച്ച് അപായപ്പെടുത്താൻ ശ്രമിച്ചതിൽ റഷ്യൻ ഭരണകൂടത്തിനു പങ്കുണ്ടെന്നു കരുതുന്നുവെന്ന് ബ്രിട്ടീഷ് പ്രധാനമന്ത്രി തെരേസ മേ. റഷ്യ വികസിപ്പിച്ചതിനു സമാനമായ രാസവസ്തുക്കൾ ഉപയോഗിച്ചാണ് ഇവരെ വിഷബാധയേൽ‍പ്പിച്ചത്. കൊലപാതകശ്രമത്തിന് പിന്നിൽ റഷ്യയാകാനുള്ള സാധ്യത ഏറെയാണെന്നും പ്രധാനമന്ത്രി പറഞ്ഞു.\nകടുത്ത വിഷബാധയേൽ‍പ്പിക്കുന്ന രാസവസ്തുക്കളായ നോവിചോക്കാണ് സ്ക്രീപലിനും പുത്രിക്കും നേരേ പ്രയോഗിച്ചത്. റഷ്യൻ ഭരണകൂടം നേരിട്ടു നടത്തിയതാണോ മാരകമായ രാസായുധം മറ്റു കൈകളാൽ പ്രയോഗിക്കപ്പെട്ടതാണോ എന്നു വ്യക്തമാക്കണം. റഷ്യൻ സ്ഥാനപതിയോട് ഇതു സംബന്ധിച്ച വിശദീകരണം നൽകണമെന്ന് വിദേശകാര്യ സെക്രട്ടറി ബോറിസ് ജോൺസൺ ആവശ്യപ്പെട്ടിട്ടുണ്ടെന്നും തെരേസ മേ വ്യക്തമാക്കി.\nമാർച്ച് നാലിനാണ് സ്ക്രിപാലിനെയും പുത്രിയെയും വിഷബാധയേറ്റു അബോധാവസ്ഥയിൽ സാലിസ്ബറിയിലെ ഷോപ്പിംഗ് മാളിലെ ബഞ്ചിൽ കണ്ടെത്തിയത്. ഇരുവരും അവശ നിലയിൽ ബ്രിട്ടനിലെ ആശുപത്രിയിൽ കഴിയുകയാണ്. സ്ക്രീപാലിനെയും മകളെയും അപായപ്പെടുത്തുവാൻ ഉപയോഗിച്ച രാസവസ്തു റഷ്യയിൽ നിന്നു എത്തിച്ചതാണെന്നും വിദഗ്ധർ സ്ഥിരീകരിച്ചിരുന്നുവെന്നാണ് റിപ്പോർട്ട്. എന്നാൽ തങ്ങളെ കുടുക്കാനായി ബ്രിട്ടൻ ആസൂത്രണം ചെയ്ത കൊലപാതക പദ്ധതിയാണിതെന്നാണ് റഷ്യ ആരോപിക്കുന്നത്.\nറഷ്യയിലെ മുൻ സൈനിക ഇന്‍റലിജൻസ് കേണലായ സ്ക്രിപാൽ ബ്രിട്ടനു വേണ്ടിയും പ്രവർത്തിച്ച ഇരട്ടച്ചാരനായിരുന്നുവെന്നു പറയപ്പെടുന്നു. 2006ൽ രാജ്യദ്രോഹക്കുറ്റത്തിന് ഇയാളെ റഷ്യ ജയിലിൽ അടച്ചു. എന്നാൽ 2010ൽ ബ്രിട്ടീഷ് കസ്റ്റഡിയിലുള്ള മറ്റു റഷ്യൻ ചാരന്മാരെ വിട്ടുകിട്ടുന്നതിനായി സ്ക്രിപാലിനു മാപ്പുകൊടുത്തു മോചിപ്പിക്കുകയായിരുന്നു.


Bangkok, First Published 3, Nov 2019, 3:45 PM IST\nസഹകരണം ഇന്ത്യക്ക് ഗുണമാകും\nആസിയാന് സഹകരണത്തെ പുകഴ്ത്തി മോദി\nനിക്ഷേപ, വാണിജ്യ മേഖലകളില് കൂടുതല് സഹകരണം വേണം\nആര്‍സിഇപി ഇന്ത്യയുടെ നിലപാട് വൈകും\nദില്ലി: ആസിയാന് രാജ്യങ്ങളുമായുള്ള സഹകരണം ഇന്ത്യക്ക് കൂടുതല് ഗുണകരമാകുമെന്ന് പ്രധാനമന്ത്രി. ബാങ്കോക്കില് പതിനാറാമത് ആസിയാന് ഉച്ചകോടിയില് പങ്കെടുക്കുകയായിരുന്നു നരേന്ദ്രമോദി. അതേസമയം ഇന്ത്യയുടെ നിലപാട് വൈകുന്നതില് ആര്‍സിഇപി കരാര് യാഥാര്‍ത്ഥ്യമാകുന്നത് നീളും.\nതായ്‍ലാന്‍ഡില് ആതിഥ്യത്തെ പുകഴ്ത്തിയാണ് പതിനാറാമത് ആസിയാന് ഉച്ചകോടിയില് പ്രധാനമന്ത്രി സംസാരിച്ചു തുടങ്ങിയത്. സമുദ്രസുരക്ഷ, വാണിജ്യം, നിക്ഷേപം തുടങ്ങിയ മേഖലകളില് കൂടുതല് സഹകരണം വേണം. കൃഷി എഞ്ചിനിയറിംഗ്, ഡിജിറ്റല് സാങ്കേതിക വിദ്യ തുടങ്ങിയ മേഖലകളില് ഇനിയും വളര്‍ച്ച ആവശ്യമാണെന്ന് പ്രധാനമന്ത്രി ചൂണ്ടിക്കാട്ടി. രാജ്യങ്ങള് തമ്മിലുള്ള ബന്ധം കൂടുതല് മെച്ചപ്പെടാന് കര-നാവിക-വ്യോമ ഗതാഗത മാര്‍ഗങ്ങള് കൂടുതല് വികസിപ്പിക്കേണ്ടതുണ്ടെന്നും മോദി പറ‍ഞ്ഞു.\nഉച്ചകോടിയിലെ ഏറ്റവും നിര്‍ണ്ണായക ദിനം നാളെയാണ്. ആര്‍സിഇപി കരാര് ഉച്ചകോടിയില് നാളെ പ്രഖ്യാപിക്കാനായിരുന്നു ചൈനടയക്കമുള്ള രാജ്യങ്ങളുടെ നീക്കം. എന്നാല് ചില ഉത്പന്നങ്ങളുടെ ഇറക്കുമതിയുമായി ബന്ധപ്പെട്ട് ഇന്ത്യ ഉന്നയിച്ച ആശങ്കകള്‍ക്ക് പരിഹാരമായിട്ടില്ല. കരാര് രൂപീകരണ പ്രഖ്യാപനത്തില് ഇന്ത്യ പങ്കെടുക്കുമെങ്കിലും ജൂണില് സംയുക്ത കരാര് യാഥാര്‍ത്ഥ്യമാക്കാമെന്ന നിര്‍ദ്ദേശമാകും മുന്‍പോട്ട് വയ്ക്കുക.\nആര്‍സിഇപി കരാറിനെതിരെ ഉയരുന്ന രാഷ്ട്രീയ വിമര്‍ശനവും കേന്ദ്രസര്‍ക്കാരിനെ പിന്നോട്ടടിക്കുന്നു. ആര്‍എസ്എസ് തന്നെ കരാറിനെ തള്ളിപ്പറഞ്ഞ സാഹചര്യത്തില് പോംവഴിയെന്തെന്നതും കേന്ദ്രസര്‍ക്കാരിന് മുന്നില് ചോദ്യചിഹ്വനമാകുന്നു.\nLast Updated 3, Nov 2019, 3:45 PM IST\nകശ്മീരി ജനങ്ങളുടെ സ്ഥിതിയിൽ ആശങ്കയുണ്ടെന്ന് ജർമ്മൻ ചാൻസലർ ഏഞ്ചല മെർക്കൽ


14 കോടി രൂപ: യുവരാജ് റോയല് ചലഞ്ചേഴ്സില് - India News 24\n14 കോടി രൂപ: യുവരാജ് റോയല് ചലഞ്ചേഴ്സില്\nബംഗളൂരു: ഐപിഎല് താരക്കമ്പോളത്തില് യുവരാജ് സിങ്ങിന് പൊന്നുംവില. റെക്കോഡ് തുകയായ 14 കോടി രൂപ നല്‍കി യുവരാജിനെ ബാംഗ്ലൂര് റോയല് ചലഞ്ചേഴ്സ് സ്വന്തമാക്കി. പുണെ വോറിയേഴ്സില് നിന്നാണ് യുവി ബാംഗ്ലൂരിന്‍റെ പാളയത്തിലെത്തുന്നത്. കൊല്‍ക്കത്ത നൈറ്റ് റൈഡേഴ്സിനോട് ഇഞ്ചോടിഞ്ച് പൊരുതിയാണ് ബാംഗ്ലൂര് ഈ ഓള്‍റൗണ്ടറെ സ്വന്തമാക്കിയത്.\n12.5 കോടി രൂപയ്ക്ക് ദിനേശ് കാര്‍ത്തികിനെ ഡല്‍ഹി ഡെയര്‍ഡെവിള്‍സ് വാങ്ങി. ഇംഗ്ലണ്ട് ദേശീയ ടീമില് നിന്ന് പുറത്തായ കെവിന് പീറ്റേഴ്സനെയും9കോടിക്ക് ഡല്‍ഹി ക്യാമ്പിലെത്തിച്ചു. ഈ സീസണ് മുഴുവന് ഐപിഎല് കളിയ്ക്കാന് പീറ്റേഴ്സന് കഴിയും. ലേലത്തില് പോയ മറ്റ് പ്രമുഖതാരങ്ങളുടെ പേരുവിവരം ചുവടെ.\nമിച്ചല് ജോണ്‍സണ് [ കിംഗ്സ് ഇലവന് പഞ്ചാബ് – 6.5 കോടി], ഡേവിഡ് വാര്‍ണര് [സണ് റൈസേഴ്സ് ഹൈദരാബാദ് -5.5 കോടി], ജാക്ക് കാലിസ് [ കൊക്കത്ത നൈറ്റ് റൈഡേഴ്സ് – 5.5 കോടി], മുരളി വിജയ് [ ഡല്‍ഹി ഡെയര്‍ഡെവിള്‍സ്-5കോടി], വിരേന്ദര് സെവാഗ് [ കിംഗ്സ് ഇലവന് - 3.2 കോടി].


മാലിന്യ സംസ്‌കരണത്തിനായി വിദേശസംവിധാനം ഏര്‍പ്പെടുത്തും: മുഖ്യമന്ത്രി\nFebruary 15, 2012 കേരളം\nതിരുവനന്തപുരം: മാലിന്യ സംസ്‌കരണത്തിനായി വിദേശരാജ്യങ്ങളില് പരീക്ഷിച്ച് വിജയിച്ച ട്രക്ക് മൗണ്ടഡ് എമര്‍ജന്‍സി ഇന്‍സിലറേഷന് സംവിധാനം സംസ്ഥാനത്തും നടപ്പിലാക്കുന്നു. ട്രക്കില് വച്ചു തന്നെ മാലിന്യങ്ങള് സംസ്‌കരിക്കുന്ന രീതിയാണിത്. മന്ത്രിസഭായോഗത്തിന് ശേഷം മുഖ്യമന്ത്രി ഉമ്മന്‍ചാണ്ടിയാണ് ഇക്കാര്യം വ്യക്തമാക്കിയത്. ഇത്തരം രണ്ട് യൂണിറ്റുകള് വാങ്ങുന്നതിനായി നടപടികള് സ്വീകരിക്കാന് സിഡ്‌കോയെ ചുമതലപ്പെടുത്തിയതായി മുഖ്യമന്ത്രി പറഞ്ഞു. ഒരു യൂണിറ്റിന് രണ്ടു മുതല് മൂന്ന് കോടി രൂപ വരെ വിലവരും. മാലിന്യപ്രശ്‌നം രൂക്ഷമായിക്കൊണ്ടിരക്കുന്ന സാഹചര്യത്തിലാണ് തീരുമാനം. വിദേശരാജ്യങ്ങളില് നിന്നാണ് യൂണിറ്റുകള് വാങ്ങേണ്ടതെന്നും എത്രയും വേഗം സംവിധാനം ഏര്‍പ്പെടുത്താനാണ് ശ്രമിക്കുന്നതെന്നും മുഖ്യമന്ത്രി കൂട്ടിച്ചേര്‍ത്തു.\nപെന്‍ഷന് പ്രായം ഉയര്‍ത്തുന്നതിനെക്കുറിച്ച് മന്ത്രിസഭായോഗത്തില് ചര്‍ച്ച നടന്നതായി സമ്മതിച്ച മുഖ്യമന്ത്രി ഇക്കാര്യത്തില് തീരുമാനമെടുത്തില്ലെന്ന് വ്യക്തമാക്കി. തൊഴില്‍രഹിതരായ യുവാക്കളുടെ ആശങ്കകള് കൂടി പരിഗണിച്ചു മാത്രമേ തീരുമാനമെടുക്കാന് കഴിയൂവെന്നും അദ്ദേഹം കൂട്ടിച്ചേര്‍ത്തു. കഴിഞ്ഞ സര്‍ക്കാര് ഏര്‍പ്പെടുത്തിയ വിരമിക്കല് ഏകീകരണം വാസ്തവത്തില് ഒരു വര്‍ഷം കൂടി അധികം നല്‍കിയതിന് തുല്യമാണെന്നും മുഖ്യമന്ത്രി പറഞ്ഞു. കൂടുതല് ജില്ലകളില് നെല്ല് സംഭരണകേന്ദ്രങ്ങള് ആരംഭിക്കും. ഏതൊക്കെ ജില്ലകളില് കേന്ദ്രങ്ങള് ആരംഭിക്കണമെന്ന് നിര്‍ദേശിക്കാന് കൃഷിമന്ത്രിയെ ചുമതലപ്പെടുത്തിയതായും മുഖ്യമന്ത്രി പറഞ്ഞു. 15 രൂപയ്ക്കായിരിക്കും നെല്ല് സംഭരിക്കുക.\nസുകുമാര് അഴീക്കോടിന്റെ തൃശൂരിലെ വീട് സാംസ്‌കാരിക വകുപ്പ് ഏറ്റെടുത്ത് സ്മാരകമാക്കും. അദ്ദേഹത്തിന്റെ ബന്ധുക്കളുമായി ആലോചിച്ച് ഇതിന്റെ തുടര്‍നടപടികള് സ്വീകരിക്കാന് തൃശൂര് ജില്ലാ കളക്ടറെ ചുമതലപ്പെടുത്തിയതായും മുഖ്യമന്ത്രി പറഞ്ഞു. കോട്ടയത്ത് മൂലേടം, കുമാരനല്ലൂര് റെയില്‍വേ മേല്‍പാലങ്ങള് നിര്‍മിക്കുന്നതിന് ഭൂമി ഏറ്റെടുക്കുന്നത് അതിവേഗ പദ്ധതിയില് ഉള്‍പ്പെടുത്താനും തീരുമാനിച്ചു.\n2017 ല് ഇന്ത്യയില് നടക്കാനിരിക്കുന്ന 17 വയസില് താഴെയുള്ളവരുടെ ലോകകപ്പ് ഫുട്‌ബോള് മത്സരത്തില് കേരളത്തിന് വേദി അനുവദിക്കണമെന്ന കേരള ഫുട്‌ബോള് അസോസിയേഷന്റെ ആവശ്യത്തിന് സര്‍ക്കാര് പൂര്‍ണ പിന്തുണ പ്രഖ്യാപിച്ചു. ഇതിന്റെ തുടര്‍നടപടികള്‍ക്കായി കൊച്ചിന് കോര്‍പ്പറേഷനനെയും ജിസിഡിഎയെയും ചുമതലപ്പെടുത്തി.


കോണ്‍ഗ്രസ്സിനെ പ്രതിപക്ഷമായി കിട്ടിയത് ഭാഗ്യം : അമിത് ഷാ\nSunday 10 June 2018 2:39 am IST\nന്യൂദല്‍ഹി : കോണ്‍ഗ്രസ്സിനെ പോലെ ഒരു പ്രതിപക്ഷത്തെ ലഭിച്ചത് ഭാഗ്യമാണെന്ന് ബിജെപി ദേശീയ അധ്യക്ഷന് അമിത് ഷാ. ദശകങ്ങളായി ഇന്ത്യ ഭരിച്ച കോണ്‍ഗ്രസ്സിന്റെ മൂന്നു തലമുറ എന്തു ചെയ്തു എന്ന് പറയുന്നതിന് പകരം കേന്ദ്രസര്‍ക്കാര് ഇതു ചെയ്യുന്നില്ല, അതു ചെയ്യുന്നില്ല എന്നു പറയുകയാണ് കോണ്‍ഗ്രസ് പ്രസിഡന്റ് രാഹുല് ഗാന്ധിയെന്ന് അമിത് ഷാ കുറ്റപ്പെടുത്തി. ജയ്പൂരിലെ സമ്മേളനത്തില് സംസാരിക്കുകയായിരുന്നു അദ്ദേഹം.\nപല സംസ്ഥാനങ്ങളിലും അധികാരം നഷ്ടപ്പെടുമ്പോഴും ചില ഉപതെരഞ്ഞെടുപ്പുകളിലെ വിജയം കൊണ്ടു സംതൃപ്തരാകുന്ന പ്രതിപക്ഷത്തെ കിട്ടിയതില് നാം ഭാഗ്യവാന്‍മാരാണ്. നാം എട്ട് ഉപതെരഞ്ഞെടുപ്പുകളില് പരാജയപ്പെട്ടു. എന്നാല് അവരില് നിന്ന് 14 സംസ്ഥാനങ്ങള് പിടിച്ചെടുത്തു, അമിത് ഷാ പറഞ്ഞു.\nകഴിഞ്ഞ 70 വര്‍ഷമായി കോണ്‍ഗ്രസ് എന്തൊക്കെയാണ് ചെയ്‌തെന്ന് അമിത് ഷാ ചോദിച്ചു. നിങ്ങളുടെ മൂന്നു തലമുറകള് ഇതെല്ലാം ചെയ്തിരുന്നെങ്കില് ശുചിമുറികള് നിര്‍മിക്കാനും പാചകവാതക സിലിണ്ടറുകള് വിതരണം ചെയ്യാനും ഞങ്ങള്‍ക്ക് ഭാഗ്യമുണ്ടാകില്ലായിരുന്നുവെന്നും അദ്ദേഹം പറഞ്ഞു.\nകോണ്‍ഗ്രസിനെ പ്രതിപക്ഷമായി ലഭിച്ചത് ഭാഗ്യം: അമിത് ഷാ\nകോൺഗ്രസിനെതിരെ തുറന്നടിച്ച് അമിത് ഷാ; രാഹുൽഗാന്ധി പാക്കിസ്ഥാനുമായി സഖ്യത്തിൽ\nകാന്ധഹാര് പ്രചാരണായുധമാക്കുന്നു; രാഹുലിനെതിരെ അമിത് ഷാ\nപ്രത്യേക പ്രധാനമന്ത്രി വേണമെന്ന ആവശ്യത്തെ എതിര്‍ക്കും: അമിത് ഷാ


4malayalees - ഞാന് ബിക്കിനി ധരിക്കുന്നത് തടയാന് സെയ്ഫ് ആരാണ് ; പൊട്ടിത്തെറിച്ച് കരീന\nഅമ്മയായ ശേഷം താന് ബിക്കിനി ധരിച്ചതിനെ സോഷ്യല്‍മീഡിയയില് വിമര്‍ശനം ഉയര്‍ത്തിയവര്‍ക്ക് മറുപടിയുമായി കരീന. അര്‍ബ്ബാസ് അവതാരകനായ വെബ് സീരിയലില് തന്നെയായിരുന്നു ഈ ചോദ്യത്തിനും കരീനയുടെ മറുപടിയെത്തിയത്. കുറച്ച് നാള് മുമ്പ് കരീനയും സെയ്ഫും തൈമൂറും അവധിക്കാലം ആഘോഷിക്കാനായി യാത്രകള് നടത്തിയിരുന്നു. രാജ്യത്തിന് അകത്തും പുറത്തുമായി പല സ്ഥലങ്ങള് ഇവര് സന്ദര്‍ശിച്ചു. സെയ്ഫിന്റെ സഹോദരി സോഹയും ഭര്‍ത്താവും മകളും ഇവര്‍ക്കൊപ്പമുണ്ടായിരുന്നു. ഈ യാത്രക്കിടയില് പകര്‍ത്തിയ ചിത്രം പങ്കുവച്ചപ്പോഴാണ് കരീനയ്ക്ക് നേരെ സൈബര് ആക്രമണമുണ്ടായത്.\nതാഴെ വന്ന കമന്റ് അര്‍ബാസ് ഖാന് വായിച്ചു. നരകത്തിലേക്ക് പോകൂ സെയ്ഫ് അലിഖാന്. ഭാര്യ ബിക്കിനി ധരിക്കുമ്പോള് നിങ്ങള്‍ക്ക് നാണക്കേട് തോന്നുന്നില്ലേ, അര്‍ബാസ് ഖാന് ഈ കമന്റ് വായിച്ച ഉടനെ കരീനയുടെ മറുപടിയും വന്നു. ' ഞാന് ബിക്കിനി ധരിക്കുന്നത് തടയാന് സെയ്ഫ് ആരാണ്. നീ എന്തുകൊണ്ടാണ് ബിക്കിനി ധരിക്കുന്നത് എന്നു സെയ്ഫ് ചോദിക്കുന്ന ബന്ധമാണ് ഞങ്ങളുടേത് എന്ന് ഇതുവരെ തോന്നിയിട്ടില്ല. അദ്ദേഹം എന്നെ വിശ്വസിക്കുന്നു. ഞാന് ബിക്കിനി ധരിക്കുന്നുവെങ്കില് അതിനൊരു കാരണമുണ്ടാകുമെന്നും കരീന പറഞ്ഞു .


ആന്‍ഡ് ദി ഓസ്‌കാര് ഗോസ് ടു' ടൊവിനോ; റിലീസിനൊരുങ്ങുന്ന ടൊവിനോ ചിത്രത്തിന്റെ പുതിയ ക്യാരറ്റര് പോസ്റ്റര് പുറത്ത്Malayali Life | The Largest Malayalam Online Lifestyle Portal\nആന്‍ഡ് ദി ഓസ്‌കാര് ഗോസ് ടു' ടൊവിനോ; റിലീസിനൊരു...\nആന്‍ഡ് ദി ഓസ്‌കാര് ഗോസ് ടു' ടൊവിനോ; റിലീസിനൊരുങ്ങുന്ന ടൊവിനോ ചിത്രത്തിന്റെ പുതിയ ക്യാരറ്റര് പോസ്റ്റര് പുറത്ത്\nFriday 15 March 2019 10:49:27 AM\nഎന്റെ ഉമ്മാന്റെ പേരിന് ശേഷം ടൊവിനോ തോമസ് നായകനാവുന്ന ഏറ്റവും പുതിയ ചത്രമാണ് ആന്‍ഡ് ദി ഓസ്‌കാര് ഗോസ് ടു. ചിത്രത്തിന്റെ പുതിയ ക്യാരക്ടര് പോസ്റ്റര് പുറത്തുവിട്ടു. അന്നാ ജോസെഫിന്റെ ക്യാരക്ടര് പോസ്റ്റര് ആണ് പുറത്തുവിട്ടത്. സമീറ എന്ന കഥാപാത്രത്തെയാണ് താരം ചിത്രത്തില് അവതരിപ്പിക്കുന്നത് .\nസലിം അഹമ്മദ് ആണ് ചിത്രം സംവിധാനം ചെയ്തിരിക്കുന്നത്. ഒന്ന് നിലയുറപ്പിക്കാന് കഷ്ടപ്പെടുന്ന ചലച്ചിത്രകാരന്റെ വേഷമാണ് നായകനായ ടൊവിനോക്കുള്ളത്. അനു സിത്താരയാണ് നായിക. ഓസ്‌കാര് അവാര്‍ഡ് ജേതാവ് റസൂല് പൂക്കുട്ടിയാണ് ശബ്ദ മിശ്രണം.\nസംഗീതം ബിജിബാല്. മധു അമ്ബാട്ടിന്റെതാണ് ക്യാമറ. സിദ്ധിഖ്, സലിം കുമാര്, ശ്രീനിവാസന്, ലാല്, അപ്പനി രവി എന്നിവരാണ് ചിത്രത്തിലെ മറ്റ് താരങ്ങള്.\nRead more topics: # tovino tomas new movie character poster


“ഏയ്… നിക്ക്… പോകല്ലേ…”\nബൈക്ക് സ്റ്റാർട്ടാക്കാൻ തുടങ്ങിയ ഞാൻ തിരിഞ്ഞുനോക്കി. ഒരു തോളിൽ ബാഗുമിട്ട് ഒരു കൈകൊണ്ട് രണ്ടുമൂന്ന് ബുക്കുകളും മാറോടടുക്കിപ്പിടിച്ച് അവളെന്റെ അടുക്കലേക്ക് ഓടിവന്നു. കൈ എളിയിൽ കുത്തിനിന്നവൾ അല്പനേരം അണച്ചു.\n“എന്തിനാടീ ഇങ്ങനെ കെടന്നോടുന്നത്..?”\nഅവൾ മറുപടി പറയാതെ ഒന്ന് ചിരിച്ചിട്ട് ബൈക്കിന്റെ പിന്നിലേക്ക് ആയാസപ്പെട്ട് കയറി.\nബാഗെടുത്ത് മടിയിൽ വെച്ചിട്ട് പുസ്തകങ്ങൾ ഒന്നൂടെ അവൾ നെഞ്ചോടടുക്കിപ്പിടിച്ചു.\nഞാൻ അമ്പരപ്പോടെ ചോദിച്ചു.\n“ഇയാളെങ്ങോട്ടാ പോകുന്നത്… അങ്ങോട്ട്.”\nപെട്ടെന്ന് തന്നെ ഉത്തരവും വന്നു.\n“അങ്ങോട്ടെറങ്ങെടീ. ഞാൻ പോകുന്നിടത്തോട്ട് നീയിപ്പം വരണ്ട.”\n“അതെന്താ… പെൺകുട്ടികൾക്ക് വരാൻ പറ്റാത്തിടത്തോട്ടാണോ ഇയാൾ പോകുന്നത്.”\nമിഴികൾ കൂർപ്പിച്ച്കൊണ്ടുള്ള ചോദ്യം.\n“ഇവളെന്റെ കയ്യീന്ന് മേടിക്കും. എറങ്ങടീ വണ്ടിയേന്ന്.”\n“ങൂഹൂം… ഇല്ല മോനേ. ഇന്ന് ഞാനിയാൾടെ വീട്ടിലേക്ക് വരാൻ തീരുമാനിച്ച് തന്നാ ഇറങ്ങിയത്.”\n“നിനക്കിതെന്നാത്തിന്റെ കേടാ… നിന്റെ അപ്പനും അമ്മേം ഒന്നും പറയത്തില്ലിയോ..?\n“അവരോടൊക്കെ ഞാൻ പറഞ്ഞ് സമ്മതോം വാങ്ങിച്ചിട്ടാ വന്നത്.”\n“ആഹാ നല്ല ബെസ്റ്റ് തന്തേം തള്ളേം. ഒരു പരിചയവുമില്ലാത്തവന്റെ കൂടെ മോള് പോവാന്ന് പറഞ്ഞപ്പോ സമ്മതോം കൊടുത്തിങ്ങ് വിട്ട്. സബാഷ്..!”\n“അതേ… ഞാനൊളിച്ചോടിയൊന്നും പോവല്ലല്ലോ. പിന്നെ ഇയാളവരെ കണ്ടിട്ടില്ലെന്നേയുള്ളൂ. അവർക്കിയാളെ നല്ലപോലെ അറിയാം. ഞാനെല്ലാം പറഞ്ഞിട്ടുണ്ട്.”\nഅവളെന്റെ പുറത്തൊരു നുള്ള് തന്നു.\n“അതൊക്കെ ഞാൻ പറയാം. സമയം പോകുന്നു, വണ്ടിയെടുക്ക്.”\n“എടീ ഞാൻ പോയാൽ രണ്ടുദിവസം കഴിഞ്ഞേ വരൂ. അത് വരെ നീയെവിടെ താമസിക്കും..?”\nഞാൻ അവസാനത്തെ അടവെടുത്തു.\n“ഇയാൾടെ വീട്ടില്. അല്ലാതെവിടാ.”\nവീണ്ടും സഡൻ മറുപടി.\n“എന്റെ വീട്ടിലോ..? അതൊന്നും ശരിയാവത്തില്ല.”\n“അതെന്താ. അവിടെ ഇയാൾടെ അപ്പനും അമ്മേം ഒന്നുമില്ലേ..?”\n“ഒണ്ട്. അതല്ലേ പ്രശ്നം. അവരില്ലാരുന്നേൽ കൊണ്ടുപോകാരുന്ന്.”\nഞാൻ കള്ളച്ചിരിയോടെ അവളെ നോക്കി.\n“അയ്യടാ… ഇളി കണ്ടില്ലേ…”\nഅവളെന്റെ പുറത്തൊരിടി തന്നു.\n“എടീ ഒള്ള കാര്യം പറയാം. ഞാനിതുവരെ വീട്ടിൽ പെൺകുട്ടികളെയൊന്നും കൊണ്ടുപോയിട്ടില്ല. എന്റെ അപ്പനും അമ്മേം ഒക്കെ കുറച്ച് പഴയ മനസുള്ള ആൾക്കാരാ. നിന്നേം കൊണ്ട് ഞാൻ വീട്ടീലോട്ട് ചെന്നാൽ അവരുടെ പ്രതികരണം എന്തായിരിക്കുമെന്ന് പറയാൻ കഴിയില്ല.”\n“ങാ അതെന്തായാലും നന്നായി. അങ്ങനെ കണ്ട പെണ്ണുങ്ങളെയൊന്നും കൊണ്ടുപോകണ്ട. എന്നെ മാത്രം കൊണ്ടുപോയാ മതി. അമ്മയോടൊക്കെ ഞാൻ പറഞ്ഞോളാം.”\n“അപ്പോ വരാൻ തന്നെ തീരുമാനിച്ചു. അല്ലേ..?”\n“എത്ര പ്രാവശ്യം പറയണം… ഇയാൾ മര്യാദയ്ക്ക് വണ്ടി വിട്.”\n“ഓ ഉത്തരവ് പോലെ.”\nഞാൻ ബൈക്ക് സ്റ്റാർട്ടാക്കി. പതിയെ ബൈക്ക് കോളേജ് ഗേറ്റ് കടന്ന് മെയിൻ റോഡിലേക്കിറങ്ങി. ഒരു ഉൾനാടൻ ഗ്രാമത്തിലാണെന്റെ വീട്. കോളേജ് പഠനത്തിന് വേണ്ടിയാണീ മെട്രോനഗരത്തിലേക്ക് വന്നത്. താമസവും ഇവിടെ കോളേജ് ഹോസ്റ്റലിലാണ്. മാസത്തിലൊരിക്കൽ ഞാൻ വീട്ടിൽ പോകാറുണ്ട്. ഇപ്പോൾ ബൈക്കിന്റെ പുറകിലിരിക്കുന്നതാണ് നായിക. ആദ്യത്തെ ദിവസം കോളേജിൽ വന്നപ്പോൾ ലിഫ്റ്റ് ചോദിച്ച് തുടങ്ങിയ പരിചയമാണ് ഇവളുമായിട്ട്. ഈ നഗരത്തിൽത്തന്നെ അത്യാവശ്യം നല്ലൊരു കുടുംബത്തിൽ ജനിച്ചെങ്കിലും പണത്തിന്റെയോ മറ്റ് യാതൊന്നിന്റെയോ ജാഡയോ അഹങ്കാരമോ ഇല്ലാത്ത ഒരു പെണ്ണ്. അതായിരുന്നു അവൾ. സംസാരിച്ച് തുടങ്ങി രണ്ടുമൂന്നാഴ്ച്ചയ്ക്കുള്ളിൽ എന്നോട് ഇഷ്ടമാണെന്ന് അവൾ ഇൻഡയറക്ടായി പറഞ്ഞു. ഞാൻ തിരിച്ച് വ്യക്തമായി ഒരു മറുപടി പറയാതെ നടക്കുകയാണ്. ഒരേ കോളേജിലാണെങ്കിലും വേറെ ഡിപ്പാർട്ട്മെന്റാണ്. ഞാൻ വീട്ടിൽ പോകുന്ന കാര്യമൊക്കെ അവൾക്കറിയാം. എന്റെ നാടിനെക്കുറിച്ചും വീടിനെക്കുറിച്ചുമൊക്കെ ഞാൻ പറഞ്ഞ് അവൾക്ക് പരിചയമുണ്ട്. കേട്ടറിഞ്ഞതൊക്കെ നേരിട്ട് കണ്ട് മനസിലാക്കാൻ വേണ്ടിയാണ് ഇപ്പോൾ എന്റെ കൂടെ ഇറങ്ങിപ്പുറപ്പെട്ടിരിക്കുന്നത്.\nരണ്ടരമണിക്കൂറത്തെ നീണ്ട യാത്രയ്ക്കുശേഷം ഞങ്ങൾ എന്റെ നാട്ടിലെത്തി. സന്ധ്യ മയങ്ങിയ സമയത്ത് ഞാനൊരു പെണ്ണിനെയും കൊണ്ട് വരുന്നത് കണ്ട് അമ്മയും അനിയത്തിയും അമ്പരന്നു. ഞാൻ അവളെ അമ്മയ്ക്ക് പരിചയപ്പെടുത്തുന്നതിന് മുമ്പ് അവളങ്ങോട്ട് ചാടിക്കേറി പരിചയപ്പെട്ടു. അപ്പൻ വരുന്ന സമയമായപ്പോഴേക്കും അവര് മൂന്നുപേരും കൂട്ടായി. ഞാൻ പോസ്റ്റായിട്ട് ചുമ്മാ കവല വരെ പോയി. പിറ്റേന്ന് രാവിലെ അവളെ നാട്കാണിക്കാനിറങ്ങി. പുഞ്ചയും തെങ്ങിൻതോപ്പും അമ്പലക്കുളവും ആറ്റുതീരവുമൊക്കെ കണ്ട് വന്നപ്പോഴേക്കും ഉച്ച കഴിഞ്ഞിരുന്നു. ഉച്ചയൂണും കഴിഞ്ഞ് മടക്കയാത്രയ്ക്കൊരുങ്ങുമ്പോൾ തിരിച്ചുപോകാൻ ഒട്ടും താല്പര്യമില്ലയെന്ന് അവളുടെ കണ്ണുകൾ പറയുന്നുണ്ടായിരുന്നു. എല്ലാവരോടും യാത്രപറഞ്ഞ് അവിടെനിന്നിറങ്ങി.\n“രണ്ടുമൂന്ന് ദിവസം കഴിഞ്ഞേ വരുള്ളൂയെന്ന് പറഞ്ഞിട്ട് പിറ്റേന്ന് തന്നെയിങ്ങ് പോന്നതെന്താ..?”\nബൈക്കിലിരിക്കുമ്പോൾ അവളെന്നോട് ചോദിച്ചു.\n“നിന്നെയവിടെ കൂടുതൽ നിർത്താൻ പറ്റത്തില്ല. നീ തിരിച്ചുവരുന്നില്ലെന്നെങ്ങാനും പറഞ്ഞാൽ കുടുങ്ങിപ്പോയില്ലേ..!”\n“അത് ശരിയാ. കുറച്ച് ദിവസം നിന്നിരുന്നേൽ ഞാൻ ചിലപ്പോ വരില്ലായിരുന്നു. എനിക്കവിടെയെല്ലാം ശരിക്ക് ഇഷ്ടപ്പെട്ടു.”\n“അത് നിനക്ക് മാത്രമല്ല എല്ലാവർക്കും ഇഷ്ടപ്പെടും.”\n“ഇയാൾടെ അമ്മേം എനിക്കിഷ്ടപ്പെട്ടു കേട്ടോ. പാവം ഒരമ്മ. പിന്നേ അമ്മയോട് ഞാനൊരു കാര്യം പറഞ്ഞിട്ടുണ്ട്…”\n“എന്തുവാ നീ പറഞ്ഞത്..?”\n“അതേ… ഞാനിനി ഇങ്ങോട്ട് വരുന്നത് അമ്മയുടെ മോന്റെ കയ്യും പിടിച്ച് അയാൾടെ പെണ്ണായിട്ടായിരിക്കും എന്ന്.”\n“അതെന്തായാലും കാര്യവായി. അപ്പോ കല്യാണത്തിന് ഒരഞ്ചാറ് വർഷം സമയമെടുക്കും. അതുവരെ നീയങ്ങോട്ട് വരത്തില്ലല്ലോ. സന്തോഷം.”\n“ആഹാ… അങ്ങനിപ്പം സന്തോഷിക്കുവൊന്നും വേണ്ട. വേഗം പഠിച്ചൊരു ജോലി വാങ്ങിക്കാൻ നോക്ക്. അഞ്ചാറ് വർഷമൊന്നും എനിക്ക് വെയ്റ്റ് ചെയ്യാൻ പറ്റില്ല. ഇയാൾക്ക് ജോലി കിട്ടിയാ ഞാനെറങ്ങിയങ്ങ് വരും. എനിക്കിനി അവിടെ ജീവിച്ചാ മതി. നാട്ടുംപുറത്ത്. ഇയാൾടെ കൂടെ…”\nഞാൻ പതിയെ അവളെ തലതിരിച്ചുനോക്കി. അവളെന്നെ രണ്ടുകൈകൊണ്ടും കെട്ടിപ്പിടിച്ച് എന്റെ ചുമലിൽ തല ചായ്ച്ചു.\nദൈവം തരുന്ന മക്കൾ…


പ്രിയപ്പെട്ടവൾക്ക് പിറന്നാൾ ആശംസകൾ നേർന്ന് ചാക്കോച്ചൻ; ഏറ്റെടുത്ത് സോഷ്യൽ മീഡിയ -\nHome Cinema പ്രിയപ്പെട്ടവൾക്ക് പിറന്നാൾ ആശംസകൾ നേർന്ന് ചാക്കോച്ചൻ; ഏറ്റെടുത്ത് സോഷ്യൽ മീഡിയ\nഅന്നും ഇന്നും മലയാള സിനിമയുടെ ഇഷ്ട്നായകനാണ് കുഞ്ചാക്കോ ബോബൻ. മലയാളികളുടെ ചാക്കോച്ചനായി പ്രേക്ഷകരുടെ പ്രിയപ്പെട്ടവനായി കുഞ്ചാക്കോ വിലസാൻ തുടങ്ങിയിട്ട് നാളുകളായി. മലയാള സിനിമയുടെ ചോക്ലേറ്റ് നായകനായി അനിയത്തിപ്രാവിലൂടെയാണ് ചാക്കോച്ചൻ മലയാള സിനിമയിലേക്ക് കടന്നുവരുന്നത്. പിന്നീട് ക്യാമ്പസുകളിലും കോളേജ് കുട്ടികൾക്കിടയിലും താരമായിരുന്നു കുഞ്ചാക്കോ. ചാക്കോച്ചൻ അന്ന് കിട്ടിയ ആരാധകരൊന്നും ഇന്നും മലയാള സിനിമയിൽ ആർക്കും കിട്ടിയില്ല എന്നാണ് പൊതുവെ പറയാറ്.\nചാക്കോച്ചൻ പ്രിയപെട്ടവൾക്ക് ആശംസകൾ നേർന്ന് സോഷ്യൽ മീഡിയയിൽ പോസ്റ്റ് ചെയ്ത ഫോട്ടോയും കുറിപ്പുമാണ് വൈറലായിരിക്കുന്നത്. ഭാര്യ പ്രിയയുടെ പിറന്നാൾ ആഘോഷിക്കുന്ന ചിത്രത്തോടൊപ്പം “എന്റെ എല്ലാമെല്ലാം ആയവൾക്ക് പിറന്നാൾ ആശംസകൾ” എന്ന് നേർന്നാണ് പോസ്റ്റ് ചെയ്തിരിക്കുന്നത്. മകൻ ഇസഹാക്കും ഒപ്പമുള്ള ചിത്രമാണ് ചാക്കോച്ചൻ പങ്കുവെച്ചിരിക്കുന്നത്. ചിത്രത്തിന് താഴെ നിരവധി പേരാണ് പ്രിയയ്ക്ക് ആശംസകൾ നൽകി കമ്മന്റിട്ടിരിക്കുന്നത്.\nമലയാള സിനിമയുടെ താരമായി നിരവധി ആരാധകരുള്ള സമയത്താണ് കൂട്ടുകാരിയും പ്രണയിനിയുമായ പ്രിയയെ കുഞ്ചാക്കോ വിവാഹം ചെയ്യുന്നത്. വാലെന്റൈൻസ് ദിനത്തിൽ കുഞ്ചാക്കോ പോസ്റ്റ് ചെയ്ത കുറിപ്പും സോഷ്യൽ മീഡിയയിൽ വൈറലായിരുന്നു. പ്രിയയ്ക്ക് അന്ന് എഴുതിയ കത്തുകളും ഫോട്ടോയും ഒപ്പം പോസ്റ്റ് ചെയ്തിരുന്നു. നയൻതാരയ്‌ക്കൊപ്പമുള്ള നിഴലാണ് ചാക്കോച്ചന്റെ ഏറ്റവും പുതിയ ചിത്രം. സിനിമയിൽ ഫസ്റ്റ് ക്ലാസ് മജിസ്‌ട്രേറ്റ് ജോൺ ബേബി ആയാണ് വേഷമിടുന്നത്. ത്രില്ലർ സ്വഭാവമുള്ള ചിത്രത്തിന്റെ സംവിധായകൻ അപ്പു ഭട്ടതിരിയാണ്.\nStory highlights- Kunchacko boban wife priya birthday celebration


Syrian Voice: കുറുഞ്ഞി പള്ളിയില് യാക്കോബായ വിഭാഗം പ്രാര്‍ഥനായജ്ഞം തുടരുന്നു\nകുറുഞ്ഞി പള്ളിയില് യാക്കോബായ വിഭാഗം പ്രാര്‍ഥനായജ്ഞം തുടരുന്നു\nകോലഞ്ചേരി: യാക്കോബായ- ഓര്‍ത്തഡോക്‌സ് സംഘര്‍ഷത്തെ തുടര്‍ന്ന് ആര്‍ഡിഒ ഏറ്റെടുത്ത കുറുഞ്ഞി സെന്റ് പീറ്റേഴ്‌സ് ആന്‍ഡ് സെന്റ് പോള്‍സ് പള്ളിയില് ശ്രേഷ്ഠ കാതോലിക്ക ബസ്സേലിയോസ് തോമസ് പ്രഥമന് ബാവ തിങ്കളാഴ്ചയും പ്രാര്‍ഥനായജ്ഞം തുടര്‍ന്നു. ഓര്‍ത്തഡോക്‌സ് വിഭാഗത്തിന് പ്രാര്‍ഥനയ്ക്കായി അനുവദിച്ചിരുന്ന ദിവസം മെത്രാപ്പോലീത്തയെ പള്ളിയിലെ ചടങ്ങുകള്‍ക്കായി കൊണ്ടുവന്നത് യാക്കോബായ വിഭാഗം തടഞ്ഞതോടെയാണ് സംഘര്‍ഷമുണ്ടായത്. ഇരുവിഭാഗവുമായി ചര്‍ച്ച നടത്തിയെങ്കിലും ഫലവത്താകാതെ വന്നതോടെയാണ് മൂവാറ്റുപുഴ ആര്‍ഡിഒ പള്ളി ഏറ്റെടുത്തത്. പള്ളി പൂട്ടരുതെന്നും ആര്.ഡി.ഒ. പള്ളി ഏറ്റെടുത്ത നടപടി പിന്‍വലിക്കണമെന്നും ആവശ്യപ്പെട്ടാണ് ശ്രേഷ്ഠബാവ ഞായറാഴ്ച വൈകീട്ട് പ്രാര്‍ഥനായജ്ഞം തുടങ്ങിയത്. സംഘര്‍ഷാവസ്ഥ അവസാനിപ്പിക്കുവാന് ഞായറാഴ്ച രാത്രി ജില്ലാ അധികാരികളുടെയും മുതിര്‍ന്ന പോലീസ് ഉദ്യോഗസ്ഥന്മാരുടെയും നേതൃത്വത്തില് ഇരുവിഭാഗവുമായി ചര്‍ച്ച നടത്തിയെങ്കിലും വിജയിച്ചില്ല.\nപള്ളി ആര്‍ഡിഒ ഏറ്റെടുത്തതോടെ സംഘര്‍ഷകാര്യങ്ങളില് നിന്നും പിന്തിരിയുകയാണെന്ന് ഓര്‍ത്തഡോക്‌സ് വിഭാഗം സൂചിപ്പിച്ചു. ആര്‍ഡിഒ പള്ളി ഏറ്റെടുത്ത നടപടി പിന്‍വലിക്കണമെന്ന് യാക്കോബായ വിഭാഗം വ്യക്തമാക്കി. തുടര്‍ന്ന് ചര്‍ച്ച തിങ്കളാഴ്ച രാത്രിയില് കളക്ടറുടെ നേതൃത്വത്തില് സര്‍ക്കാരുമായി ആലോചിച്ച് നടത്താമെന്ന് തീരുമാനിച്ച് പിരിഞ്ഞു. ഇതോടെ യാക്കോബായ വിഭാഗം തിങ്കളാഴ്ചയും പ്രാര്‍ഥനായജ്ഞം തുടര്‍ന്നു. ശ്രേഷ്ഠ ബാവയുടെ മുഖ്യകാര്‍മികത്വത്തില് നടത്തിവരുന്ന പ്രാര്‍ഥനായജ്ഞ വേദിയില് മെത്രാപ്പോലീത്തമാരായ ജോസഫ് മാര് ഗ്രിഗോറിയോസ്, കുര്യാക്കോസ് മാര് തെയോഫിലോസ്, മാത്യൂസ് മാര് ഈവാനിയോസ്, ഏലിയാസ് മാര് അത്താനാസിയോസ്, മാത്യൂസ് മാര് അന്തീമോസ്, ഗീവര്‍ഗീസ് മാര് കൂറിലോസ്, എബ്രഹാം മാര് സേവേറിയോസ്, മര്‍ക്കോസ് മാര് ക്രിസോസ്റ്റമോസ്, പൗലോസ് മാര് ഐറേനിയോസ് എന്നിവര് എത്തി. തിങ്കളാഴ്ച രാത്രി വൈകിയും എറണാകുളത്ത് കളക്ടറുടെ ക്യാമ്പ് ഓഫീസില് ചര്‍ച്ച തുടര്‍ന്നു.


Safest Cars in India | മഹീന്ദ്ര XUV 700 മുതല് ടാറ്റാ ടിയാഗോ വരെ; ഇന്ത്യയിലെ ഏറ്റവും സുരക്ഷിതമായ 10 കാറുകള് | Top 10 Safest Cars in India According to Global NCAP - Mahindra XUV 700, Tata Punch and More – News18 Malayalam\nSafest Cars in India | മഹീന്ദ്ര XUV 700 മുതല് ടാറ്റാ ടിയാഗോ വരെ; ഇന്ത്യയിലെ ഏറ്റവും സുരക്ഷിതമായ 10 കാറുകള്\nമഹീന്ദ്രയും ടാറ്റ മോട്ടോഴ്സും പോലുള്ള ഇന്ത്യന് കാര് നിര്‍മ്മാതാക്കളാണ് രാജ്യത്തെ ഏറ്റവും സുരക്ഷിതമായ കാറുകളുടെ പട്ടികയില് ആധിപത്യം പുലര്‍ത്തുന്നത്.\nLast Updated : April 25, 2022, 13:39 IST\n2014 മുതല് ഗ്ലോബല് എന്‍സിഎപി (NCAP) സേഫര് കാര്‍സ് ഫോര് ഇന്ത്യ പ്രോഗ്രാമിന്റെ ഭാഗമായി ഇന്ത്യയിലെ കാറുകളുടെ സുരക്ഷാ സവിശേഷതകള് ക്രാഷ് ടെസ്റ്റിലൂടെ പരിശോധിക്കാറുണ്ട്. ലോകമെമ്പാടുമുള്ള വാഹനങ്ങളുടെ സുരക്ഷ ഉറപ്പാക്കുന്നതിനുള്ള ഒരു ആഗോള ഓട്ടോമോട്ടീവ് നിരീക്ഷണ സമിതിയാണ് NCAP. ഗ്ലോബല് NCAP ക്രാഷ് ടെസ്റ്റിംഗിന്റെ അടിസ്ഥാനത്തിലാണ് കാറുകൾക്ക് റേറ്റിംഗ് നൽകുന്നത്. സുരക്ഷാ മാനദണ്ഡങ്ങള് പാലിക്കുന്ന മികച്ച കാറുകള് തിരഞ്ഞെടുക്കാന് ഇത് ഉപഭോക്താക്കളെ സഹായിക്കും.\nമഹീന്ദ്രയും ടാറ്റ മോട്ടോഴ്സും പോലുള്ള ഇന്ത്യന് കാര് നിര്‍മ്മാതാക്കളാണ് രാജ്യത്തെ ഏറ്റവും സുരക്ഷിതമായ കാറുകളുടെ പട്ടികയില് ആധിപത്യം പുലര്‍ത്തുന്നത്. ഈ കാറുകള് വാഗ്ദാനം ചെയ്യുന്ന സുരക്ഷാ മാനദണ്ഡങ്ങള് പരിശോധിക്കാം.\nഇന്ത്യയിലെ ഏറ്റവും സുരക്ഷിതമായ കാറുകളുടെ പട്ടികയില് ഒന്നാം സ്ഥാനം മഹീന്ദ്ര XUV 700ന് ആണ്. മഹീന്ദ്ര XUV700 മുതിര്‍ന്ന യാത്രക്കാരുടെ സുരക്ഷയില്5സ്റ്റാര് റേറ്റിംഗും കുട്ടികളുടെ സുരക്ഷയില്4സ്റ്റാര് റേറ്റിംഗുമാണ് നേടിയിരിക്കുന്നത്. XUV 700 കഴിഞ്ഞ വര്‍ഷമാണ് പുറത്തിറക്കിയത്. അഡ്വാന്‍സ്ഡ് ഡ്രൈവര് അസിസ്റ്റന്‍സ് സിസ്റ്റംസ് (ADAS), ഓട്ടോണമസ് എമര്‍ജന്‍സി ബ്രേക്കിംഗ് തുടങ്ങി നിരവധി സവിശേഷതകള് വാഹനത്തിനുണ്ട്.\nഅടുത്തിടെ പുറത്തിറക്കിയ ടാറ്റ പഞ്ച് കോംപാക്റ്റ് എസ്യുവിയും ഇന്ത്യയിലെ ഏറ്റവും സുരക്ഷിതമായ കാറുകളുടെ പട്ടികയുടെ മുൻനിരയിൽ ഇടം നേടി. ഗ്ലോബല് NCAP ക്രാഷ് ടെസ്റ്റില് XUV 700ന് സമാനമായ റേറ്റിംഗാണ് പഞ്ചിനും ലഭിച്ചത്.\nമുതിര്‍ന്ന യാത്രക്കാരുടെ സുരക്ഷയില്5സ്റ്റാര് റേറ്റിംഗും കുട്ടികളുടെ സുരക്ഷയില്4സ്റ്റാര് റേറ്റിംഗുമായി മഹീന്ദ്ര XUV 300ഉം പട്ടികയിലുണ്ട്. ഗ്ലോബല് എന്‍സിഎപിയുടെ ക്രാഷ് ടെസ്റ്റിലെ ഏറ്റവും ഉയര്‍ന്ന സ്‌കോറും ഈ മഹീന്ദ്ര മോഡലിനാണ് ലഭിച്ചിരിക്കുന്നത്.\nടാറ്റ മോട്ടോഴ്സിന്റെ മറ്റൊരു കാറായ ആള്‍ട്രോസ് മുതിര്‍ന്നവര്‍ക്കുള്ള സുരക്ഷയില് 5-സ്റ്റാര് റേറ്റിംഗും കുട്ടികള്‍ക്കുള്ള സുരക്ഷയില് 3-സ്റ്റാര് റേറ്റിംഗുമാണ് നേടിയിരിക്കുന്നത്.\nടാറ്റയുടെ ജനപ്രിയ കോംപാക്റ്റ് എസ്യുവിയായ നെക്സോണ് മുതിര്‍ന്നവരുടെ സുരക്ഷയില് അഞ്ച് സ്റ്റാറുകളും കുട്ടികളുടെ സുരക്ഷയില് മൂന്ന് സ്റ്റാറുകളും നേടി.\nമഹീന്ദ്രയുടെ ഓഫ്-റോഡ് വാഹനമായ ഥാര്, മുതിര്‍ന്നവര്‍ക്കും കുട്ടികള്‍ക്കും ഒരുപോലെ നാല് സ്റ്റാര് റേറ്റിംഗ് ആണ് വാഗ്ദാനം ചെയ്യുന്നത്. മഹീന്ദ്ര ഥാര് റാങ്കിംഗില് ആറാം സ്ഥാനത്താണ്. എല്ലാ വേരിയന്റുകളിലും രണ്ട് എയര്‍ബാഗുകളുമായാണ് എസ്യുവി പുറത്തിറങ്ങുന്നത്.\nഹോണ്ട സിറ്റി (നാലാം തലമുറ)\nഹോണ്ട സിറ്റിയുടെ നാലാം തലമുറ രണ്ട് എയര്‍ബാഗുകളാണ് സുരക്ഷയ്ക്കായി സജ്ജീകരിച്ചിരിക്കുന്നത്. ഥാറിന് സമാനമായ സ്‌കോറാണ് ഹോണ്ട സിറ്റിക്ക് ലഭിച്ചിരിക്കുന്നത്.\nടാറ്റ ടിഗോര് ഇവി (Tata Tigor EV)\nഗ്ലോബല് എന്‍സിഎപി റേറ്റ് ചെയ്ത ആദ്യത്തെ ഇലക്ട്രിക് വാഹനമാണ് ടാറ്റ ടിഗോര് ഇവി. മുതിര്‍ന്നവര്, കുട്ടികള് എന്നീ രണ്ട് വിഭാഗങ്ങളിലും കാര്4സ്റ്റാര് റേറ്റിംഗാണ് നേടിയിരിക്കുന്നത്.\nടൊയോട്ട അര്‍ബന് ക്രൂയിസറിന് NCAP ക്രാഷ് ടെസ്റ്റില് മുതിര്‍ന്നവര്‍ക്ക്4സ്റ്റാര് റേറ്റിംഗും കുട്ടികളുടെ സുരക്ഷയിൽ മൂന്ന് സ്റ്റാര് റേറ്റിംഗുമാണ് നൽകിയിരിക്കുന്നത്.\nടാറ്റ ടിഗോര്/ ടിയാഗോ\nഎന്‍സിഎപി റേറ്റിംഗില് മുതിര്‍ന്നവരുടെ സുരക്ഷയിൽ 4-സ്റ്റാര് റേറ്റിംഗും കുട്ടികളുടെ സുരക്ഷയിൽ മൂന്ന് സ്റ്റാര് റേറ്റിംഗും നേടി ടാറ്റ ടിയാഗോയും ടിഗോറും പത്താം സ്ഥാനത്തുണ്ട്.\nFirst published: April 25, 2022, 13:39 IST


വാർത്ത കവർ ചെയ്യണോ?, അതോ ഒരു ജീവൻ രക്ഷിക്കണോ? റോയിറ്റേഴ്‌സ് ഫോട്ടോഗ്രാഫർ ചെയ്തത് …. – Prathipaksham\nവാർത്ത കവർ ചെയ്യണോ?, അതോ ഒരു ജീവൻ രക്ഷിക്കണോ? റോയിറ്റേഴ്‌സ് ഫോട്ടോഗ്രാഫർ ചെയ്തത് ….\nMarch 24, 2019. 3:57 pm March 25, 2019. 8:01 am\nജേർണലിസം ക്ളാസുകളിൽ സ്വാഭാവികമായും എല്ലായ്പ്പോഴും ഉയരുന്ന ഒരു ചോദ്യമാണ് നിങ്ങൾ ഒരു വാർത്ത കവർ ചെയ്യാൻ പോകുമ്പോൾ ഒരു ജീവൻ നിങ്ങൾക്ക് രക്ഷിക്കാൻ സാധിക്കുന്ന അവസ്ഥയിൽ നിങ്ങൾ ആ ജീവൻ രക്ഷിക്കുമോ അതോ വാർത്ത കവർ ചെയ്യുമോ എന്ന്. അതിന്റെ ഉത്തരം പ്രൊഫെഷണലിസവും മാനുഷികവുമായ പലതരത്തിൽ പലരും നിർവചിച്ചിട്ടുണ്ട്. പ്രത്യകിച്ച് നിങ്ങൾ ഒരു ഫോട്ടോ ഗ്രാഫർ കൂടിയാണെങ്കിലോ? ഓരോ നിമിഷവും ഒരു ഫോട്ടോഗ്രാഫറെ സംബന്ധിച്ചിടത്തോളം നിർണ്ണായകമാണ്. അടുത്ത സെക്കൻഡിൽ ഉദ്ദേശിച്ച ദൃശ്യം മറ്റൊന്നിലേക്ക് വഴുതി പോകും. അങ്ങനെ ഉള്ളപ്പോൾ വലിയ വാർത്ത പ്രാധാന്യം ലഭിക്കുമായിരുന്ന ഒരു ജോലി ഉപേക്ഷിച്ച് ജീവൻ രക്ഷിക്കുന്ന അവസരമുണ്ടായാലോ? അത്തരത്തിൽ ഒരു സംഭവമാണ് പറഞ്ഞു വരുന്നത്.\nചിത്രങ്ങൾ പകർത്താൻ വന്ന് വാർത്തയിലെ താരമായി മാറിയിരിക്കുകയാണ് പി.രവികുമാര് എന്ന ഫ്രീലാന്‍സ് ഫോട്ടോഗ്രാഫര്. വാര്‍ത്താ ഏജന്‍സിയായ റോയിറ്റേഴ്‌സിന് വേണ്ടി ഹോളി ആഘോഷ ചിത്രങ്ങള് പകര്‍ത്താന് ചെന്നൈ നഗരത്തില് എത്തിയതായിരുന്നു രവികുമാര്. ചെന്നൈയിൽ ഹോളി ആഘോഷങ്ങൾക്കിടയിൽ തന്റെ ജോലിയുടെ ഭാഗമായി ചിത്രങ്ങൾ പകർത്തുന്നതിനിടയിൽ പെട്ടന്ന് ഒരു കുട്ടി കുഴഞ്ഞു വീഴുകയായിരുന്നു. ഇതിനെപറ്റി രവികുമാർ പറയുന്നു.\n‘അവിടെ ഏകേശം ആയിരത്തോളം ആളുകള് ഉണ്ടായിരുന്നു. ഭൂരിപക്ഷവും യുവാക്കളായിരുന്നു. ഞാന് ചിത്രങ്ങളെടുക്കാന് തുടങ്ങി. എന്നാല് പെട്ടെന്ന് ഒരു കുട്ടി ശ്വാസം നിലച്ച് കുഴഞ്ഞു വീണു. ഞാന് ഉടന് തന്നെ എന്റെ ക്യാമറ കൂടെ ഉണ്ടായിരുന്ന ഫോട്ടോഗ്രാഫറെ ഏല്‍പ്പിച്ച് ഓടിച്ചെന്നു. അവന്റെ ഒരു കണ്ണ് പതിയെ തുറന്നു നോക്കി. ആകെ വിളറിയിരുന്നു. ശരീരം തണുത്തിരുന്നു. അധികം സമയമില്ല എന്നു ഞാന് തിരിച്ചറിഞ്ഞു.ഉടനെ ഞാൻ അവന്റെ നെഞ്ചിൽ ഇരു കൈകളും ഉപയോഗിച്ച് ശക്തിയായി അമര്‍ത്തി തുടങ്ങി. മൂപ്പത് തവണ ഒരുമിച്ച് അമര്‍ത്തി. പിന്നീട് വായിലൂടെ ശ്വാസം നല്‍കി. ഇത് തുടര്‍ന്നപ്പോള് പതിയേ അവന് അനങ്ങിത്തുടങ്ങി. അവന് കൈകള് ഇളക്കി. പിന്നീട് വെള്ളം തുപ്പി, ശേഷം അല്‍പ്പം രക്തവും. ആംബുലന്‍സ് വരുന്നതിന് മുമ്പായി ആരോ അവനെ ഓട്ടോറിക്ഷയില് ആശുപത്രിയില് എത്തിച്ചു.”\nആരോ നൽകിയ ഫോൺ നമ്പർ പ്രകാരം രവികുമാർ തന്നെയാണ് കുട്ടിയുടെ രക്ഷാകർത്താക്കളെ വിവരം അറിയിച്ചത്. എല്ലാവരും ഡാൻസും പാട്ടും നടത്തികൊണ്ടിരിക്കുമ്പോൾ പെട്ടന്നായിരുന്നു അത് സംഭവിച്ചത്. എങ്ങനെയാണ് മുട്ടറ്റമുള്ള വെള്ളത്തില് ആ കുട്ടി വീണത് എന്ന് ഇപ്പോഴും വ്യക്തമല്ലെന്ന് രവികുമാര് പറയുന്നു.\n‘മാസങ്ങള്‍ക്ക് മുമ്പാണ് എന്റെ അമ്മ മരിച്ചത്. ശ്വസന പ്രശ്‌നങ്ങള് തന്നെയായിരുന്നു അമ്മയ്ക്കും. 76 വയസായിരുന്നു. ആശുപത്രിയിലേക്ക് കൊണ്ടു പോകുന്നതിനിടെ ഞാനും സഹോദരിയും ചേര്‍ന്ന് സിപിആര് നല്‍കി.’ ഇത്തരം സംഭവങ്ങള് ജീവന് രക്ഷാ സ്‌കില്ലുകള് പഠിക്കേണ്ടതിന്റെ ആവശ്യകതയെ കുറിച്ചുള്ള ബോധം തന്നില് ഊട്ടിയുറപ്പിക്കുകയാണെന്ന് രവികുമാര് പറയുന്നു.\nRead Also താം ലുവാങ് നാം ഗുഹയില്‍ക്കുടുങ്ങിയ മുഴുവൻ പേരെയും പുറത്തെത്തിച്ചു; ദൗത്യം പൂർണ്ണം\n‘ഞാന് ചെന്നൈയിലെ ഒരു മാളില് ഒരു എന്‍ജിഒയുടെ നേതൃത്വത്തില് നടത്തിയ പരിപാടിയില് വച്ചാണ് ഇത് പഠിച്ചത്. എല്ലാവരും ഇത്തരം കാര്യങ്ങള് പഠിക്കണം. ജീവിതത്തിൽ ഇത്പോലെ എപ്പോഴാണ് ആവശ്യം വരികയെന്ന് പറയാൻ സാധിക്കില്ലലോ. അത് പലരുടെയും ജീവൻ വരെ രക്ഷിച്ചേക്കാം’ രവികുമാർ പറഞ്ഞു.\nരവികുമാർ ഈ സംഭാവമുണ്ടായതിന് ശേഷം പിന്നീട് അവിടെ ചിത്രങ്ങൾ എടുക്കാൻ നിന്നില്ല. അതിനു മുന്പെടുത്ത ചിത്രങ്ങൾ റോയിറ്റേഴ്‌സ് പ്രസദ്ധീകരിക്കുകയും ചെയ്തു. ഈ സംഭവം റോയിറ്റേഴ്‌സ് തന്നെ വാർത്തയായി നൽകി. ന്യൂസ് ഫോട്ടോഗ്രാഫർ തന്നെ വാർത്തയാകുമ്പോൾ എന്ന തലകെട്ടിൽ!. ചുരുക്കത്തിൽ ഒരു ജീവൻ രാശിക്കാവുന്ന സാഹചര്യത്തിൽ ജീവൻ രക്ഷിക്കുക. വാർത്ത രണ്ടാമതാകട്ടെ, അപ്പോൾ നിങ്ങൾ തന്നെ ഇത് പോലെ വാർത്തയാകും!\nTagged in P Ravikumar, photography, Rescue, Reuters\nPrevവയനാടിനെ മറ്റൊരു അമേഠിയാകാൻ അനുവദിക്കരുത്- പി പി സുനീർ\nNext‘കാവൽക്കാരൻ എന്ന് സ്വയം വിശേഷിപ്പിക്കുന്ന നേതാവുള്ള ഒരു ദേശീയ പാർട്ടി ഒരു ചെറിയ കടക്കാരന്റെ വിയർപ്പും രക്തവുമാണ് മോഷ്ടിച്ചിരിക്കുന്നത്..’


ആധാർ കാർഡ് ഉള്ളവർ നിർബന്ധമായും മൊബൈൽ അപ്ഡേറ്റ് ചെയ്യുക ഇല്ലങ്കിൽ പണി കിട്ടും ,മുന്നറിയിപ്പ് - KL Scholarships\nHome Government news ആധാർ കാർഡ് ഉള്ളവർ നിർബന്ധമായും മൊബൈൽ അപ്ഡേറ്റ് ചെയ്യുക ഇല്ലങ്കിൽ പണി കിട്ടും ,മുന്നറിയിപ്പ്\nആധാർ കാർഡ് ഉള്ളവർ നിർബന്ധമായും മൊബൈൽ അപ്ഡേറ്റ് ചെയ്യുക ഇല്ലങ്കിൽ പണി കിട്ടും ,മുന്നറിയിപ്പ്\nഭാരതീയ സവിശേഷ തിരിച്ചറിയല് അതോറിറ്റി (യു ഐ ഡി എ ഐ) എല്ലാ സമയത്തും ആധാര് കാര്‍ഡ് ഉടമകളോട് അവരുടെ ആധാര് കാര്‍ഡുമായി മൊബൈല് നമ്പർ അപ്‌ഡേറ്റ് ചെയ്യാന് ആവശ്യപ്പെടാറുണ്ട്. ഇത്തരമൊരു ആവശ്യം ഉന്നയിക്കുന്നതിനുള്ള പ്രധാന കാരണം ഓണ്‍ലൈന് വഴിയുള്ള തട്ടിപ്പുകള് ദിവസം പ്രതി കൂടുന്നതാണ്. അതിനാല് ഇങ്ങനെയുള്ള ചതിക്കുഴികളില് അകപ്പെടാതിരിക്കാൻ മൊബൈല് നമ്പർ പുതുക്കി സൂക്ഷിക്കണമെന്ന് അധികൃതര് തങ്ങളുടെ ട്വിറ്റര് അക്കൗണ്ട് വഴി ആവശ്യപ്പെട്ടിരിക്കുന്നത്.\nആധാര് ഉപയോഗിച്ചുള്ള ഓണ്‍ലൈന് സേവനങ്ങള് ലഭ്യമാക്കുന്നതിന് മൊബൈല് നമ്പർ വളരെ അത്യാവശ്യമാണ് . അതിനാല് മൊബൈല് നമ്പര് കൃത്യമായി അപ്ഡേറ്റ് ചെയ്യണം. ആധാര് കാര്‍ഡിനൊപ്പം നിങ്ങളുടെ മൊബൈല് നമ്പര് കൊടുത്തിട്ടില്ലെങ്കിൽ നിങ്ങള്‍ക്ക് അടുത്തുള്ള സ്ഥിര ആധാര് കേന്ദ്രത്തില് (പി എ സി) നിന്ന് അത് അപ്ഡേറ്റ് ചെയ്യാവുന്നതാണ്.\nഇന്ത്യയുടെ ആശയ വിനിമയ മന്ത്രാലയം സെപ്റ്റംബർ 20 ന് തങ്ങളുടെ ട്വിറ്റര് അക്കൗണ്ടില് ഇതുമായി ബന്ധപ്പെട്ട് ഒരു പോസ്റ്റ് പങ്കുവെച്ചിരുന്നു. "നിങ്ങളുടെ ആധാര് കാര്‍ഡിലുള്ള മൊബൈല് നമ്പര് എപ്പോഴും അപ്ഡേറ്റ് ചെയ്ത് സൂക്ഷിക്കുക. നിങ്ങളുടെ ആധാര് കാര്‍ഡുമായി ബന്ധിപ്പിച്ച മൊബൈല് നമ്പറോ ഇ-മെയില് ഐ ഡിയോ സംബന്ധിച്ച് എന്തെങ്കിലും സംശയം ഉണ്ടെങ്കില് ഈ ലിങ്കില് കയറി അത് പരിശോധിച്ച് ഉറപ്പു വരുത്താവുന്നതാണ്: https://resident.uidai.gov.in/verify-email-mobile." എന്നതായിരുന്നു ആ ട്വീറ്റ്.\nആധാര് നമ്പറിനായി നിങ്ങള് എന്‍റോള് ചെയ്യുന്ന സമയത്ത് രജിസ്റ്റര് ചെയ്ത ഉപയോക്താവിന്റെ ഇ-മെയില് വിലാസവും മൊബൈല് നമ്പറും ഈ രീതിയില് പരിശോധിച്ചുറപ്പിക്കാൻ സാധിക്കുന്നതാണ്. അതുകൂടാതെ ആധാര് വെബ്സൈറ്റില് ആധാര് സംബന്ധിച്ച് നല്‍കിയ ഏറ്റവും പുതിയ അപ്ഡേറ്റിന്റെ വിശദാംശങ്ങളും ഇതു വഴി നിങ്ങള്‍ക്ക് പരിശോധിക്കാനും കഴിയുന്നതാണ്.\nഇ-മെയിലും മൊബൈല് നമ്പറും പരിശോധിക്കാന് ഘട്ടം ഘട്ടമായുള്ള ഈ പ്രക്രിയ പിന്തുടരാവുന്നതാണ്.\nഘട്ടം 1: https://uidai.gov.in/ എന്ന വിലാസത്തില് യു ഐ ഡി എ ഐയുടെ ഔദ്യോഗിക വെബ്സൈറ്റ് സന്ദര്‍ശിക്കുക. അല്ലങ്കില് എളുപ്പത്തിൽ ആധാര് അപ്ഡേറ്റ് എന്ന് ഇന്റര്‍നെറ്റില് തിരയുക. തുടര്‍ന്ന് - https://resident.uidai.gov.in/verify-email-mobile എന്ന ലിങ്കില് ക്ലിക്ക് ചെയ്യുക.\nഘട്ടം 2: യു ഐ ഡി എ ഐയുടെ ഔദ്യോഗിക വെബ്സൈറ്റ് സന്ദര്‍ശിക്കുകയാണങ്കില് അതില് നിങ്ങള്‍ക്ക് മൈ ആധാര് എന്ന ലിങ്കില് പോകാൻ സാധിക്കുന്നതാണ്. അതിൽ ക്ലിക്ക് ചെയ്യുക .\nഘട്ടം 3: അതിന് ശേഷം ആധാര് കാര്‍ഡ് സര്‍വീസസ് എന്ന ടാബിലേക്ക് പോവുക, അവിടെ വെരിഫൈ ഇ-മെയില്/മൊബൈല് നമ്പര് എന്ന ഓപ്ഷന് തിരഞ്ഞെടുക്കുക.\nഘട്ടം 4: ശ്രദ്ധയോടെ നിങ്ങളുടെ 12 അക്ക ആധാര് നമ്പര് നല്‍കുക (യു ഐ ഡി).\nഘട്ടം 5: നിങ്ങളെ ബന്ധപ്പെടാനുള്ള കൃത്യമായ വിവരങ്ങള് നല്‍കുക (മൊബൈല് നമ്പര് അല്ലങ്കില് ഇ-മെയില്).\nഘട്ടം 6: ക്യാപ്ച്ച സ്ഥിരീകരണം പൂര്‍ത്തിയാക്കുക.\nഘട്ടം 7: അവസാനമായി സെന്‍ഡ് ഓ ടി പി എന്ന ഓപ്ഷന് ക്ലിക്ക് ചെയ്യുക.\nഭാരതീയ സവിശേഷ തിരിച്ചറിയല് അതോറിറ്റി നിശ്ചയിച്ചിട്ടുള്ള സമ്പൂര്‍ണ്ണ പരിശോധനാ പ്രക്രിയ പൂര്‍ത്തിയായതിന് ശേഷം ഇന്ത്യന് പൗരന്മാര്‍ക്കായി യുഐഡിഎഐ അധികൃര് നല്‍കിയ 12 അക്ക തിരിച്ചറിയല് നമ്പറാണ് ആധാര് നമ്പ്ര്.\nഏതൊരു ഇന്ത്യന് പൗരനും ആധാര് കാര്‍ഡ് സ്വന്തമാക്കാന് അവകാശമുണ്ട് . ഇതിന് പ്രായമോ ലിംഗഭേദമോ പ്രശ്നമല്ല . ഇന്ത്യയില് താമസിക്കുന്ന വ്യക്തിയായിരിക്കണമെന്ന് മാത്രമേയുള്ളൂ . എന്‍റോള് ചെയ്യുന്ന വ്യക്തി, ഈ പ്രക്രിയയില് തന്റെ ബയോമെട്രിക് വിവരങ്ങളും ജനസംഖ്യാപരമായ വിവരങ്ങളും നല്‍കേണ്ടതാണ്. ഈ രജിസ്ട്രേഷന് പ്രക്രിയ വളരെ സൗജന്യം തന്നെയാണ് .


രജനികാന്ത് നായകനായെത്തുന്ന 'ദര്‍ബാറില്' ട്രാന്‍സ്‌ജെന്‍ഡര് നടി ജീവയും -\nHome Multiplex രജനികാന്ത് നായകനായെത്തുന്ന ‘ദര്‍ബാറില്’ ട്രാന്‍സ്‌ജെന്‍ഡര് നടി ജീവയും\nരജനികാന്ത് നായകനായെത്തുന്ന ‘ദര്‍ബാറില്’ ട്രാന്‍സ്‌ജെന്‍ഡര് നടി ജീവയും\nതെന്നിന്ത്യന് ചലച്ചിത്ര ലോകത്തെ സ്‌റ്റൈല് മന്നന് രജനീകാന്ത് കേന്ദ്ര കഥാപാത്രമായെത്തുന്ന പുതിയ ചിത്രമാണ് ‘ദര്‍ബാര്’. എ ആര് മുരുഗദോസ് ആണ് ചിത്രത്തിന്റെ സംവിധാനം നിര്‍വ്വഹിക്കുന്നത്. ഇപ്പോഴിതാ ചിത്രത്തെക്കുറിച്ച് മറ്റൊരു വാര്‍ത്ത കൂടി പുറത്തെത്തിയിരിക്കുന്നു. ചിത്രത്തില് ട്രാന്‍സ്‌ജെന്‍ഡര് നടി ജീവയും ഒരു കഥാപാത്രമായെത്തുന്നുണ്ട്. വിജയ് സേതുപതി കേന്ദ്ര കഥാപാത്രമായെത്തിയ ‘ധര്‍മദുരൈ’ എന്ന ചിത്രത്തില് വേഷമിട്ട താരമാണ് നടി ജീവ.\nഅതേസമയം ദര്‍ബാറിന്റെ ചിത്രീകരണം പുരോഗമിക്കുകയാണ്. നയന്‍താരയും ചിത്രത്തില് പ്രദാന കഥാപാത്രമായെത്തുന്നുണ്ട്. പതിനാല് വര്‍ഷങ്ങള്‍ക്ക് ശേഷം നയന്‍താര എ ആര് മുരഗദോസിന്റെ ചിത്രത്തില് അഭിനയിക്കുന്നു എന്ന പ്രത്യേകതയും ഈ ചിത്രത്തിനുണ്ട്. 2005 ല് പുറത്തിറങ്ങിയ ‘ഗജിനി’ ആയിരുന്നു നയന്‍താരയും മുരുഗദോസും ഒരുമിച്ച ആവസാന ചിത്രം. അതേസമയം രജനീകാന്തിനോടൊപ്പമുള്ള നയന്‍താരയുടെ നാലാമത്തെ ചിത്രമാണ് ‘ദര്‍ബാര്’. ‘ചന്ദ്രമുഖി’, ‘കുശേലന്’, ‘ശിവജി’ എന്നിവയാണ് രജനീകാന്തും നയന്‍താരയും വെള്ളിത്തിരയില് ഒരുമിച്ചെത്തിയ മറ്റ് മൂന്ന് ചിത്രങ്ങള്.\nRead more:ക്ലീനര് പോലുമില്ല, കിലോമീറ്ററുകളോളം ലോഡുമായി ലോറി ഒടിക്കുന്ന യോഗിത; കൈയടിച്ച് സോഷ്യല്‍മീഡിയ\n‘ദര്‍ബാറി’ന്റെ ഫസ്റ്റ് ലുക്ക് പോസ്റ്റര് അടുത്തിടെ ചിത്രത്തിന്റെ അണിറ പ്രവര്‍ത്തകര് പുറത്തുവിട്ടിരുന്നു. ഒരു പെലീസുകാരനായിട്ടാണ് സ്‌റ്റൈല് മന്നന് ‘ദര്‍ബാറി’ലെത്തുന്നത് എന്നാണ് സൂചന. മുംബൈ ആസ്ഥാനമായി നടക്കുന്ന കഥയാണ് ചിത്രത്തിന്റെ മുഖ്യ പ്രമേയമെന്നും ചില റിപ്പോര്‍ട്ടുകള് പുറത്തുവരുന്നുണ്ട്. അതേസമയം ഇളയദളപതി വിജയ് കേന്ദ്ര കഥാപാത്രമായെത്തിയ ‘സര്‍ക്കാര്’ ആയിരുന്നു എ ആര് മുരുഗദോസ് സംവിധാനം നിര്‍വ്വഹിച്ച അവസാന ചിത്രം. മുരുഗദോസ് സംവിധാനം നിര്‍വ്വഹിച്ച ‘കത്തി’ എന്ന ചിത്രത്തിന്റെ നിര്‍മ്മാതാക്കളായ ലൈക്ക പ്രൊഡക്ഷന്‍സ് വീണ്ടും മുരുഗദോസുമായി കൈകോര്‍ക്കുന്ന ചിത്രം കൂടിയാണ് ‘ദര്‍ബാര്’.\nസന്തോഷ് ശിവനാണ് ‘ദര്‍ബാര്’ എന്ന സിനിമയുടെ സിനിമാറ്റോഗ്രഫി നിര്‍വ്വഹിക്കുന്നത്. നീണ്ട ഇടവേളയ്ക്ക് ശേഷം രജനീകാന്തിനായി സന്തോഷ് ശിവന് ക്യാമറ ചലിപ്പിക്കുന്നു എന്ന പ്രത്യേകതയും ഈ ചിത്രത്തിനുണ്ട്. അനിരുദ്ധ് രവിചന്ദര് ആണ് സംഗീത സംവിധാനം നിര്‍വ്വഹിക്കുന്നത്.


മാധ്യമപ്രവര്‍ത്തകന് ബഷീറിന്റെ മരണം; പരാതിക്കാരന് മൊഴി നല്‍കാന് വൈകിയെന്ന് പൊലീസ് – Chandrika Daily\nBy web desk3Sunday August 18, 2019 12:23 pm\nമാധ്യമപ്രവര്‍ത്തകന് ബഷീറിന്റെ മരണം; പരാതിക്കാരന് മൊഴി നല്‍കാന് വൈകിയെന്ന് പൊലീസ്\nമാധ്യമപ്രവര്‍ത്തകന് കെ.എം ബഷീര് മരിച്ച സംഭവത്തില് വിചിത്രവാദം ഉന്നയിച്ച് അന്വേഷണ സംഘം. സിറാജ് പത്രത്തിന്റെ മാനേജിങ് ഡയറക്ടര് സെയ്ഫുദ്ദീന് ഹാജി മൊഴി നല്‍കാന് വൈകിയതിനാല് കേസ് റജിസ്റ്റര്…\nമാധ്യമപ്രവര്‍ത്തകന് കെ.എം ബഷീര് മരിച്ച സംഭവത്തില് വിചിത്രവാദം ഉന്നയിച്ച് അന്വേഷണ സംഘം. സിറാജ് പത്രത്തിന്റെ മാനേജിങ് ഡയറക്ടര് സെയ്ഫുദ്ദീന് ഹാജി മൊഴി നല്‍കാന് വൈകിയതിനാല് കേസ് റജിസ്റ്റര് ചെയ്യാന് വൈകിയെന്നും അതിനാല് ശ്രീറാമിന്റെ രക്തപരിശോധന വൈകിയെന്നുമാണ് പ്രത്യേക അന്വേഷണ ഉദ്യോഗസ്ഥന് കോടതിയില് നല്‍കിയ റിപ്പോര്‍ട്ടില് പറയുന്നു.\nവഫാ ഫിറോസിന്റെ രക്തപരിശോധന പൂര്‍ത്തിയായ ശേഷം മാത്രമേ മൊഴി നല്‍കൂ സെയ്ഫുദ്ദീന് ഹാജി പറഞ്ഞതായാണ് പോലീസ് റിപ്പോര്‍ട്ട്. അതിനാല്, കേസ് റജിസ്റ്റര് ചെയ്യാന് വൈകി. കേസ് റജിസ്റ്റര് ചെയ്യാഞ്ഞതിനാല് ജനറല് ആശുപത്രിയിലെ ഡോക്ടര് ശ്രീറാമിന്റെ രക്തം പരിശോധിക്കാന് വിസമ്മതിച്ചെന്നാണ് പോലീസ് റിപ്പോര്‍ട്ട്. എന്നാല്, പോലീസ് റിപ്പോര്‍ട്ട് ഞെട്ടിക്കുന്നതാണെന്ന് സിറാജ് പത്രത്തിന്റെ മാനേജ്‌മെന്റ് പ്രതികരിച്ചു.\nശ്രീറാം അപകടസമയത്ത് മദ്യപിച്ചിരുന്നെന്നും നാക്ക് കുഴഞ്ഞിരുന്നെന്നും ഓണ്‍ലൈന് ഭക്ഷണവിതരണക്കാരനും കേസിലെ മുഖ്യ സാക്ഷിയുമായ ബെന്‍സണ് പോലീസില് മൊഴി നല്‍കി. അതിനിടെ, പോലീസ് നടപടിയെ കേരള ഹൈക്കോടതിയും രൂക്ഷമായി വിമര്‍ശിച്ചിരുന്നു. ശ്രീറാമിന്റെ ജാമ്യം റദ്ദാക്കണമെന്ന കേരള സര്‍ക്കാരിന്റെ ഹര്‍ജി തള്ളിക്കൊണ്ടായിരുന്നു ഹൈക്കോടതിയുടെ വിമര്‍ശനം.\nCategories: Culture, More, News, Views Tags: highcourt, KERALA POLICE, km basheer


Robbery|മോഷ്ടാക്കളുടെ വമ്പൻ പ്ലാനിംഗ് 24 മണിക്കൂറിൽ തകർത്ത് പൊലീസ്; കവർച്ചാ കേസിൽ അറസ്റ്റ് | kidangoor theft police arrest accused in 24 hrs\nRobbery|മോഷ്ടാക്കളുടെ വമ്പൻ പ്ലാനിംഗ് 24 മണിക്കൂറിൽ തകർത്ത് പൊലീസ്; കവർച്ചാ കേസിൽ അറസ്റ്റ്\nജോസഫ് പണമെടുക്കാനായി രണ്ട് ബാങ്കുകളിൽ കയറിയിരുന്നു. ഇതെല്ലാം നിരീക്ഷിച്ച ശേഷമായിരുന്നു പ്രതികൾ കവർച്ച ആസൂത്രണം ചെയ്തത്. ആളൊഴിഞ്ഞ പ്രദേശത്ത് കാത്ത് നിന്ന് ജോസഫിനെ കൈകാണിച്ച് നിർത്തി. തുടർന്ന് മനപൂർവ്വം തർക്കമുണ്ടാക്കി ജോസഫിനെ ഭീഷണിപ്പെടുത്തുകയായിരുന്നു\nKottayam, First Published Nov 19, 2021, 9:37 AM IST\nഏറ്റുമാനൂർ: കോട്ടയം കിടങ്ങൂരിൽ റിട്ടേർഡ് അധ്യാപകന്‍റെ (Retired Teacher) പണം തട്ടിയ (Theft) കേസിൽ ക്രിമിനൽ സംഘം പിടിയിൽ (Arrest). ആസൂത്രിതമായ നീക്കത്തിലൂടെയാണ് പാദുവ സ്വദേശി ജോസഫിന്‍റെ രണ്ടര ലക്ഷം രൂപ സംഘം കവർന്നത്. പ്രത്യേക അന്വേഷണ സംഘം രൂപീകരിച്ചാണ് പൊലീസ് പ്രതികളെ 24 മണിക്കൂറിനകം കുരുക്കിയത്. നിരവധി ക്രിമിനൽ കേസുകളിൽ പ്രതികളാണ് അറസ്റ്റിലായ പാദുവ സ്വദേശി ശ്രീജിത്ത് ബെന്നിയും അമയന്നൂർ സ്വദേശി സ്വരജിത്തും. ബൈക്കിൽ സഞ്ചരിക്കുകയായിരുന്ന റിട്ടേർഡ് അധ്യാപകനായ ജോസഫിനെ തടഞ്ഞ് നിർത്തിയായിരുന്നു കവർച്ച.\nജോസഫ് പണമെടുക്കാനായി രണ്ട് ബാങ്കുകളിൽ കയറിയിരുന്നു. ഇതെല്ലാം നിരീക്ഷിച്ച ശേഷമായിരുന്നു പ്രതികൾ കവർച്ച ആസൂത്രണം ചെയ്തത്. ആളൊഴിഞ്ഞ പ്രദേശത്ത് കാത്ത് നിന്ന് ജോസഫിനെ കൈകാണിച്ച് നിർത്തി. തുടർന്ന് മനപൂർവ്വം തർക്കമുണ്ടാക്കി ജോസഫിനെ ഭീഷണിപ്പെടുത്തുകയായിരുന്നു. പിന്നീട് ബൈക്കിൽ സൂക്ഷിച്ചിരുന്ന പണം കൈക്കലാക്കി രക്ഷപ്പെട്ടു. പേടിച്ചു പോയ വയോധികൻ ഇവരെ പിന്തുടരാൻ ശ്രമിച്ചില്ല.\nഇതോടെ കുറെ പണം മദ്യശാലയിലും മറ്റും പ്രതികൾ ചെലവഴിക്കുകയും ചെയ്തു. തുടർന്ന് പൊലീസ് അന്വേഷണം ആരംഭിച്ച വിവരം അറിഞ്ഞ് ഇരുവരും ഒളിവിൽ പോവുകയായിരുന്നു. സ്ഥിരം കുറ്റവാളികളെ കേന്ദ്രീകരിച്ചായിരുന്നു പൊലീസ് അന്വേഷണം തുടങ്ങിയത്. പ്രതികളുടെ ഫോട്ടോ ജോസഫ് തിരിച്ചറിഞ്ഞതാണ് കേസിൽ ഏറെ നിർണായകമായത്.\nജില്ലാ പൊലീസ് മേധാവിയുടെ നിർദ്ദേശ പ്രകാരം പ്രത്യേക സംഘം രൂപീകരിച്ചായിരുന്നു അന്വേഷണം. പാലാ ഡിവൈഎസ്പി ഷാജു ജോസിന്‍റേയും കിടങ്ങൂർ എസ്എച്ച്ഒ ആ‍ർ ബിജുവിന്‍റേയും നേതൃത്വത്തിൽ ശാസ്ത്രീയമായ നടത്തിയ അന്വേഷണത്തിലൂടെയാണ് 24 മണിക്കൂറിനകം പ്രതികളെ കുരുക്കിയത്. കൃത്യം നടത്തിയ സ്ഥലത്തേയ്ക്ക് പ്രതികളെ എത്തിച്ചയാളെ കൂടി പൊലീസ് അന്വേഷിക്കുന്നുണ്ട്.\nLast Updated Nov 19, 2021, 9:37 AM IST\nകോഴിക്കോട്ട് പുഴയിൽ കുളിക്കുന്നതിനിടെ വിദ്യാർത്ഥി മുങ്ങി മരിച്ചു


ലോകത്തിലെ ഏറ്റവും നേരിയ ഇലക്ട്രോണിക് ഉപകരണം – LUCA\nക്വാണ്ടം ടണലിങ്ങ് വിദ്യയിലൂടെയാണ് ഇത് പ്രവർത്തിക്കുന്നത്. ഈ രണ്ടുപാളികൾക്കിടയിലുള്ള വിടവിലൂടെ ഇലക്ട്രോണുകൾ സ്ഥാനമാറ്റം വരുത്തുന്നതിനനുസരിച്ചു ഡിജിറ്റൽ വിവരങ്ങൾ എൻകോഡ് ചെയ്യാൻ സാധിക്കുന്നു. നിലവിലെ അത്യാധുനിക കമ്പ്യൂട്ടിംഗ് ഉപകരണങ്ങൾ പ്രവർത്തിക്കുന്ന രീതിക്ക് സമാനമാണിത്. സാധാരണ ദശലക്ഷത്തോളം വരുന്ന കണികകൾ നൂറുപാളികകളായിട്ടാണ് ക്രമീകരിക്കുക എന്നതിനാലാണ് രണ്ടുപാളികൾ മാത്ര മുള്ള ഈ ഉപകരണം ശ്രദ്ധ ആകർഷിക്കുന്നത്. വാസ്തവത്തിൽ രണ്ടുപാളികളും ഒരുമിച്ചല്ല വിന്യസിച്ചിരിക്കുന്നത്. ഓരോ പാളികളിലെയും പകുതി കണികകൾ പരസ്പരം വ്യാപിച്ചു കിടക്കു പോലെയുള്ള ക്രമീകരണം, ധ്രുവീകരണം (polarization) സംഭവിക്കാൻ കാരണമാകുന്നു. ക്രമീകരണത്തിൽ മാറ്റം വരുത്തി ധ്രുവീകരണം എതിർദിശയിൽ ആക്കാനും സാധിക്കും. ഇത്തരത്തിൽ0അല്ലെങ്കിൽ 1 എന്ന ബൈനറി സ്റ്റേറ്റിലേക്ക് മാറാനും കണികാപാളികളുടെ ക്രമീകരണം സഹായിക്കുന്നു. നേരിയ പാളികൾ ഉപയോഗിക്കുമ്പോൾ ഇലക്ട്രോണിന്റെ ചലനം വളരെ വേഗത്തിലാണ്. ഇത് ഇലക്ട്രോണിക് ഉപകരണങ്ങളുടെ വേഗതയും ഊർജക്ഷമതയും കൂട്ടാൻ സഹായിക്കും.\nരണ്ടുപാളികളും ഒരുമിച്ചല്ല വിന്യസിച്ചിരിക്കുന്നത്. ഓരോ പാളികളിലെയും പകുതി കണികകൾ പരസ്പരം വ്യാപിച്ചു കിടക്കു പോലെയുള്ള ക്രമീകരണം, ധ്രുവീകരണം (polarization) സംഭവിക്കാൻ കാരണമാകുന്നു. ക്രമീകരണത്തിൽ മാറ്റം വരുത്തി ധ്രുവീകരണം എതിർദിശയിൽ ആക്കാനും സാധിക്കും. ഇത്തരത്തിൽ0അല്ലെങ്കിൽ 1 എന്ന ബൈനറി സ്റ്റേറ്റിലേക്ക് മാറാനും കണികാപാളികളുടെ ക്രമീകരണം സഹായിക്കുന്നു. ചിത്രം കടപ്പാട് Science.org\nതയ്യാറാക്കിയത് : ഡോ.ദീപ കെ.ജി, ശാസ്ത്രഗതി സെപ്റ്റംബർ ലക്കം\nelectronics, nano particles, nano technology


അവസാന നിമിഷം വോട്ടിങ് ലിസ്റ്റില് നിന്നും പേര് അപ്രത്യക്ഷമായി; തെരഞ്ഞെടുപ്പ് സുതാര്യതയില് സംശയമുയര്‍ത്തി ജ്വാല ഗുട്ട • ഇ വാർത്ത | evartha\nഅവസാന നിമിഷം വോട്ടിങ് ലിസ്റ്റില് നിന്നും പേര് അപ്രത്യക്ഷമായി; തെരഞ്ഞെടുപ്പ് സുതാര്യതയില് സംശയമുയര്‍ത്തി ജ്വാല ഗുട്ട\nevartha Desk December 7, 2018, 12:28 pm December 7, 2018\nതെലങ്കാന തെരഞ്ഞെടുപ്പിന്റെ സുതാര്യതയെ ചോദ്യം ചെയ്ത് ബാഡ്മിന്റണ് താരം ജ്വാല ഗുട്ട. തന്റെ പേര് വോട്ടര് പട്ടികയില് നിന്ന് അപ്രത്യക്ഷമായെന്നാണ് ജ്വാല ഗുട്ടയുടെ പരാതി. ട്വിറ്ററിലുടെയാണ് താരം പരാതിയുമായി രംഗത്തെത്തിയിരിക്കുന്നത്. ഓണ്‍ലൈനില് പരിശോധിച്ചപ്പോള് വോട്ടര് പട്ടികയില് നിന്ന് തന്റെ പേര് അപ്രത്യക്ഷമായെന്ന് മനസിലായതായി ജ്വാല ഗുട്ട ട്വീറ്റ് ചെയ്തു.\nവോട്ടര് പട്ടികയിലെ പേരുകള് ഇത്തരത്തില് നിഗൂഢമായി ഇല്ലാതാകുമ്പോള് തെരഞ്ഞെടുപ്പ് എങ്ങനെ സുതാര്യമാവുമെന്നും അവര് ചോദിച്ചു. തെലങ്കാനയില് ഇന്നാണ് വോട്ടെടുപ്പ് നടക്കുന്നത്. കോണ്‍ഗ്രസ് നയിക്കുന്ന സഖ്യവും ബി.ജെ.പിയും ടി.ആര്.എസും തമ്മിലാണ് പ്രധാന പോരാട്ടം.


ayyappa jyothy | സിപിഎമ്മുകാരുടെ അക്രമ ഭീഷണികൾക്കും പരിഹസിക്കലിനും ഇടയിൽ ഹൊസങ്കടി മുതൽ കന്യാകുമാരി വരെ ഇടതടവില്ലാതെ അയ്യപ്പ ജ്യോതി നീണ്ടു; വിശ്വാസ തീഷ്ണതയോടെ അണിനിരന്ന ആയിരങ്ങൾക്ക് ഊർജ്ജം പകർന്ന് സിനിമാ താരങ്ങൾ മുതൽ നേതാക്കൾ വരെ; മടങ്ങി പോകുന്ന ഭക്തരെ പലയിടങ്ങളിലും ആക്രമിച്ച് സിപിഎം പ്രവർത്തകർ; വനിതാ മതിൽ നടത്തി ശബരിമല വിഷയത്തിൽ ജനങ്ങൾ ഒപ്പമെന്ന് വരുത്തി തീർക്കാൻ ഇറങ്ങിയ ഇടത് സർക്കാരിന് ഭക്തർ ചുട്ട മറുപടി കൊടുത്തത് ഇങ്ങനെ - MarunadanMalayali.com\nDecember 27, 2018 | 07:25 AM IST | Permalink\nതിരുവനന്തപുരം: വനിതാ മതിലിന്റെ വെല്ലുവളി മറികടക്കാനായിരുന്നു അയ്യപ്പജ്യോതി. ഹൊസങ്കടി മുതൽ കന്യാകുമാരി വരെ നീണ്ട അയ്യപ്പജ്യോതി. മനുഷ്യ ചങ്ങലയും മനുഷ്യ മതിലും നടത്തി വിജയിപ്പിച്ച സിപിഎമ്മിന് അല്ലാതെ മറ്റാർക്കും ഇത്തരത്തിലൊരു പരിപാടി സംഘടിപ്പിക്കാൻ കഴിയുമെന്ന് പോലും ആരും കരുതിയിരുന്നില്ല. എന്നാൽ ഏവരേയും ഞെട്ടിച്ച് അയ്യപ്പജ്യോതിയിൽ പങ്കെടുക്കാൻ ഭക്തർ ഒഴുകിയെത്തിയപ്പോൾ ശബരിമലയിലെ ആചാര സംരക്ഷണ പോരാട്ടത്തിന് അത് കരുത്തായി മാറി. തോളോട് തോൾ ചേർന്ന് നിന്ന് ഭക്തർ വിളക്ക് കൊളുത്തുമ്പോൾ അത് ശബരിമല കർമ്മ സമിതിയുടെ വിജയമായി. പന്തളം കൊട്ടരവും എൻ എസ് എസും യോഗക്ഷേമ സഭയുമെല്ലാം അയ്യപ്പജ്യാതിയുടെ ഭാഗമായതോടെ ശബരിമല കർമ്മ സമിതിയുടെ കേരളമൊട്ടുക്കുള്ള വിളക്ക് തെളിയിക്കൽ വൻ വിജയവുമായി.\nപയ്യന്നൂർ കണ്ടോത്ത് അയ്യപ്പജ്യോതിയിൽ പങ്കെടുക്കാനെത്തിയവരുടെ വാഹനത്തിനുനേരെ കല്ലേറുണ്ടായി. പെരുമ്പയിൽ ഇരുവിഭാഗങ്ങൾ ഏറ്റുമുട്ടി. നിരവധിപേർക്ക് പരിക്കേറ്റു. സിപിഎം പ്രവർത്തകർ അയ്യപ്പജ്യോതിയെ ആക്രമിച്ചുവെന്ന് ബിജെപി നേതാവ് പി.കെ കൃഷ്ണദാസ് ആരോപിച്ചു. മലബാർ ഭാഗത്ത് ഇത്തരത്തിൽ ചെറുതും വലുതുമായ നിരവധി ആക്രമണങ്ങൾ റിപ്പോർട്ട് ചെയ്തു. ഇത്തരം അക്രമങ്ങളിൽ ആരുടേയും പരിക്ക് ഗുരുതരമല്ല. സർക്കാർ സംഘടിപ്പിക്കുന്ന വനിതാ മതിലിന് ബദലായി ശബരിമല കർമസമിതിയുടെ നേതൃത്വത്തിൽ തിരുവനന്തപുരം മുതൽ കാസർകോടുവരെ അയ്യപ്പജ്യോതി തെളിച്ചു. ദേശീയപാതയിലും എം.സി റോഡിലുമായി 795 കിലോമീറ്റർ ദൂരത്തിൽ ആയിരക്കണക്കിനുപേർ അയ്യപ്പജ്യോതി തെളിക്കാൻ അണിനിരന്നു.\nവൈകീട്ട് ആറു മുതൽ 6.30 വരെ ആയിരുന്നു പരിപാടി. മുൻ ഡിജിപിമാരായ ടി.പി സെൻകുമാർ, എം.ജി.എ രാമൻ, സുരേഷ് ഗോപി എംപി, മാടമ്പ് കുഞ്ഞിക്കുട്ടൻ, കെ.എസ് രാധാകൃഷ്ണൻ, പന്തളം കൊട്ടാരം പ്രതിനിധി ശശികുമാര വർമ തുടങ്ങിയവർ വിവിധ കേന്ദ്രങ്ങളിൽ അയ്യപ്പജ്യോതി തെളിക്കാനെത്തി. ശബരിമല സന്നിധാനത്തും അയ്യപ്പജ്യോതി തെളിച്ചു. ആറ്റിങ്ങലിൽ മുൻ ഡിജിപി ടി.പി സെൻകുമാർ നേതൃത്വം നൽകി. കളിയിക്കാവിളയിൽ സുരേഷ്‌ഗോപി എംപി അയ്യപ്പജ്യോതിക്ക് നേതൃത്വം നൽകി. ചങ്ങനാശേരിയിൽ ജ്യോതി തെളിയിച്ചത് എൻഎസ്എസ് ആസ്ഥാനത്തിനു മുന്നലായിരുന്നു ഇത്. മന്നം സമാധിയിൽ പുഷ്പാർച്ചന നടത്തി ജി സുകുമാരൻ നായർ ഈ സമയം അവിടെയുണ്ടായിരുന്നു. അയ്യപ്പ ജ്യോതി തെളിയിക്കുന്ന സമയത്താണ് ജി സുകുമാരൻ നായർ മന്നം സമാധിയിലെത്തിയത്. പന്തളത്ത് ദീപം തെളിയിച്ചത് പന്തളം കൊട്ടാരം പ്രതിനിധി ശശികുമാര വർമ ആയിരുന്നു. ശബരിമല സന്നിധാനത്ത് അയ്യപ്പ കർമസമിതി പ്രവർത്തകർ ജ്യോതി തെളിയിച്ചു\nവലിയ പങ്കാളിത്തമാണ് അയ്യപ്പജ്യോതിയിൽ ഉണ്ടായത്. ഇതോടെ വനിതാ മതിലിന്റെ പ്രസക്തിയും കുറഞ്ഞു. ശബരിമലയിലെ യുവതി പ്രവേശനവുമായി ബന്ധപ്പെട്ടാണ് വനിതാ മതിൽ സർക്കാർ പ്രഖ്യാപിച്ചത്. പിന്നീട് വിവാദമൊഴിവാക്കാൻ അതിനെ സ്ത്രീ സുരക്ഷയ്ക്ക് വേണ്ടിയുള്ള ഗൂഢാലോചനയാക്കി. ഇതിനിടെയാണ് അയ്യപ്പജ്യോതി വൻ വിജയമാകുന്നതും.അയ്യപ്പജ്യോതിയുടെ ആഹ്വാനം നടത്തിയത് സംഘപരിവാർ സംഘടനകളാണ്. ശബരിമല കർമ്മ സമിതിയും ആർഎസ്എസ് നിയന്ത്രണത്തിലാണ്. എന്നാൽ അയ്യപ്പവിശ്വാസ സംരക്ഷണത്തിന് പരിവാറുകാരല്ലാത്ത നിരവധി പേരെത്തി. എൻ എസ് എസ് അടക്കമുള്ളവരുടെ പിന്തുണയുമുണ്ടായി.\nആർഎസ്എസ് നേതൃത്വം മുൻകൈയെടുത്തിട്ടും ഭക്തർ അയ്യപ്പജ്യോതി തെളിക്കാൻ ഒഴുകിയെത്തുകയായിരുന്നു. ആചാര സംരക്ഷണത്തിന് വേണ്ടിയുള്ള ശരണമന്ത്രമാണ് മുഴങ്ങിയത്.\nകരിവെള്ളൂരും ആളൂരും അക്രമം, ഇന്ന് പ്രതിഷേധം\nകണ്ണൂർ ജില്ലയിലെ കരിവെള്ളൂരും പയ്യന്നൂർ കണ്ടോത്തും അയ്യപ്പജ്യോതിയിൽ പങ്കെടുക്കാനെത്തിയവരുടെ വാഹനങ്ങൾക്കു നേരെ കല്ലേറുണ്ടായി. വാഹനങ്ങളുടെ ചില്ലുകൾ തകർന്നു. വാഹനങ്ങളിലെത്തിയവർ അയ്യപ്പജ്യോതി തെളിക്കുന്നതും ഒരു സംഘം തടഞ്ഞു. അക്രമത്തിനു പിന്നിൽ സിപിഎം പ്രവർത്തകരാണെന്നു ശബരിമല കർമസമിതി ആരോപിച്ചു. പാർട്ടി ഗ്രാമങ്ങളിലെ ഭക്തർ അയ്യപ്പജ്യോതിയിൽ പങ്കടുത്തതാണു സിപിഎമ്മിനെ പ്രകോപിച്ചതെന്നു ആർഎസ്എസ് നേതാവ് വൽസൻ തില്ലങ്കേരി പറഞ്ഞു. കാസർകോട് ആളൂരിനടുത്ത് അയ്യപ്പ ജ്യോതി തെളിയിക്കാൻ പോയവർ സഞ്ചരിച്ച3ബസുകൾക്കു നേരെ കല്ലേറുണ്ടായി.\nഅയ്യപ്പജ്യോതിയിൽ പങ്കെടുത്ത ഭക്തർക്കു നേരെയുണ്ടായ ആക്രമണത്തിൽ പ്രതിഷേധിച്ചു വ്യാഴാഴ്ച പ്രതിഷേധ ദിനമായി ആചരിക്കാൻ ശബരിമല കർമ സമിതിയുടെ ആഹ്വാനം. കർമ സമിതിയുടെ നേതൃത്വത്തിൽ സംസ്ഥാനത്തു പ്രതിഷേധ പ്രകടനങ്ങൾ നടത്തുമെന്നു ദേശീയ ജനറൽ സെക്രട്ടറി എസ്.ജെ.ആർ.കുമാർ അറിയിച്ചു.ശബരിമല കർമ സമിതിയുടെ നേതൃത്വത്തിൽ നടന്ന അയ്യപ്പജ്യോതി ഭക്തജന പങ്കാളിത്തം കൊണ്ട് ചരിത്ര സംഭവമായി. 310 സ്ഥലങ്ങളിൽ പ്രധാന നേതാക്കൾ പങ്കെടുത്ത യോഗങ്ങളും നടന്നു. കേരളത്തിനു പുറത്ത് 11 സംസ്ഥാനങ്ങളിലും അയ്യപ്പജ്യോതി തെളിച്ചു.\nഅയ്യപ്പ ജ്യോതിയുടെ വിജയം കണ്ട് വിറളി പൂണ്ട മാർക്‌സിസ്റ്റ് പാർട്ടി ഗുണ്ടകൾ പല സ്ഥലങ്ങളിലും അയ്യപ്പജ്യോതിയിൽ പങ്കെടുക്കാൻ എത്തിയ സ്ത്രീകൾ ഉൾപ്പടെയുള്ള ഭക്തർക്കെതിരെ വ്യാപകമായ അക്രമമാണ് അഴിച്ചുവിട്ടത്. പയ്യന്നൂർ അടുത്ത് പെരുമ്പ, കണ്ണൂർ - കാസർകോട് അതിർത്തിയായ കാലിക്കടവ്, കരിവെള്ളൂർ, കാഞ്ഞങ്ങാട്, തളിപ്പറമ്പ്, തൃക്കരിപ്പൂർ എന്നീ പ്രദേശങ്ങളിൽ വ്യാപകമായ അക്രമമുണ്ടായി. ഗുരുതരമായ പരിക്കുകളോടെ 10 സ്ത്രീകളും3കുട്ടികളും ഉൾപ്പടെ 31 പേരെ വിവിധ ആശുപത്രികളിൽ പ്രവേശിപ്പിച്ചു. 60 പേർക്ക് പലതരത്തിലുള്ള പരുക്കേറ്റിട്ടുണ്ടെന്നും എസ്.ജെ.ആർ കുമാർ പറഞ്ഞു.\nതാരസാന്നിധ്യമായി മേനകയും രാധയും ജലജയും\nതിരുവനന്തപുരത്ത് സെക്രട്ടേറിയറ്റ് നടയിൽ ബിജെപിയുടെ നിരാഹാര സമരപ്പന്തലിനു മുന്നിലാണ് ജ്യോതി തെളിച്ചത്. ഒ. രാജഗോപാൽ എംഎൽഎ ഉദ്ഘാടനം ചെയ്തു. ബിജെപി സംസ്ഥാന പ്രസിഡന്റ് പി.എസ്. ശ്രീധരൻ പിള്ള, നിരാഹാരമനുഷ്ഠിക്കുന്ന സംസ്ഥാന ജനറൽ സെക്രട്ടറി ശോഭാ സുരേന്ദ്രൻ, ശബരിമല കർമസമിതി ദേശീയ നിർവാഹക സമിതി അംഗം ഡോ. ബി. തങ്കമണി, നടിമാരായ മേനക, രാധ, ജലജ, നിർമ്മാതാവ് ജി. സുരേഷ്‌കുമാർ, സംവിധായകൻ വിജി തമ്പി തുടങ്ങിയവർ പങ്കെടുത്തു.\nചെങ്ങന്നൂരിൽ ശബരിമല തന്ത്രി കുടുംബാംഗം കണ്ഠര് മോഹനരുടെ ഭാര്യ ആശ അന്തർജനം ഉദ്ഘാടനം ചെയ്തു. ബിജെപി സംസ്ഥാന സംഘടനാ സെക്രട്ടറി എം.ഗണേശ്, അക്കീരമൺ കാളിദാസ ഭട്ടതിരിപ്പാട് തുടങ്ങിയവർ പങ്കെടുത്തു. ശബരിമല സന്നിധാനത്തും തീർത്ഥാടകർ അയ്യപ്പജ്യോതി തെളിച്ചു. പന്തളത്തുകൊട്ടാരം നിർവാഹക സംഘം പ്രസിഡന്റ് പി.ജി.ശശികുമാരവർമ ദീപം പകർന്നു. തൃശൂരിൽ മാടമ്പ് കുഞ്ഞിക്കുട്ടൻ, ഹിന്ദു ഐക്യവേദി സംസ്ഥന അധ്യക്ഷ കെ.പി.ശശികല, തന്ത്രി ചേന്നാസ് ദിനേശൻ നമ്പൂതിരിപ്പാട്, ബിജെപി ജനറൽ സെക്രട്ടറി കെ.സുരേന്ദ്രൻ എന്നിവർ പങ്കെടുത്തു.\nകണ്ണൂരിലെ ചെറുവത്തൂരിൽ പടന്നക്കാട് നെഹ്‌റു കോളജ് മുൻ പ്രിൻസിപ്പൽ ഡോ. പി.വി. പുഷ്പജ ജ്യോതി തെളിച്ചു.\nഡൽഹിയിൽ കേരള ഹൗസിനു മുന്നിൽ വി. മുരളീധരൻ എംപി ഉദ്ഘാടനം ചെയ്തു. കർണാടകയിൽ ബെംഗളൂരുവിലെ ജാലഹള്ളി ക്ഷേത്രം ഉൾപ്പടെയുള്ള വിവിധ അയ്യപ്പ ക്ഷേത്രങ്ങളിൽ ജ്യോതി തെളിച്ചു.


കൊച്ചി ബ്ലാക്ക് മെയിൽ കേസ്: മുഖ്യപ്രതി അറസ്റ്റിൽ\nകൊച്ചി: നടി ഷംനാ കാസിമിനെ അടക്കം ഭീഷണിപ്പെടുത്തി പണം തട്ടാൻ ശ്രമിച്ച കേസിലെ മുഖ്യപ്രതി അറസ്റ്റിൽ. പുലർച്ചെ പാലക്കാട്ട് വച്ചാണ് ഇയാളെ പൊലീസ് കസ്റ്റഡിയിലെടുത്തത്. അതീവരഹസ്യമായി ഈ വിവരം സൂക്ഷിച്ച പൊലീസ് ഇയാളെ കൊച്ചിയിലെത്തിച്ച ശേഷം മാത്രമാണ് അറസ്റ്റ് വിവരം പുറത്തുവിട്ടത്. ഇയാളെ നിലവിൽ രഹസ്യകേന്ദ്രത്തിൽ ചോദ്യം ചെയ്ത് വരികയാണ്. ലൈംഗികചൂഷണമടക്കം കൂടുതൽ പരാതികളുമായി കൂടുതൽ ഇരകൾ കേസിൽ രംഗത്ത് വരുമ്പോൾ കേസ് മറ്റൊരു തലത്തിലേക്ക് മാറുന്നു.\nഇന്നലെയും ഇന്നുമായി കൂടുതൽ മോഡലുകൾ ഇതേസംഘത്തിനെതിരെ ലൈംഗികചൂഷണമടക്കം ഉണ്ടായെന്ന പരാതിയുമായി രംഗത്ത് വന്നിരുന്നു. ഇവരുടെ എല്ലാവരുടെയും പരാതികളിൽ വെവ്വേറെ എഫ്ഐആർ റജിസ്റ്റർ ചെയ്യാതെ എല്ലാം ഒറ്റ കേസായി പരിഗണിച്ച് ശക്തമായ കേസും തെളിവുകളും ശേഖരിക്കാനാണ് പൊലീസ് ശ്രമിക്കുന്നത്. ഇതിനിടെ, കേസ് പിൻവലിക്കാനുള്ള ശക്തമായ സമ്മർദ്ദം പല ഭാഗത്തു നിന്നുമുണ്ടെന്ന് പരാതി നൽകിയ ഒരു യുവമോഡൽ ഏഷ്യാനെറ്റ് ന്യൂസിനോട് പറഞ്ഞു. ഇരകൾക്ക് ആർക്കെങ്കിലും അത്തരമൊരു പരാതിയുണ്ടെങ്കിൽ ഉടനടി പൊലീസിനെ സമീപിക്കണമെന്നും, എല്ലാ സുരക്ഷയും ഒരുക്കുമെന്നും കേസന്വേഷിക്കുന്ന ഡിസിപി പൂങ്കുഴലിയുംപ്രതികരിച്ചു.\nഅതേസമയം, ഷംനാ കാസിമുമായി ബന്ധപ്പെട്ട കേസിൽ എല്ലാ പ്രതികളും പിടിയിലായെന്ന് ഡിസിപി പൂങ്കുഴലി വ്യക്തമാക്കുന്നു. പുതിയ പരാതികളിൽ അന്വേഷണം നടക്കുകയാണ്.\nകേസിൽ സിനിമാമേഖലയിലും സീരിയൽ മേഖലയിലും ഉള്ളവർക്ക് പങ്കുണ്ടോ എന്ന വിവരം പൊലീസ് സജീവമായി പരിഗണിക്കുകയാണ്. കൂടെ നിന്നാൽ സിനിമാ, സീരിയൽ മേഖലകളിൽ അവസരം തരാമെന്നും നല്ല പണം ലഭിക്കുമെന്നും പറഞ്ഞാണ് ഈ പ്രതികൾ പെൺകുട്ടികളെ കടത്തിക്കൊണ്ട് പോകാറുള്ളത്. ബാച്ചുകളായാണ് പെൺകുട്ടികളെ ആവശ്യമുള്ള ഇടത്തേക്ക് കടത്തുക. ഏറ്റവുമൊടുവിൽ എട്ട് പെൺകുട്ടികളുള്ള ഒരു സംഘത്തെയാണ് പാലക്കാട്ടെത്തിച്ചതും സ്വർണക്കടത്തിന് വേണ്ടി നിർബന്ധിച്ചതും. ഇതിലെ ഒരാളാണ് നിലവിൽ പരാതിയുമായി രംഗത്തെത്തിയിരിക്കുന്നത്.\nകേസിൽ മുഖ്യപ്രതി അറസ്റ്റിലായതോടെ എല്ലാവരെയും ഒരുമിച്ചിരുത്തി വിശദമായ മൊഴിയെടുപ്പും അന്വേഷണവും ഉണ്ടാകും.\nPrevious ‘ലഡാക്കിലെ സംഘര്ഷം പ്രമേയമാക്കി മേജര് രവി സിനിമയൊരുങ്ങുന്നു\nNext കേരളത്തിലെ കൊവിഡ് കേസുകളില് റെക്കോര്ഡ് വര്ധനവ്; ഇന്ന് മാത്രം 195 പേര്ക്ക് രോഗം സ്ഥിരീകരിച്ചു


വോയിസ് മെസേജ് ചതിച്ചു; യുഎഇയില് യുവാവിന് ശിക്ഷ വിധിച്ച് കോടതി | Man to pay compensation for sending offensive voice message in UAE\nവോയിസ് മെസേജ് ചതിച്ചു; യുഎഇയില് യുവാവിന് ശിക്ഷ വിധിച്ച് കോടതി\n'പോയി മരിക്കൂ' എന്ന് അര്‍ത്ഥം വരുന്ന ഒരു സന്ദേശമാണ് യുവാവ് അയച്ചതെന്ന് കോടതി രേഖകള് വ്യക്തമാക്കുന്നു. എന്നാല് ഇത് തന്നെ അപമാനിക്കുന്നതാണെന്നും അത് കൊണ്ടുണ്ടായ മാനസിക പ്രയാസത്തിന് നഷ്‍ടപരിഹാരം വേണമെന്നും ആവശ്യപ്പെട്ടാണ് യുവതി റാസല്‍ഖൈമ സിവില് കോടതിയെ സമീപിച്ചത്.\nRas Al-Khaimah - Ras al Khaimah - United Arab Emirates, First Published Oct 6, 2021, 11:50 AM IST\nറാസല്‍ഖൈമ: യുവതിക്ക് അയച്ച വോയിസ് മെസേജിലെ (voice message) സന്ദേശത്തിന്റെ പേരില് 36 വയസുകാരന് യുഎഇയില് (UAE) ശിക്ഷ. തന്നെ ഭീഷണിപ്പെടുത്തിയതാണെന്ന് കാണിച്ച് യുവതി കോടതിയെ സമീപിച്ചതോടെയാണ് അറബ് യുവാവിന് 6000 ദിര്‍ഹം പിഴ വിധിച്ചത്.\n'പോയി മരിക്കൂ' എന്ന് അര്‍ത്ഥം വരുന്ന ഒരു സന്ദേശമാണ് യുവാവ് അയച്ചതെന്ന് കോടതി രേഖകള് വ്യക്തമാക്കുന്നു. എന്നാല് ഇത് തന്നെ അപമാനിക്കുന്നതാണെന്നും അത് കൊണ്ടുണ്ടായ മാനസിക പ്രയാസത്തിന് നഷ്‍ടപരിഹാരം വേണമെന്നും ആവശ്യപ്പെട്ടാണ് യുവതി റാസല്‍ഖൈമ സിവില് കോടതിയെ സമീപിച്ചത്. 20,000 ദിര്‍ഹമാണ് യുവതി നഷ്‍ടപരിഹാരം ആവശ്യപ്പെട്ടത്. സന്ദേശം ഒരു ഭീഷണിയാണെന്നും അത് തന്റെ ആത്മാ‍ഭിമാനം വ്രണപ്പെടുത്തിയെന്നും യുവതി വാദിച്ചു. കേസ് പരിഗണിച്ച സിവില് കോടതി 6000 ദിര്‍ഹം നഷ്‍ടപരിഹാരം നല്‍കാന് വിധിക്കുകയായിരുന്നു.\nബോധപൂര്‍വം അപകടമുണ്ടാക്കിയ ഡ്രൈവര് നാല് ലക്ഷം നഷ്‍ടപരിഹാരം നല്‍കണം\nറോഡില് മനഃപൂര്‍വം അപകടമുണ്ടാക്കിയ ഡ്രൈവര് യുഎഇയില് 20,000 ദിര്‍ഹം (നാല് ലക്ഷത്തിലധികം ഇന്ത്യന് രൂപ) നഷ്‍ടപരിഹാരം നല്‍കണം. അല് ഐന് റോഡില് സ്വന്തം കാര് മറ്റൊരു വാഹനത്തില് ഇടിപ്പിക്കുക വഴി ഒരാള്‍ക്ക് പരിക്കേറ്റ സംഭവത്തിലാണ് അല് ഐന് പ്രാഥമിക സിവില് കോടതിയുടെ വിധി. നഷ്‍ടപരിഹാരത്തിന് പുറമെ പരാതിക്കാരന്റെ കോടതി ചെവലുകളും പ്രതി വഹിക്കണം.\nവാഹനം ഓടിച്ചിരുന്ന അറബ് യുവാവ് കുറ്റക്കാരനാണെന്ന് കോടതി കണ്ടെത്തുകയായിരുന്നു. പരിക്കേറ്റയാളിന് രണ്ട് ശതമാനം സ്ഥിര വൈകല്യം സംഭവിക്കുകയും ചെയ്‍തു. ഇയാളുടെ കൈകള്‍ക്കും കാലിനും പരിക്കേറ്റതായും മെഡിക്കല് റിപ്പോര്‍ട്ട് പറയുന്നു. തനിക്കുണ്ടായ പരിക്കുകള്‍ക്കും മറ്റ് നഷ്‍ടങ്ങള്‍ക്കും പരിഹാരമായി 50,000 ദിര്‍ഹം ആവശ്യപ്പെട്ടാണ് ഇയാള് കോടതിയെ സമീപിച്ചത്. മനഃപൂര്‍വം വാഹനം ഇടിപ്പിച്ചതാണെന്നും പരിക്കുകള് കാരണം താന് ദീര്‍ഘനാള് ആശുപത്രിയില് കഴിഞ്ഞുവെന്നും ശസ്‍ത്രക്രിയക്ക് വിധേയനാകേണ്ടി വന്നുവെന്നും ഇയാള് ആരോപിച്ചു. നേരത്തെയും പ്രതി ഒരിക്കല് തന്റെ വാഹനത്തില് സ്വന്തം കാര് ഇടിച്ചുകയറ്റിയിട്ടുണ്ടെന്നും അന്ന് 5000 റിയാല് പിഴ ലഭിച്ചതാണെന്നും പരാതിക്കാരന് ചൂണ്ടിക്കാട്ടി. ഇരുഭാഗത്തിന്റെയും വാദം കേട്ട കോടതി 20,000 ദിര്‍ഹം നഷ്‍ടപരിഹാരവും പരാതിക്കാരന്റെ കോടതി ചെലവുകളും നല്‍കാന് ഉത്തരവിടുകയായിരുന്നു.\nLast Updated Oct 6, 2021, 11:50 AM IST\noffensive voice message\nഅപമാനകരമായ വോയിസ് മെസേജ്\nസൗദിയില് കൊവിഡ് ബാധിതരില് 110 പേരുടെ നില ഗുരുതരം\nബഹ്‌റൈനില് എട്ടു വീടുകളില് കൊവിഡ് സ്ഥിരീകരിച്ചത് 30ലേറെ പേര്‍ക്ക്\nറുവാണ്ട, ഐവറി കോസ്റ്റ് പവലിയനുകള് സന്ദര്‍ശിച്ച് ശൈഖ് ഹംദാന്\nബുര്‍ജിന് സമീപം കാഴ്ചക്കാര്‍ക്ക് വിരുന്നൊരുക്കി 'എക്‌സ്‌പോ സ്‌പെഷ്യല്' വിമാനം


ഐഎസ് ബന്ധം, മഹാരാഷ്ട്രയില് പതിനേഴുകാരനടക്കം9പേര് അറസ്റ്റില്; സ്‌ഫോടക വസ്തുക്കള് പിടിച്ചെടുത്തെന്നും റിപ്പോര്‍ട്ട് - The Newsrupt\nഐഎസ് ബന്ധം, മഹാരാഷ്ട്രയില് പതിനേഴുകാരനടക്കം9പേര് അറസ്റ്റില്; സ്‌ഫോടക വസ്തുക്കള് പിടിച്ചെടുത്തെന്നും റിപ്പോര്‍ട്ട്\nPosted 23 Jan 2019 at 7:48 AM\nതീവ്രവാദ സംഘടനയായ ഐഎസുമായി ബന്ധമുണ്ടെന്ന സംശയത്തെ തുടര്‍ന്ന് പതിനേഴുകാരനടക്കം ഒമ്പത് പേരെ മഹാരാഷ്ട്ര തീവ്രവാദ വിരുദ്ധ സേന അറസ്റ്റ് ചെയ്തു. മഹാരാഷ്ട്രയിലെ മുംബ്‌റ, താനെ ഔറംഗബാദ് എന്നിവിടങ്ങളില് നിന്നാണ് ഇവരെ അറസ്റ്റ് ചെയ്തത്. രണ്ടുപേര് സഹോദരങ്ങളാണ്.\nമഹാരാഷ്ട്ര ഭീകരവിരുദ്ധ സ്‌ക്വാഡ് കഴിഞ്ഞ ദിവസം നടത്തിയ പരിശോധനകളിലാണ് ഇവരെ പിടികൂടിയത്. നാലുപേര് ഓറംഗബാദില് നിന്നും അഞ്ചുപേര് മുംബ്‌റയില് നിന്നുമാണ് പിടിയിലായത്.\nരാസവസ്തുക്കള്, സ്‌ഫോടക വസ്തുക്കള്, ഹാര്‍ഡ് ഡ്രൈവുകള്, സിംകാര്‍ഡുകള് മൊബൈല് ഫോണുകള്, ആസിഡ് കത്തി എന്നിവ ഇവരില് നിന്നും പിടികൂടിയിട്ടുണ്ട്. ഇവര് സ്ലീപ്പര് സെല്ലുകളായി പ്രവര്‍ത്തിക്കുകയായിരുന്നോ എന്ന് സംഘം അന്വേഷിക്കുന്നുണ്ട്.\nറിപ്പബ്ലിക് ദിനത്തിന് മുന്നോടിയായി നടത്തിയ അന്വേഷണത്തിലാണ് ഇവരെ കുറിച്ചുളള സൂചനകള് ലഭിച്ചത്. പിടിയിലായ ഒമ്പത് പേരെയും കഴിഞ്ഞ മൂന്നാഴ്ചയായി അന്വേഷണ സംഘം പിന്‍തുടരുകയായിരുന്നുവെന്നാണ് റിപ്പോര്‍ട്ട്.\nപിടിയിലായവരുടെ പേരുവിവരങ്ങള് പുറത്ത് വിട്ടിട്ടില്ല. ആക്രമണത്തിന് പദ്ധതി ഒരുക്കുന്നതിനിടെയാണ് ഇവര് പിടിയിലായെന്നും ദേശീയ മാധ്യമങ്ങള് റിപ്പോര്‍ട്ട് ചെയ്തു. ഇവര്‍ക്കെതിരെ ക്രിമിനല് ഗൂഢാലോചന, നിയമവിരുദ്ധ പ്രവര്‍ത്തനങ്ങള് എന്നീ വകുപ്പുകള് പ്രകാരമാണ് കേസെടുത്തിരിക്കുന്നത്. റിപ്പബ്ലിക് ദിനാഘോഷത്തിന്റെ ഭാഗമായി ആക്രമണങ്ങള് ഉണ്ടായേക്കുമെന്ന റിപ്പോര്‍ട്ടുകളെ തുടര്‍ന്നാണ് നടപടി.


കൊലാറിലെ ഐ ഫോൺ പ്ലാൻ്റ് പ്രതിഷേധം; എസ്എഫ്ഐ നേതാവ് അറസ്റ്റിൽ | sfi activit arrested in Bengaluru iPhone plant attack case\nകൊലാറിലെ ഐ ഫോൺ പ്ലാൻ്റ് പ്രതിഷേധം; എസ്എഫ്ഐ നേതാവ് അറസ്റ്റിൽ\nBengaluru, First Published Dec 17, 2020, 12:31 PM IST\nഐ ഫോൺ നിർമ്മാണ ശാലയിലുണ്ടായ ആക്രണത്തിൽ കേന്ദ്ര സർക്കാർ സംസ്ഥാന സർക്കാരിനെ അതൃപ്തി അറിയിച്ചിരുന്നു. ഡിസംബർ 12ന് നടന്ന ആക്രമണത്തിൽ പുറത്ത് നിന്നുള്ള 2000 പേരടക്കം 7000 ആളുകൾക്കെതിരെയാണ് പൊലീസ് എഫ്ഐ‌ആർ രജിസ്റ്റർ ചെയ്തിട്ടുള്ളത്.\nബെംഗളൂരു: കർണ്ണാടക കോലാറിലെ ഐഫോൺ നിർമാണ ശാലയിൽ തൊഴിലാളികൾ ആക്രമണം നടത്തിയ സംഭവത്തിൽ എസ്എഫ്ഐ നേതാവ് അറസ്റ്റിൽ. എസ്എഫ്ഐ താലൂക്ക് പ്രസിഡൻ്റ് ശ്രീകാന്തിനെയാണ് അറസ്റ്റ് ചെയ്തത്. ശമ്പളം ലഭിക്കാത്തതിനെതിരെ പ്രതിഷേധം ആരംഭിക്കുന്നതിന് മുമ്പ് ഫക്ടറിയിലെ തൊഴിലാളികൾ ശ്രീകാന്തിനെ സമീപിച്ചിരുന്നു. തുടർന്ന് എസ്എഫ്ഐയുടെ നേതൃത്വത്തിൽ പ്രക്ഷോഭം നടത്താൻ തീരുമാനിച്ചിരുന്നുവെന്നും പൊലീസ് കണ്ടെത്തി.\nശമ്പളം നല്‍കാത്തതില് പ്രതിഷേധിച്ചാണ് ഐഫോൺ നിർമാണശാല തൊഴിലാളികൾ അടിച്ചു തകർത്തത്. തായ്വാന് കമ്പനിയായ വിസ്ട്രോൺ കോർപ്പറേഷന്‍റെ ഉടമസ്ഥതയിലുള്ളതാണ് കോലാർ ജില്ലയിലെ ഫാക്ടറി. സംസ്ഥാന സർക്കാർ നല്‍കിയ 43 ഏക്കറില് പ്രവർത്തിക്കുന്ന ഫാക്ടറിയില് പതിനായിരത്തോളം തൊഴിലാളികൾ ജോലി ചെയ്യുന്നുണ്ട്.\nരാവിലെ ജോലി കഴിഞ്ഞ് ഫാക്ടറിക്ക് പുറത്തിറങ്ങിയ ആയിരത്തോളം തൊഴിലാളികളാണ് വീണ്ടും അകത്തേക്ക് സംഘടിച്ചെത്തി ഫാക്ടറി തല്ലി തകർത്തത്. കമ്പനിയിലെ ചില മുതിർന്ന ഉദ്യോഗസ്ഥർക്കും ആക്രമണത്തില് പരിക്കേറ്റിരുന്നു. പിന്നീട് കോലാർ പോലീസെത്തി ലാത്തി വീശിയാണ് തൊഴിലാളികളെ മാറ്റിയത്.\nരണ്ടുമാസത്തിലധികമായി ശമ്പളം മുടങ്ങിയിരിക്കുകയാണെന്നും പല തവണ ആവശ്യപ്പെട്ടിട്ടും കമ്പനി അധികൃതർ നടപടി സ്വീകരിക്കാത്തതുകൊണ്ടാണ് പ്രതികരിക്കേണ്ടിവന്നതെന്നുമാണ് തൊഴിലാളികൾ പറയുന്നത്.\nLast Updated Dec 17, 2020, 12:31 PM IST\nഐ ഫോൺ നിർമ്മാണം\nഐ ഫോൺ നിർമ്മാണ ശാല


എന്റെ പ്രാവിന് ബ്രെയിൻ ട്യൂമർ ആണ്: ഗൂഗിളിനെ ആശ്രയിക്കാം പക്ഷേ, വിശ്വസിക്കരുത് | Pigeon Prenasal Abscess Surgery\nഎന്റെ പ്രാവിന് ബ്രെയിൻ ട്യൂമർ ആണ്: ഗൂഗിളിനെ ആശ്രയിക്കാം പക്ഷേ, വിശ്വസിക്കരുത്\nമനോരമ ലേഖകൻ August 05, 2021 12:15 PM IST\nഎന്തിനും ഏതിനും ഗൂഗിളിനെ ആശ്രയിക്കുന്നവരാണ് ഇന്നത്തെ പെറ്റ് പേരന്റുകൾ. അരുമകൾക്ക് എന്തെങ്കിലും അസുഖം ശ്രദ്ധയിൽപ്പെട്ടാൽ ആദ്യം തിരയുക ഗൂഗിളിൽ ആയിരിക്കും, പിന്നാലെ സമൂഹമാധ്യമ കൂട്ടായ്മകളിലും. പലപ്പോഴും ഇത്തരം തിരയലുകൾ അബദ്ധ ധാരണകളിലേക്ക് പെറ്റ് പേരന്റുകളെ എത്തിക്കുകയും ചെയ്യും. ഒരു പ്രാവിന്റെ തലയിൽ രൂപപ്പെട്ട മുഴ ട്യൂമറാണെന്ന് തെറ്റിദ്ധരിച്ച ഒരു പെറ്റ് പേരന്റിനെക്കുറിച്ച് പറയുകയാണ് വെറ്ററിനറി ഡോക്ടറായ ടിറ്റു ഏബ്രഹാം. പ്രാവുകളിൽ കാണപ്പെടുന്ന മൂക്കിന് പിന്നിൽ പഴുപ്പ് കെട്ടിനിൽക്കുന്ന അവസ്ഥയെയാണ് പ്രാവിന്റെ ഉടമ ട്യൂമർ എന്നു തെറ്റിദ്ധരിച്ചത്. ഡോ. ടിറ്റു പങ്കുവച്ച കുറിപ്പ് ചുവടെ,\n‘സർ എന്റെ പ്രാവിന് Brain Tumour ആണ്’\nഒരു നിമിഷം ന്യൂറോളജിയും ഓങ്കോളജിയും ഒക്കെ saltatory conduction പോലെ എന്റെ ശിരസിലൂടെ കടന്നുപോയി.\n( ആ വാക് മാത്രമേ ഇന്ന് ഓർമ്മയുള്ളൂ )\n‘ബ്രെയിൻ ട്യൂമർ ആണെന്ന് എങ്ങനെ മനസിലായി?’\nഗൂഗിൾ ഡോക്ടർ. ഇതിലും മികച്ച രോഗനിർണയം കൊടുക്കാൻ ഇല്ലലോ.\nമുഖി ഇനത്തിൽപ്പെട്ട പ്രാവിന് മൂക്കിന് പിറകിലായി പഴുപ്പ് കെട്ടി നിൽക്കുന്ന അവസ്ഥ (Prenasal Abscess). പക്ഷികളുടെ പഴുപ്പ് മനുഷ്യരെപോലെ ഒഴുകിപ്പോകുന്നതല്ല. മറിച്ച് കട്ടിയുള്ളതും ഒഴുകാത്തതുമാണ് (inspissated pus). പ്രാവുകളിൽ പോക്സ് വൈറസിന്റെ സെക്കൻഡറി ബാക്റ്റീരിയൽ ഇൻഫെക്ഷൻ ആയും, ഫംഗൽ (കാൻഡിടിയാസിസ്) ഇൻഫെക്ഷനും ഇങ്ങനെ കാണാറുണ്ട്. അബ്സ്സസ്സ് വന്നാൽ നീക്കം ചെയ്യാൻ ബുദ്ധിമുട്ടാണ്. ചിലപ്പോൾ സർജറി തന്നെ വേണ്ടി വന്നേക്കാം. അതുകൊണ്ട് ഒരു വെറ്ററിനറി ഡോക്ടറെ തന്നെ സമീപ്പിക്കുക.\n‘ഗൂഗിളിനെ ആശ്രയികാം പക്ഷേ, വിശ്വസിക്കരുത്.’\nEnglish summary: Pigeon Prenasal Abscess Surgery


വൈദ്യശാസ്ത്രത്തിന്‍റെ സാമൂഹ്യവല്‍ക്കരണം അനിവാര്യം - Janayugom Online\nവൈദ്യശാസ്ത്രത്തിന്‍റെ സാമൂഹ്യവല്‍ക്കരണം അനിവാര്യം\nBy: Web Desk | Sunday 24 December 2017 10:06 PM IST\nഏക മുഖവികസനം മാത്രമാണ് 1780-നും 1870-നും ഇടയിലുള്ള വ്യാവസായിക വിപ്ലവാനന്തര സമൂഹത്തില് നടപ്പായത്. മറുവശത്ത് ചേരികളും ചേരിനിവാസികളും അവരുടെ ദാരിദ്ര്യവും അസുഖങ്ങളും മാത്രമാണ് നിലനിന്നിരുന്നത്. ശാസ്ത്രത്തിന്റെ വികസനം മാനവരാശിയുടെ വികസനത്തിന് അത്യന്താപേക്ഷിതമാണ്. പകര്‍ച്ചവ്യാധികളാണ് മാനവരാശിയെ ഏറെ ബുദ്ധിമുട്ടിക്കുന്നതെന്ന് വിവിധ പഠനങ്ങള് വ്യക്തമാക്കുന്നു. ലോകജനത അനുഭവിക്കുന്ന ഈ രോഗാതുരതയെ ഏറ്റവും വ്യക്തമായി പറഞ്ഞത് ലൂയി പാസ്ചര് അദ്ദേഹത്തിന്റെ ജേം സിദ്ധാന്തത്തിലൂടെയായിരുന്നു. രോഗത്തിന്റെ ഉറവിടങ്ങള് കണ്ടെത്തുന്നതിനോടൊപ്പം അതിന്റെ നിയന്ത്രണം രാഷ്ട്രീയ വിഷയമായി ഏറ്റെടുക്കണമെന്ന നിഗമനമായിരുന്നു ലൂയി പാസ്ചറിനുണ്ടായിരുന്നത്. വൈദ്യശാസ്ത്രം ഒരു സാമൂഹ്യശാസ്ത്രമാണെന്നും രാഷ്ട്രീയമാണ് ഇതിനുള്ള ഏക മരുന്നെന്നും 1849-ല് വിര്‍ഷ്വോവ് എന്ന സാമൂഹിക ശാസ്ത്രജ്ഞന് നിരീക്ഷിച്ചു. ശാസ്ത്രം വികസിച്ചപ്പോള് വൈദ്യശാസ്ത്രപരമായ ചെലവുകളും വര്‍ധിച്ചു. ഇതോടെ രണ്ട് തരത്തിലുള്ള ചികിത്സാരീതികള് നിലവില് വന്നു. ഒന്ന് പണക്കാരനുവേണ്ടിയുള്ളതും, രണ്ട് പാവങ്ങള്‍ക്ക് വേണ്ടിയുള്ളതും. ഇതിനുള്ള ഏക പരിഹാരം വൈദ്യശാസ്ത്രത്തിന്റെ സാമൂഹികവല്‍ക്കരണം മാത്രമാണ്. ആരോഗ്യ സേവനത്തെ 1946-ല് ബ്രിട്ടന് ദേശസാല്‍ക്കരിച്ചു. വൈദ്യശാസ്ത്രത്തെ പൂര്‍ണമായും സാമൂഹികവല്‍ക്കരിക്കുന്ന ആദ്യരാജ്യമായി റഷ്യ മാറി. 2020-ഓടെ എല്ലാപേര്‍ക്കും മെച്ചപ്പെട്ട ആരോഗ്യം എന്ന പ്രഖ്യാപനം 1978-ല് ലോകാരോഗ്യ സംഘടന നടത്തി.\n1980 വരെയും കേരളത്തിന്റെ ആരോഗ്യ സൂചികകള് യൂറോപ്യന് രാജ്യങ്ങളോടൊപ്പം തന്നെ കിടപിടിക്കുന്നതായിരുന്നു. ആരോഗ്യമേഖലയിലെ കേരള മാതൃക എന്നൊരു രീതി തന്നെ നിലവില് വന്നു. കുറഞ്ഞ ചെലവില് മെച്ചപ്പെട്ട ചികിത്സ, ഇതിന്റെ ഭാഗമായി ആരോഗ്യമുള്ള സമൂഹം, ഇത് ശ്രദ്ധേയമായ ഒരു സമവാക്യമായി മാറി. ഇത് തികച്ചും ആരോഗ്യ പരിചരണം കൊണ്ട് മാത്രം നേടിയതല്ല. മറിച്ച് ഉയര്‍ന്ന സാക്ഷരത, പോഷകമൂല്യമുള്ള ഭക്ഷണം, പാര്‍പ്പിട സൗകര്യങ്ങള്, ശുചിത്വം എന്നിവയിലൂടെ നേടിയെടുത്തതാണ്. ഇതിലൂടെ നേടിയെടുത്ത മെച്ചപ്പെട്ട ആരോഗ്യ സൂചിക ഇപ്പോള് അതിജീവനത്തിന്റെ രേഖയിലൂടെയാണ് കടന്നുപോകുന്നത്. പ്രമേഹം, രക്തസമ്മര്‍ദം, ഹൃദ്രോഗം, അപകടങ്ങള്, ആത്മഹത്യ എന്നിവ ക്രമാതീതമായി കേരളസമൂഹത്തില് വര്‍ധിക്കുന്നു. ഈ സാഹചര്യം സമീപഭാവിയില് ഇന്ത്യയിലും ലോകത്താകമാനവും ഉണ്ടാകുമെന്ന് ഉറപ്പ്. ആഗോളവല്‍ക്കരണവും നവഉദാരവല്‍ക്കരണ നയങ്ങളും ചികിത്സാെചലവ് വര്‍ധിപ്പിച്ചു. ആരോഗ്യ സംരക്ഷണമെന്നത് ഇന്ന് സേവനത്തിലുപരിയായി ഒരു കച്ചവട വസ്തുവായി മാറി. ഇത് ദാരിദ്ര്യത്തിലേയ്ക്കും സമൂഹത്തിന്റെ അരക്ഷിതാവസ്ഥയിലേയ്ക്കും വഴിവയ്ക്കും. ആരോഗ്യ സംരക്ഷണത്തിന് ചെലവാകുന്ന പണത്തിന്റെ 80 ശതമാനവും സ്വന്തം കീശയില് നിന്നാണ് നല്‍കേണ്ടി വരുന്നത്. മരണനിരക്കിലുണ്ടായ കുറവ് സ്വകാര്യ മേഖലയ്ക്കാണ് നേട്ടമുണ്ടാക്കി കൊടുക്കുന്നത്. 90.27 ശതമാനം ചികിത്സകളും സ്വകാര്യ ആശുപത്രികളിലാണ്. സര്‍ക്കാര് ആശുപത്രികളില് കേവലം 9.73 ശതമാനവും. കൂടാതെ ദേശീയ സാമ്പിള് സര്‍വേ ഓര്‍ഗനൈസേഷന്റെ കണക്കുകള് പ്രകാരം 12 ശതമാനം ഗ്രാമീണ കുടുംബങ്ങളും നഗരങ്ങളിലെ എട്ട് ശതമാനം പേരും ദാരിദ്ര്യരേഖയ്ക്ക് താഴെയുള്ള വിഭാഗങ്ങളിലേയ്ക്ക് തള്ളിവിടുന്നു. ആകെ ഉപഭോഗത്തിന്റെ ഒരു ശതമാനത്തില് കുറവ് മരുന്നുകളാണ് കേരളത്തിലുല്‍പാദിപ്പിക്കുന്നത്. സിസേറിയനുകളുടെ എണ്ണം ദേശീയ ശരാശരിയെക്കാള് കേരളത്തില് ഇരട്ടിയാണെന്നും ലോകാരോഗ്യ സംഘടനയുടെ കണക്കുകള് സൂചിപ്പിക്കുന്നു.\nനിലവിലെ സാഹചര്യം പരിശോധിച്ചാല് 1978-ലെ എല്ലാപേര്‍ക്കും മെച്ചപ്പെട്ട ആരോഗ്യമെന്ന ലോകാരോഗ്യസംഘടനയുടെ ആശയം ഒരു മരീചികയായി നിലനില്‍ക്കുന്നു. ആഗോളവല്‍ക്കരണത്തിന്റെയും ഉദാരവല്‍ക്കരണത്തിന്റെയും ഭാഗമായി വിവിധ രാജ്യങ്ങള് ആരോഗ്യസംരക്ഷണത്തിനും ചികിത്സയ്ക്കുമായി പുതിയ സംവിധാനങ്ങള് നടപ്പാക്കുന്നു. ഇതിനായി ലോകാരോഗ്യ സംഘടന മുന്നോട്ടുവച്ച സാമൂഹിക ആരോഗ്യ ഇന്‍ഷുറന്‍സ് ആണ് കൂടുതല് പേരും അവലംബിക്കുന്നത്. സാര്‍വത്രിക ആരോഗ്യ ഇന്‍ഷുറന്‍സ് സംവിധാനം 2003ല് കേന്ദ്രസര്‍ക്കാര് നടപ്പാക്കി. രാഷ്ട്രീയ സ്വാസ്ത്യ ഭീമായോജന എന്ന പേരിലുള്ള ആരോഗ്യ ഇന്‍ഷുറന്‍സ് പദ്ധതി തൊഴില്‍മന്ത്രാലയം നടപ്പിലാക്കി. സമഗ്ര ഇന്‍ഷുറന്‍സ് പദ്ധതിയായി കേരളവും നടപ്പാക്കി. ഈ മാറ്റത്തെക്കുറിച്ച് സമഗ്രമായ പഠനം ഉണ്ടാകണം. ആദ്യഘട്ടത്തില് യുണൈറ്റഡ് ഇന്‍ഷുറന്‍സ് കമ്പനിയാണ് കേരളത്തില് ഈ പദ്ധതി നടപ്പാക്കിയത്. ഇപ്പോഴത് ജനറല് ഇന്‍ഷുറന്‍സ് കമ്പനിയാണ് നടപ്പാക്കുന്നത്. ആരോഗ്യ ഇന്‍ഷുറന്‍സ് പദ്ധതി നടപ്പാക്കുന്നതിലൂടെ കേന്ദ്രസര്‍ക്കാരും ഭരണാധികാരികളും ഒരു കൂട്ടിരിപ്പുകാരന്റെ അവസ്ഥയിലും. രോഗികളുടെ ചികിത്സാച്ചെലവിന്‍മേലുള്ള ബില്ലുകള് ഇന്‍ഷുറന്‍സ് കമ്പനികള് പലപ്പോഴും നിരസിക്കാറുണ്ട്. കൂടുതലായും ഇങ്ങനെ നിരസിക്കുന്നത് സര്‍ക്കാരാശുപത്രികളില് നിന്നുള്ള ബില്ലുകളാണ്. ഇത് പദ്ധതിയുടെ നിലനില്‍പ്പിനെ തന്നെ ചോദ്യം ചെയ്യുന്ന അവസ്ഥയാണ് സൃഷ്ടിക്കുന്നത്. കേരളം നടപ്പാക്കിയ സമഗ്ര ആരോഗ്യ ഇന്‍ഷുറന്‍സ് പദ്ധതി രോഗികളുടെ കയ്യില് നിന്നുള്ള ചികിത്സാച്ചെലവ് കുറച്ചിട്ടില്ലെന്നാണ് തിരുവനന്തപുരം ആസ്ഥാനമായി പ്രവര്‍ത്തിക്കുന്ന അച്യുതമേനോന് സെന്റര് ഫോര് ഹെല്‍ത്ത് സയന്‍സ് സ്റ്റഡീസിലെ വിദഗ്ധര് നടത്തിയ പഠനം വ്യക്തമാക്കുന്നത്. കൂടാതെ 40 ശതമാനം പേര് മാത്രമാണ് ഇപ്പോഴും ഇന്‍ഷുറന്‍സ് പരിധിയിലായിട്ടുള്ളത്.\nകേരളത്തില് നിന്നുള്ള ഈ പാഠം മറ്റുള്ളവരുടെ കണ്ണ് തുറപ്പിക്കുന്നതാവണം. സാമൂഹികവല്‍ക്കരിക്കപ്പെട്ട ചികിത്സ എന്നതില് നിന്ന് സാമ്പത്തികവല്‍ക്കരണ കാലഘട്ടത്തിലെ ചികിത്സ എന്ന വിഷയം പഠനവിധേയമാക്കണം. ശാസ്ത്രീയവും സാങ്കേതികവും വിവരസാങ്കേതികവിദ്യയുമായി ബന്ധപ്പെട്ടതും ആശയവിനിമയപരവുമായ വിപ്ലവാത്മകമായ മാറ്റങ്ങള്‍ക്ക് ജീവിതത്തിന്റെ എല്ലാ മേഖലകളിലും സ്വാധീനങ്ങളുണ്ട്. ആരോഗ്യ മേഖല ഇതില് നിന്നും ഭിന്നമല്ല. അതുകൊണ്ടുതന്നെ സാമൂഹിക ചികിത്സാ സമ്പ്രദായങ്ങളാകണം നടപ്പാകേണ്ടത്. ഇതിനായി പോരാട്ടങ്ങള് നടത്തുകയും വേണം. ഇപ്പോഴാണ് ഇതിനെക്കുറിച്ച് ചിന്തിക്കേണ്ടതും പ്രവര്‍ത്തിക്കേണ്ടതും.\nഅഖിലേന്ത്യാ പ്രോഗസീവ് ഫോറത്തിന്റെ ആഭിമുഖ്യത്തില് ‘ആഗോളവല്‍ക്കരണം, മൂലധനം, കമ്പോളം- ഇന്ത്യയില് ചെലുത്തുന്ന സ്വാധീനം- എന്ന വിഷയത്തില് ഗോവയില് നടന്ന ശില്‍പശാലയില് അവതരിപ്പിച്ച പ്രബന്ധം.


ഫെയ്സ്ബുക്കിൽ നിന്ന് 300 കോടിയോളം അക്കൗണ്ടുകൾ നീക്കി facebook pulls down over3billion fake accounts ഫെയ്സ്ബുക്കിൽ നിന്ന് 300 കോടിയോളം അക്കൗണ്ടുകൾ നീക്കി facebook pulls down over3billion fake accounts\nഫെയ്സ്ബുക്കിൽ നിന്ന് 300 കോടിയോളം അക്കൗണ....\nPublished on May 24, 2019 at 3:38 pm\nജനപ്രിയ സോഷ്യൽമീഡിയ പ്ലാറ്റ്ഫോമായ ഫെയ്സ്ബുക്കിലെ 300 കോടി വ്യാജൻമാരെ പിടിച്ചു പുറത്താക്കി. ആറ് മാസത്തിനിടെയാണ് 300 കോടിയിലധികം വ്യാജ അക്കൗണ്ടുകൾ നീക്കം ചെയ്തത്. 2018 ഒക്ടോബറിനും 2019 മാർച്ചിനും ഇടയിലുള്ള കണക്കാണിത്. പതിവായി ഫെയ്സ്ബുക് ഉപയോഗിക്കുന്നവരിൽ അഞ്ചു ശതമാനം പേർ വ്യാജൻമാരാണെന്നാണ് റിപ്പോർട്ട്. 2018 ലെ നാലാം പാദത്തിൽ 120 കോടിയും 2019 ലെ ആദ്യ പാദത്തിൽ 219 കോടി അക്കൗണ്ടുകളും നീക്കം ചെയ്തു.\nഅശ്ലീല വിഡിയോകളും ചിത്രങ്ങളും പോസ്റ്റു ചെയ്യുന്നവരെയും പുറത്താക്കിയിട്ടുണ്ട്. വ്യാജ മരുന്ന് കച്ചവടം, കുട്ടികളെ ഉപദ്രവിക്കുന്ന വിഡിയോകൾ എല്ലാം നീക്കം ചെയ്തിട്ടുണ്ട്. ഭീകരവാദവുമായി ബന്ധപ്പെട്ട് 1.11 കോടി പോസ്റ്റുകളും അക്രമാസക്തമായ കണ്ടെന്റുള്ള 5.23 കോടി പോസറ്റുകളും നീക്കി.


കെർഷ് കപ്പലപകടം:6ഇന്ത്യക്കാർ മരിച്ചു, രക്ഷപ്പെട്ടവരിൽ മലയാളിയും | World | Deshabhimani | Wednesday Jan 23, 2019\nമോസ്‌കോ > ക്രിമിയയിലെ കെർഷ് കടലടുക്കിൽ ഉണ്ടായ കപ്പലപകടത്തിൽ6ഇന്ത്യക്കാർ മരിച്ചു. ഒരു കപ്പലിൽനിന്ന് മറ്റൊന്നിലേക്ക് ഇന്ധനം നിറയ്‌ക്കുന്നതിനിടെ തീപിടിക്കുകയായിരുന്നു. മലയാളിയായ ആശിഷ് അശോക് നായർ ഉൾപ്പെടെ നാലുപേരെ രക്ഷപ്പെടുത്തി. ആറുപേരെ ഇനിയും കണ്ടെത്തിയിട്ടില്ല. 15 ഇന്ത്യക്കാരാണ് രണ്ടു കപ്പലിലുമായി ഉണ്ടായിരുന്നത്. അപകടത്തിൽ 14 പേർ മരിച്ചതായി അന്താരാഷ്‌ട്ര മാധ്യമങ്ങൾ റിപ്പോർട്ട് ചെയ്‌തു.\nതിങ്കളാഴ്‌ചയാണ് പുറംകടലിൽ മറ്റൊരു കപ്പലിലെ ടാങ്കറിലേക്ക് ഇന്ധനം നിറക്കുന്നതിനിടെ കപ്പലിൽ സ്‌ഫോടനമുണ്ടായത്. രണ്ടുകപ്പലുകൾക്കും തീപിടിച്ചു. ഇന്ത്യ, തുർക്കി, ലിബിയ രാജ്യങ്ങളിലെ ജീവനക്കാരാണ് കപ്പലിലുള്ളത്. ഒരു കപ്പലിൽ 8 ഇന്ത്യക്കാരും9തുർക്കിക്കാരുമാണുള്ളത്. മറ്റൊന്നിൽ7ഇന്ത്യക്കാരുൾപ്പെടെ 15 ജീവനക്കാരുണ്ട്.\nടാൻസാനിയൻ കപ്പുലുകളായ മാസ്‌ട്രോ, കാനഡി എന്നിവയ്‌ക്കാണ് തീപിടിച്ചത്. രണ്ടുദിവസമായിട്ടും തീ അണയ്‌ക്കാൻ കഴിഞ്ഞിട്ടില്ല. പ്രതികൂല കാലാവസ്ഥ രക്ഷാപ്രവർത്തനത്തിന് തടസ്സമാകുന്നുണ്ട്.\n6 ഇന്ത്യക്കാർ മരിച്ചു


ബലികുടീരത്തിന് അടുത്തെത്തുമ്പോൾ ഒരു കാറ്റ് വീശും, എനിക്കറിയാം അതച്ഛനാണ്; അച്ഛന്റെ ഓർമയിൽ ശ്രീലക്ഷ്മി | kalabhavan mani death anniversary | kalabhavan mani daughter sreelakshmi | kalabhavan mani memories\nമലയാള സിനിമയിലെ മണിക്കിലുക്കം മാഞ്ഞിട്ട് മൂന്ന് വര്‍ഷം. മണിയുടെ ശബ്ദവും ഓര്‍മകളുമൊന്നും മായുന്നില്ലെങ്കിലും എന്നും മണിയെ സ്നേഹിച്ചവര്‍ക്ക് വേദന മാത്രമാണ് ആ വേര്‍പാട്. സിനിമ ലോകത്തിന് മാത്രമായിരുന്നില്ല ചാലക്കുടിക്കാരുടെ കൂടി സ്വന്തം ചങ്ങാതിയായിരുന്നു മണി. തന്റെ വഴികള് തിരിച്ചറിയുകയും കടന്നു വന്ന വഴികള് മറക്കാതെയിരിക്കുകയും ചെയ്ത കലാകാരനായിരുന്നു അദ്ദേഹം. സ്വന്തം ശൈലിയിലും വേറിട്ട അഭിനയത്തിലൂടെയും ചിരിയിലൂടെയും മലയാളിയുടെ പ്രിയങ്കരനായി മാറാന് മണിക്ക് പെട്ടെന്നു കഴിഞ്ഞു. മരണം മണിയെ മറച്ചു കളഞ്ഞെങ്കിലും ദുരൂഹതകള് ഇന്നും ബാക്കിയാകുകയാണ്. എങ്കിലും ആരാധകരുടെ മനസ്സില് ആ മണികിലുക്കം ഒരിക്കലും നിലയ്ക്കുന്നില്ല. ആരവങ്ങളും പാട്ടുകളും ചേക്കേറിയ മണിക്കൂട്ടിന്റെ മുറ്റമായ പാഡി എന്നേ ഉറങ്ങി. സ്വപ്നങ്ങള് ചേര്‍ത്തുവച്ച് മണി ഒരുക്കിയ മണിക്കൂടാരത്തില് പ്രിയതമ നിമ്മിയും അമ്മുക്കുട്ടി എന്നു വിളിക്കുന്ന മണിയുടെ മകള് ലക്ഷ്മിയും മാത്രം.\nചാലക്കുടിയില്ലാതെ അച്ഛന് ഒന്നുമുണ്ടായിരുന്നില്ല. അതുപോലെ തന്നെ ചാലക്കുടിക്കാരും. അച്ഛൻ വരുന്ന ദിവസങ്ങളിലൊക്കെ കൂട്ടുകാർക്ക് ഉത്സവമായിരിക്കും. ഇപ്പോൾ ആളനക്കം പോലുമില്ല. കണ്ണമ്പുഴ ഭഗവതിക്ഷേത്രത്തിൽ ഉത്സവം കഴിഞ്ഞതേയുള്ളു. അച്ഛൻ ഇല്ലാത്ത രണ്ടാമത്തെ ഉത്സവം. അച്ഛനുണ്ടായിരുന്നപ്പോൾ ചേനത്തുനാട്ടിൽ നിന്ന് താലം പോകുമായിരുന്നു. മണിത്താലം എന്നാണു ആൾക്കാരൊക്കെ പറഞ്ഞിരുന്നത്. അത്രയ്ക്കും ആഘോഷമായിട്ടായിരുന്നു ആ താലം പോകുന്നത്. രണ്ടു കൊല്ലമായി ചേനത്തുനാട്ടിൽ നി ന്ന് താലം പോയിട്ട്. ഒന്നിനും ഒരു ഉത്സാഹമില്ലെന്നാണ് അ ച്ഛന്റെ കൂട്ടുകാരൊക്കെ പറയുന്നത്.\nഅച്ഛൻ വീട്ടിലും പാട്ടുകാരനായിരുന്നതുകൊണ്ടാകും കു ഞ്ഞായിരുന്നപ്പോഴേ ഞാനും പാടുമായിരുന്നു. അച്ഛൻ ത ന്നെയാണ് എന്റെ സംഗീത ഗുരു. അച്ഛന് ഏെറ ഇഷ്ടമു ള്ള രണ്ടു പാട്ടുകളായിരുന്നു ‘മിന്നാ... മിനുങ്ങേ.... മിന്നും മിനുങ്ങേ....എന്നതും ‘തീരം ഉറങ്ങി... തിരകൾ ഉറങ്ങി...’ എന്ന പാട്ടും. ഈ രണ്ടുപാട്ടുകളും അച്ഛനാണ് എന്നെ പാടി പഠിപ്പിച്ചത്. ഒരുപാടു വേദികളിൽ ഞാൻ ഈ രണ്ടുപാട്ടും പാടിയിട്ടുണ്ട്. മത്സരങ്ങളിൽ എനിക്ക് ഒരുപാടു സമ്മാനവും കിട്ടിയിട്ടുണ്ട്. അച്ഛന്റെ ഇഷ്ടപ്പെട്ട പാട്ടുകൾ തന്നെയാണ് എന്റെയും ഇഷ്ടപ്പെട്ട പാട്ടുകൾ.


ഖത്തറില് കാലാവസ്ഥ അസ്ഥിരമാവുമെന്നു കാലാവസ്ഥാ വകുപ്പ് | Qatar climate\nഖത്തറില് കാലാവസ്ഥ അസ്ഥിരമാവുമെന്നു കാലാവസ്ഥാ വകുപ്പ്\nJan 8, 2020, 12:47 AM IST\nദോഹ: വ്യാഴാഴ്ച്ച മുതല് ശനിയാഴ്ച്ചവരെ രാജ്യത്ത് കാലാവസ്ഥ അസ്ഥിരമാവുമെന്നു ഖത്തര് കാലാവസ്ഥാ വകുപ്പ്. ഇതു മൂലം തണുപ്പ് കൂടാനും ഇടിയോട് കൂടിയ മഴയ്ക്കും സാധ്യതയുണ്ടെന്നും കാലാവസ്ഥാ വകുപ്പിന്റെ മുന്നറിയിപ്പില് പറയുന്നു.\nവാരാന്ത്യത്തില് ആകാശം മേഘാവൃതമാവുമെന്നും അങ്ങിങ്ങായി വ്യത്യസ്ത അളവില് മഴയ്ക്ക് സാധ്യതയുണ്ടെന്നും ഖത്തര് കാലാവസ്ഥാ വകുപ്പ് അറിയിച്ചു. ചില സമയങ്ങളില് ഇടിയോടു കൂടിയ മഴയായിരിക്കും ലഭിക്കുക.\nരാത്രിയിലും പ്രഭാതത്തിലും താപനില വീണ്ടും കുറയും. കുറഞ്ഞ താപനില ഈ സീസണില് ആദ്യമായി 10 ഡിഗ്രിയില് താഴെയെത്തുമെന്നും കാലാവസ്ഥാ വിഭാഗം അറിയിച്ചു. രാജ്യത്തിന്റെ തെക്കുഭാഗത്താണ് ഏറ്റവും കൂടുതല് തണുപ്പ് അനുഭവപ്പെടുക.\nജനുവരി 10 മുതല് ശക്തമായ കാറ്റിനും സാധ്യതയുണ്ട്. തീരപ്രദേശങ്ങളില് മണിക്കൂറില് 64 കിലോമീറ്റര് വരെ കാറ്റിന് വേഗത കൂടാന് സാധ്യതയുണ്ട്. തിരമാലകള് 10 അടിവരെ ഉരയരാമെന്നും ജനുവരി9മുതല് 14 വരെ കടലില് പോകുന്നത് ഒഴിവാക്കണമെന്നും കാലവസ്ഥാ വകുപ്പ് മുന്നറിയിപ്പ് നല്‍കി. രാത്രിയിലും പ്രഭാതത്തിലും തണുത്ത കാറ്റിനും സാധ്യതയുണ്ട്.


ജീവനും അതിജീവനവും : ഫാ: ജോൺസൻ പുഞ്ചക്കോണം – Malayalam Vayana\nin അനുഭവം, ജീവിതം, പ്രതികരണം\nപ്രപഞ്ചത്തിന്റെ സഹനശേഷിയും സംവേദന ശേഷിയും അതിന്റെ പരിധിക്കപ്പുറത്ത് എത്തി നിൽക്കുന്നു. ലോകവ്യവസ്ഥക്ക് മുഴുവൻ മാറ്റം സംഭവിച്ചു കൊണ്ടിരിക്കുന്നു. സാമ്പത്തിക രീതികളിലും ലോക രാഷ്ട്രങ്ങള്‍ക്കിടയിലെ ബലാബലത്തിലും വലിയ മാറ്റങ്ങളുണ്ടാക്കി. കൊറോണയ്ക്ക് ശേഷമുളള കാലത്ത് വലിയ മാറ്റങ്ങള്‍ക്കാണ് ലോകം വിധേയമാകാന് പോകുന്നതെന്ന വിലയിരുത്തലുകള്. ജനങ്ങളുടെ ജീവൻ സംരക്ഷിക്കുന്നതിനെക്കാള് പ്രധാന്യം സമ്പദ് വ്യവസഥയെ പരിരക്ഷിക്കുക എന്നത് മുഖ്യ ലക്ഷ്യമായി കരുതുന്ന സംസ്കാരം. പഴയലോകം അവസാനിക്കുന്നു. പുതിയ ലോകത്തിന്റെ ആരംഭം കുറിച്ചുകഴിഞ്ഞു. കൊറോണ പോലുള്ള വൈറസുകൾ സമൂഹത്തിൽ നിന്ന് എടുത്തുമാറ്റാനാകാത്ത മുൾകിരീടമായി നമ്മോടൊപ്പം എക്കാലവും നിലനിൽക്കും. സുരക്ഷിതമായി തുടരുക എന്നതിനർത്ഥം വരാനിരിക്കുന്നവയിൽ നിന്ന് മോചിതരാകുക എന്നല്ല, മറിച്ച് അതിനെ സമാധാനത്തോടെ അവയോടൊപ്പം ജീവിക്കുവാൻ പരിശീലിക്കുക എന്നതാണ്.\nകൊറോണകാലം നമ്മുടെ ജീവിതരീതികളെ മുഴുവൻ സ്വാധീനിച്ചു കഴിഞ്ഞു. ലോകത്തിലെ ഏറ്റവും പ്രധാന ശക്തിയായി, സാംസ്‌ക്കാരിക സാമൂഹ്യ സംരംഭമായി നവ-മാധ്യമ സ്ഥാപനങ്ങള് മാറുകയാണ്. നവ സാമൂഹ്യ മാധ്യമങ്ങളുടെ പ്രാധാന്യം ലോകത്തിന് ബോധ്യപ്പെടുത്തി കൊടുക്കാന്‍വേണ്ടിയാണ് എന്ന മട്ടിലാണ് കോവിഡ് വ്യാപനം എത്തി നില്‍ക്കുന്നത്. എല്ലാ പ്രവര്‍ത്തനങ്ങളും വെര്‍ച്ച്വലായി നടക്കുന്നു. ലോക്ക്ഡൗണ് കാലം നവമാധ്യമങ്ങളുടെ അടിമാകളാക്കി നമ്മളെ മാറ്റുക കൂടിയാണ്. നവ മാധ്യമങ്ങൾ പ്രവര്‍ത്തിക്കുന്നത് തീര്‍ച്ചയായും നവലിബറല് യുക്തിയുടെ പിൻബലത്തിലാണ്. കൊറോണക്കാലം കഴിയുമ്പോള് നിയോ-ലിബറലിസം മാറി പുതിയ സാമ്പത്തിക ജനാധിപത്യം വരും.\nഅവിടെ കൊറോണക്ക് ശേഷം അവശേഷിക്കുന്നവർ ആര് എന്ന ചോദ്യത്തിനാണ് ഉത്തരം കണ്ടെത്തേണ്ടത്. നമ്മുടെ പ്രയോറിറ്റി എന്താണ് എന്ന ചോദ്യം അവശേഷിക്കുന്നു. കൊറോണ വൈറസ് ഉൾപ്പെടെ പ്രപഞ്ചത്തിലെമറ്റു ജീവജാലങ്ങളുമായി സഹവസിച്ചുകൊണ്ട് ജീവിക്കുവാൻ നാം പഠിക്കണം. കാലത്തിന്റെ അടയാളങ്ങൾ തിരിച്ചറിയണം. നവ-ധാർമികത കരുപിടിപ്പിക്കണം. അനാവശ്യ ധൂർത്തുകൾ ഒഴിവാക്കി വിഭവ സമ്പത്തിന്റെ വിനിയോഗം ശുദ്ധമാകണം. സമ്പൂർണ ജീവസമത്വം എന്ന ചിന്താധാരയിലേക്ക് നാം മാറേണ്ടിയിരിക്കുന്നു. ഭയമില്ല മറിച്ചു പ്രത്യാശയും ത്യാഗസന്നദ്ധതയുമാണ് ഇന്നിന്റെ ആവശ്യം.\nവേദന സംഹാരിയും ചവുട്ടിമെതിക്കപ്പെടുന്നവരുടെ നെടുവീര്‍പ്പും ഹൃദയമില്ലാത്തവരുടെ ഹൃദയവും ആത്മാവില്ലാത്തവരുടെ ആത്മാവുമായി ആത്മീയഅനുഭവം മാറുന്നിടത്ത് ശുദ്ധമായ ആത്മീയത അനുഭവപ്പെടും. എന്നാൽ ഇന്ന് മതങ്ങളും സഭകളും ആത്മീയസേവനങ്ങള് ഏതാണ്ടു പൂർണമായി നിര്‍ത്തിവെച്ചിരിക്കുന്നു എന്ന തോന്നൽ ഉണ്ടായിരിക്കുന്നു. അതിന് കാരണം ആത്മീയവ്യാപാരങ്ങള് ആത്മീയസേവനങ്ങളായി തെറ്റിദ്ധരിക്കപ്പെട്ടു എന്നതാണ്. അടുത്തകാലത്തായി പടർന്നു പന്തലിച്ച ആത്മീയ ലഹരി ആൾദൈവങ്ങളെ അമിതമായി ആശ്രയിക്കുന്നത്തിലേക്ക് വഴി മാറി. കോവിഡ് കാലത്ത് ആൾദൈവങ്ങൾ അപ്രത്യക്ഷമായി. അവിടെ ലോകം നേരിടുന്ന വെല്ലുവിളിയിൽ ആത്മീയത മൗനത്തിലാണെന്ന തോന്നൽ ഉണ്ടാവുക സ്വാഭാവികം മാത്രം. ശുദ്ധമായ ആത്മീയത അനുഭവിച്ചറിയുവാനും കപട ആത്മീയതയുടെ ചങ്ങലപൊട്ടിച്ചറിയുവാനുമുള്ള അവസരം കൂടിയാണ് കൊറോണകാലം ഒരുക്കിത്തന്നത്.\nമത-സാമൂഹ്യ-രാഷ്ട്രീയ സംഘടനകളുടെ ദുരിതാശ്വാസവിഭാഗങ്ങള് കൊറോണവ്യാപനം തടയുന്നതിനുള്ള സാനിറ്റൈസറുകളായി പരിവർത്തനം ചെയ്യപ്പെടണം. ശുദ്ധമായ ആത്മീയത വളരുന്നതും വികസിക്കുന്നതും മനുഷ്യത്വത്തിന്റെ മാര്‍ഗത്തിലൂടെയാണ്. സഹജീവികളോട് അലിവും കരുണയും കാണിക്കുന്നതാണ് യഥാർഥ ആത്മീയത. അത് പ്രകൃതിയോടാവാം, മനുഷ്യനോടാവാം. ചേതനയുള്ള സകലവും അതിൽ ഉൾപ്പെടും. ആത്മീയതയും മാനവികതയും പരസ്പരപൂരകങ്ങളായി വർത്തിക്കുമ്പോൾ കളങ്കരഹിതമായ ദൈവഭക്തിയില് നിന്ന് ഉത്ഭവിക്കുന്ന ആത്മീയത മാനവികതയിലേക്ക് വഴിമാറും. ആത്മീയവ്യാപാരങ്ങളുടെ ലോകം എന്നന്നേക്കുമായി അടച്ചുപൂട്ടപ്പെടണം. അവിടെ ശുദ്ധമായ ആത്മീയയുടേയും ആത്മീയവ്യാപാരത്തിന്റേയും അതിർ വരമ്പുകള് ജനത്തിന് തിരിച്ചറിയുവാൻ പര്യാപ്തമാകും.\nസഹജീവിയെ സ്നേഹിക്കുന്നവനെ ദൈവത്തെ അറിയാനാകൂ(1 യോഹ 4:8, 12, 16). പരീശന്മാരുടെയും നിയമജ്ഞരുടെയും തൊങ്ങലുകളെയും വീതികൂടിയ നെറ്റിപ്പട്ടകളെയും നിശിതമായി യേശുക്രിസ്തു ചോദ്യം ചെയ്തു (വി.മത്താ. 23:5) അത്ഭുതങ്ങള് ചെയ്തവരും പിശാചുക്കളെ ബഹിഷ്കരിച്ചവരും നിത്യജീവന് അവകാശമാക്കില്ല (മത്താ. 7:21-22). നിത്യജീവന് കിട്ടാതെ പോകുന്ന ധനവാനും (വി.ലൂക്കാസ് 16: 19-31) നിത്യജീവന് കിട്ടുന്ന സക്കായിയും (വി.ലൂക്കാസ് 19: 1-10) മതാത്മകതയുടെ പുത്തൻ മാനദണ്ഡം വിളിച്ചറിയിക്കുന്നു.\nഇന്നെലകളിൽ ആരാധനാലയങ്ങളിലെ കൂട്ടപ്രാര്‍ത്ഥനകള് വേണ്ടെന്നു രാഷ്ട്രനേതാക്കൾ തീരുമാനിച്ചപ്പോള് ഞങ്ങൾക്കതു പറ്റില്ല എന്നൊന്നും ആരും പറഞ്ഞുകേട്ടില്ല. കോറന്റായിനും, ചികിത്സയും പ്രതിരോധവുമാണ് ഉത്തമം എന്ന തീരുമാനത്തിലേക്കു വിശ്വാസികളും ആത്മീയ നേതാക്കളുമെല്ലാം എത്തിയെങ്കില് അതു നമ്മെ ബോധ്യപ്പെടുത്തുന്നത് ആത്മീയവ്യാപാരങ്ങളുടെ നിരര്‍ത്ഥകത തന്നെയാണ്. എല്ലാ മതങ്ങളും ആചാരങ്ങള് മാറ്റിവച്ചതു കൊറോണയ്ക്കു മുന്നിലാണ് എന്ന സത്യം വിസ്മരിക്കരുത്.\nജനിച്ചമണ്ണ് എന്ന ഒറ്റക്കാരണം കൊണ്ടു മാത്രം തന്റെ നാട് സ്വര്‍ഗ്ഗമെന്നു വിശ്വസിക്കുന്നവരുടെ ബോധത്തിനു മീതെ വിശ്വപ്രേമത്തിലൂന്നിയ അതിരുകളില്ലാത്ത മാനവികതയുടെ അനിവാര്യത കൊറോണ നമ്മെ ഓർമ്മിപ്പിക്കുന്നു. ലോകം ഒരു കുടുംബമാണെങ്കില് രാഷ്ട്രം അതിലൊരു വ്യക്തിയാണ്, മനുഷ്യൻ അതിലെ കണികമാത്രമാണ്. അതുപോലെ പലരായ നാം ക്രിസ്തുവിൽ ഒരു ശരീരവും എല്ലാവരും തമ്മിൽ അവയവങ്ങളും ആകുന്നു. ലോകമാകുന്ന ഏകശരീരത്തിന്റെ അവയവങ്ങളാണ് നാം ഓരോരുത്തരും. ഒരു ശരീരത്തിൽ നമുക്കു പല അവയവങ്ങൾ ഉണ്ടല്ലോ; എല്ലാ അവയവങ്ങൾക്കും പ്രവൃത്തി ഒന്നല്ലതാനും. വിഭാഗീയത വെടിഞ്ഞ് രാജ്യമെന്നോ, മതമെന്നോ, വിഭാഗമെന്നോ, കറുത്തവനെന്നോ, വെളുത്തവനെന്നോ, ആണെന്നോ പെണ്ണെന്നോ വിത്യാസമില്ലാതെ ഏക ശരീരത്തിന്റെ അംശികൾ എന്ന് എണ്ണുവാൻ ഇനിയെങ്കിലും നമുക്ക് കഴിയണം. വൈറസുകളുടെ ലോകത്തിൽ ആണുകുടുംബമെന്ന മൈക്രോകമ്മ്യൂണിറ്റിയിലേക്ക് നാം പരിവർത്തനം ചെയ്തു കൊണ്ടിരിക്കുമ്പോൾ വെർച്വൽ ലോകത്തിലൂടെയെങ്കിലും വിശ്വമാനവികത എന്ന യാഥാർഥ്യത്തിലേക്ക് നടന്നടുക്കുവാൻ ഇനിയെങ്കിലും നമുക്ക് സാധിക്കുമോ?\nസൗദിക്ക് മതിയായി;ആരാധനാലയങ്ങള് അടയ്ക്കാന് ഉത്തരവിട്ട് സൗദി മന്ത്രാലയം


'ഓഫീസ് ജോലി വീട്ടിൽ ചെയ്യാം, റോഡിൽ ജീവിതം കണ്ടെത്തുന്ന ഞങ്ങളോ', ലോക് ഡൌൺ കാലത്ത് ഡൽഹിയിലെ ഗലികളിൽ നിന്നുയരുന്ന ചോദ്യം\nഓഫീസ് ജോലി വീട്ടിൽ...\n25 March 2020 8:11 AM GMT\nജനതാ കര്‍ഫ്യൂവിന്റെ ദിവസം. അന്‍പത് രൂപ പോലും ഡല്‍ഹിയില് റിക്ഷാ ചവിട്ടി ജീവിക്കുന്ന സന്തോഷ് കുമാറിന് അന്ന് സമ്പാദിക്കാനായില്ല. ദിവസം അഞ്ഞൂറു രൂപ നിരക്കില് വാടകയ്ക്കെടുത്ത സൈക്കിള് റിക്ഷയാണ്. ഇനി ആ കടം എങ്ങനെ വീട്ടും എന്നു ചിന്തിക്കുന്നതിന് മുന്നേ രാജ്യം മുഴുവന് 21 ദിവസം ലോക്ക് ഡൌണ് പ്രഖ്യാപിച്ചത് ഞെട്ടലോടെയാണ് സന്തോഷ് കേട്ടത്.\nമൂന്ന് മക്കളും ഭാര്യയും അടങ്ങുന്ന സന്തോഷ് കുമാറിന്റെ കുടുംബം ഭാരത് കര്‍ഫ്യുവിന്റെ ദിവസം പാട്ടിണിയായിരുന്നു. ഇനിയുള്ള 21 ദിവസം എങ്ങനെ മുന്നോട്ടുപോകുമെന്ന് സന്തോഷിന് അറിയില്ല. ഒരു ദിവസത്തെ ലോക്ക് ഡൗണ് പോലും ലോക്കപ്പ് ജീവിതത്തേക്കാള് ഭയാനകമാണെന്നാണ് തലസ്ഥാന നഗരിയിലെ ഗലികളില് ജീവിക്കുന്നവര് പറയുന്നത്.\nഅന്നന്നത്തെ പശിയടക്കാന് അന്നന്ന് അദ്ധ്വാനിച്ച് വരുമാനം കണ്ടെത്തുന്ന ജനതയുടെ സങ്കടം കൊറോണയല്ല, ഒരു കുടുംബത്തിന്റെ വിശപ്പാണെന്നാണ് ഇവര് പറയുന്നത്. ദിവസം അഞ്ഞൂറു രൂപ നിരക്കില് വടകയ്ക്കെടുക്കുന്ന സൈക്കിള് റിക്ഷ 600 ഉം 700 രൂപയ്ക്കാണ് സന്തോഷും ആലമും ചവിട്ടുന്നത്. ജംഗ്പുര മെട്രൊ സ്റ്റേഷന് പരിസരത്താണ് സന്തോഷ് റിക്ഷ ചവിട്ടുന്നത്. മാതാവും പിതാവും നാലു മക്കളും ഭാര്യയും അടങ്ങുന്ന എട്ടംഗ കുടുബത്തിന്റെ ഉപജീവനമാണ് നിസാമുദ്ദീന് വെസ്റ്റില് സൈക്കിള് റിക്ഷ ചവിട്ടുന്ന ആലമിന്റെ ചുമലില്. ' ഓഫീസ് കാ കാം ഘര്‍പെ കാം കര് സക്താഹെ, ഹമാരാ കാം കൈസെ ഹൊ സക്താഹെ ഭായി സാബ്,.... ഹമാരാ കാം സഢക് പെ ഹേ....' (ഓഫീസ് ജോലി വീട്ടിലിരുന്ന ചെയ്യാം, ഞങ്ങളുടെ ജോലി റോഡിലാണ്, ഇതെങ്ങനെ വീട്ടിലിരുന്നെ ചെയ്യാനാവും) ജനത കര്‍ഫ്യു ദിനത്തിലും റോഡിലിറങ്ങിയത് മക്കളുടെ പട്ടിണി മാറ്റാനാണ്...... ഞങ്ങള് വീട്ടിലിരുന്നാല് കുടുംബത്തിന് വിശപ്പടക്കാന് ആരു കൊണ്ടു തരുമെന്നാണ് ഇവരുടെ ചോദ്യം. ഇനിയുള്ള ദിവസങ്ങള് എങ്ങനെ കഴിഞ്ഞുകൂടുമെന്ന് ഇവര്‍ക്ക് ഒരു വ്യക്തതയുമില്ല.\nനിസാമുദ്ദീന് ബസ്തിയില് ചെറുകിട ഭക്ഷണ ശാല നടത്തി ഏഴംഗ കുടുംബത്തെ പോറ്റുന്ന മഹ്മൂദിന് കഴിഞ്ഞ കുറച്ചു ദിവസമായിട്ട് കച്ചവടമില്ല, കര്‍ഫ്യൂ ദിനത്തില് കടയടച്ചു. ഏപ്രില് 14വരെ ലോക്ക്ഡൗണ് പ്രഖ്യാപിതോടെ സ്ഥിതി വഷളായി. രാജ്യം നേരിടുന്ന സാമ്പത്തിക പ്രതിസന്ധി മൂലം നേരത്തെ തന്നെ കച്ചവടം കീഴ്മേല് മറിഞ്ഞ ജീവിതങ്ങള്‍ക്ക് മേലാണ് കൊറോണയും ലോക്ഡൗണും കൂടുതല് പ്രശ്‌നങ്ങള് സൃഷ്ടിക്കുന്നത്.\nആളുകള് വീടു വിട്ട് പുറത്തിറങ്ങാതിരിക്കല്, ബിസിനസുകള് താല്‍ക്കാലികമായി നിര്‍ത്തിവയ്ക്കല്, നിര്‍മ്മാണങ്ങള് നിര്‍ത്തിവയ്ക്കല് തുടങ്ങിയവ കാരണം സമ്പദ് വ്യവസ്ഥ മൊത്തത്തില് മന്ദഗതിയിലായതിനാല്, ഈ ദൈനംദിന വരുമാനക്കാര് അതിജീവിക്കാനുള്ള പോരാട്ടത്തിലാണ്.\nസാധാരണയായി, ന്യൂഡല്‍ഹിയിലെ ജംഗ്പുരയിലുള്ള ബുദ്ധ വിഹാറിനു മുന്‍പില് ദിവസക്കൂലിക്കാരായ നിരവധി പേരാണ് ദിവസവും പണി ആയുധങ്ങളുമായി ആവശ്യക്കാരെ കാത്തിരിക്കുന്നത്. 11, 12 മണിയോടെ ഇവിടെ ശൂന്യമാവാറാണ് പതിവ്. എന്നാല്, ഞായര്, തിങ്കള് ദിവസങ്ങളില് ഇവിടെ തൊഴിലുടമയെ പ്രതീക്ഷിച്ച് 100 ഓളം പേരാണ് ഉച്ചയ്ക്ക് രണ്ടു മണിക്കും ഇവിടെ കാത്തു കെട്ടി കിടന്നിരുന്നത്.\n'ഒരു ജോലി ലഭിക്കാന് കഴിഞ്ഞ നാലു മണിക്കൂറായി ഞാന് ഇവിടെ കാത്തിരിക്കുകയായിരുന്നു, എന്നാല് ഇന്ന് ഞങ്ങളെ ജോലിക്കായി ആരും തിരക്കി വന്നില്ലെന്ന് ദിവസ തൊഴിലാളിയായ സഞ്ജീവ് പറഞ്ഞു.\nരാവിലെ മുതല് ഇതു വരെ ഒരു യാത്രക്കാരനെ പോലും തനിക്ക് ലഭിച്ചില്ലെന്നാണ് ഭോഗലില് ഇലക്ട്രിക് റിക്ഷ ഓടിക്കുന്ന ബബ്ലു ഭായി പറഞ്ഞത്. അമ്മയുടെ മരുന്നും വീട്ടിലേക്കുള്ള അവശ്യ വസ്തുക്കളും വാങ്ങുന്നതിനാണ് ഇന്ന് പുറത്തിറങ്ങിയത് - ബബ്ലു ഭായി പറഞ്ഞു.\nസര്‍ക്കാര് ഡിസ്പെന്‍സറികളില് പാരാസെറ്റാമോള് മാത്രം\nഡല്‍ഹിയിലെ മിക്ക സര്‍ക്കാര് ഡിസ്പെന്‍സറികളിലും പാരാസെറ്റാമോള് മാത്രമാണുള്ളത്. കഴിഞ്ഞ ദിവസം സുഹൃത്തിന് നേരിയ പനി അനുഭവപ്പെട്ടതിനാലാണ് നിസാമുദ്ദീന് വെസ്റ്റിലെ സര്‍ക്കാര് ഡിസ്പെന്‍സറിയില് പോയത്. ഒരു കൗണ്ടറില് നിന്ന് ഒരു വെള്ള പേപ്പര് തുണ്ടില് (അതിന്റെ ഒരു പുറം നേരത്തെ എന്തൊ പ്രിന്റ് ചെയ്ത് ഉപേക്ഷിച്ചത്) ഒരു നാലക്ക നമ്പറും തിയ്യതിയും പേരും വയസ്സും എഴുതി തന്നു.അടുത്ത കൗണ്ടറില് നിന്ന് 500 എം.ജിയുടെ മൂന്ന് പാരസെറ്റാമോള് വലിച്ചെറിഞ്ഞ് തന്നു. ഇത് ഞങ്ങളുടെ കൈയ്യിലുണ്ടെന്നും പുതിയ കൊറോണ സാഹചര്യത്തില് എന്തെങ്കിലും തരത്തിലുള്ള മുന്‍കരുതലും എടുക്കണമെങ്കിലും സര്‍ക്കാര് ഡോക്ടറുടെ നിര്‍ദേശം കൂടി അറിയാനാണ് ഞങ്ങള് വന്നതെന്ന് പറഞ്ഞപ്പോള്,.. 'കോയി ബാത്ത് നഹി, ഗോലീ കാലോ സബ് ഠീക് ഹോ ജായേഗാ'... പ്രശ്നമില്ല, ഗുളിക കുടിക്കൂ, എല്ലാം ശരിയാകും... എന്നായിരുന്നു മരുന്ന് കൗണ്ടറില് നിന്നുള്ള മറുപടി.\nഡല്‍ഹിയിലെ പല മൊഹല്ല ക്ലിനിക്കുകളിലും സര്‍ക്കാര് ഡിസ്പെന്‍സറികളിലും ഇത്തരത്തില് രണ്ട് പേര് മാത്രമാണുള്ളത്. മരുന്ന് കുറിച്ചു കൊടുക്കാന് ഒരു നോട്ട് പാഡ് പോലും ഇവിടങ്ങളില് ഇല്ല... ഇത്തരത്തിലുള്ള മൊഹല്ല ക്ലിനിക്കുകള് പലതും ഈ കൊറോണ കാലത്തു പോലും ഉച്ചയ്ക്ക് രണ്ടു മണിയോടെ അടക്കുകയാണ്. ഡല്‍ഹി സര്‍ക്കാരിന്റെ സ്വപ്ന പദ്ധതിയായ മൊഹല്ല ക്ലിനിക്കുകളില് പലതിലും ഡോക്ടര്‍മാരില്ലെന്നതും തലസ്ഥാന നഗരിയിലെ കൊറോണ കാലം ഭീതി ജനകമാക്കുകയാണ്.\nലോക്ഡൗണായിരിക്കുന്നതിനാല് കൊറോണ വ്യാപനം ഒരു പരിധി വരെ തടയാനാവും എന്ന് തന്നെയാണ് ആരോഗ്യ വിദഗ്ധര് പറയുന്നത്. അതേസമയം, ഡല്‍ഹിയിലെ പല ഗലികളിലും ഇപ്പോഴും ഈ നിയന്ത്രണങ്ങള് ഒന്നും ഏശിയിട്ടില്ലെന്നാണ് മനസ്സിലാവുന്നത്. ഉത്തര്‍പ്രദേശിലെ നോയ്ഡയുമായി അതിര്‍ത്തി പങ്കിടുന്ന യമുനാ നദീ തീര പ്രദേശമായ കാളിന്ദി കുഞ്ച് ഭാഗത്ത് പോലീസ് ഇടപെട്ട് പല കടകളും അടപ്പിക്കുന്ന കാഴ്ചകള് കാണാനായി.\nകേരളത്തില് ബീവറേജുകള്‍ക്ക് മുന്‍പില് കാണുന്ന തരത്തിലുള്ള നീണ്ട നിരകളാണ് ഡല്‍ഹിയിലെ മില്‍ക്ക് ബൂത്തുകള്‍ക്ക് മുന്‍പില് കഴിഞ്ഞ ദിവസങ്ങളില് കണ്ടത്. മണിക്കൂറുകളോളം വരി നിന്ന് അവസാനം പാല് ലഭിക്കാതെ മടങ്ങി പോകുന്ന അവസ്ഥയാണ്. തിങ്കളാഴ്ച പല മില്‍ക്ക് ബൂത്തുകളും ഡ്രൈ ആയിരുന്നു. പാലിനും പച്ചക്കറികള്‍ക്കുമാണ് ദൗര്‍ലഭ്യം അനുഭവപ്പെടുന്നത്.\nകൊറോണ വ്യാപനത്തേക്കാള് വരും ദിവസങ്ങളില് കടകള് തുറക്കാതിരുന്നാലുള്ള അവസ്ഥയെ കുറിച്ചോര്‍ത്താണ് തലസ്ഥാന നഗര വാസികള് ഭീതിയിലായിരിക്കുന്നത്. സമ്പൂര്‍ണ ലോകഡൗണ് പ്രഖ്യാപിച്ചതോടെ ജീവിതം കൂടുതല് സങ്കീര്‍ണമാവുകയാണ്. ഇതുവരെ അനുഭവിക്കാത്ത ഒരു പ്രതിസന്ധി കാലത്തെ എങ്ങനെ അതിജീവിക്കുമെന്നാണ് ഗലികളില് ജീവിതം തള്ളിനീക്കുന്നവര് ആശങ്കയോടെ ചോദിക്കുന്നത്.


ആരാധകന് കിടിലന് മറുപടി നല്‍കി ജോയ് മാത്യു - Oneindia Malayalam\nആരാധകന് കിടിലന് മറുപടി നല്‍കി ജോയ് മാത്യു\nനവാഗതനായ ഗിരീഷ് ദാമോദര് സംവിധാനം ചെയ്ത് മമ്മൂട്ടി നായകനാകുന്ന അങ്കിള് റിലീസ് ചെയ്തിരിക്കുകയാണ്. ജോയ് മാത്യുവിന്റേതാണ് തിരക്കഥ. ഷട്ടറിന് ശേഷം ജോയ് മാത്യു എഴുതുന്ന സിനിമയാണ് അങ്കിള്. അതുകൊണ്ട് തന്നെ പ്രേക്ഷകരുടെ പ്രതീക്ഷ വാനോളമാണ്.\nഅങ്കിള്, ഷട്ടറിനും മേല് നില്‍ക്കുമെന്ന് ജോയ് മാത്യു അടുത്തിടെ തന്റെ ഫേസ്ബുക്കില് വ്യക്തമാക്കിയിരുന്നു.